ജില്ലകളിൽ സ്‌റ്റോക്ക് തീർന്നു , വാക്സിനേഷൻ മുടങ്ങും ; ഇന്നത്തെ വിതരണം കടുത്ത പ്രതിസന്ധിയിൽ | Kerala | Deshabhimani | Tuesday Jul 27, 2021\nസംസ്ഥാനത്ത് സർക്കാർ കേന്ദ്രങ്ങളിൽ കോവിഡ് വാക്സിൻ വിതരണം ബുധനാഴ്ച പൂർണമായി മുടങ്ങിയേക്കും. കേന്ദ്രസർക്കാർ കൂടുതൽ വാക്സിൻ ലഭ്യമാക്കാത്തതോടെ ജില്ലകളിൽ സ്‌റ്റോക്ക് തീർന്നു. തിരുവനന്തപുരം, കൊല്ലം, കണ്ണൂർ ജില്ലകളിൽ ചൊവ്വാഴ്ച വാക്സിനേഷൻ നടന്നില്ല. കോട്ടയം, തൃശൂർ, കോഴിക്കോട്, വയനാട് ജില്ലകളിൽ കോവാക്സിൻ മാത്രമാണ് നൽകിയത്.\nകേന്ദ്രം സംസ്ഥാനത്തിന് ഇതുവരെ നൽകിയത് 1.66 കോടി ഡോസാണ്. അതുപയോഗിച്ച് 1.87 കോടിയോളം പേർക്ക് വാക്‌സിൻ നൽകി. അധികം നൽകിയത് 22 ലക്ഷത്തോളം ഡോസ്. ഇതിനിടെയാണ് അഞ്ച് ദിവസംമുമ്പ് കേരളത്തിൽ 10 ലക്ഷം ഡോസ് വാക്സിൻ ഉപയോഗിക്കാതെ കിടക്കുന്നെന്ന് കേന്ദ്ര ആരോഗ്യമന്ത്രി മൻസുഖ് മാണ്ഡവ്യ പറഞ്ഞത്. അഞ്ച് ലക്ഷം ഡോസ്‌മാത്രം ബാക്കിയുള്ളപ്പോഴായിരുന്നു ഈ പ്രസ്താവന. ജനസംഖ്യാനുപാതികമായി വാക്സിൻ നൽകിയതിൽ കേരളം ഒന്നാമതാണ്. ദേശീയ ശരാശരിയേക്കാൾ കൂടുതലാണ് വാക്സിൻ വിതരണ നിരക്ക്.\nകേരളത്തിന് കൂടുതൽ വാക്സിൻ ഉടൻ അനുവദിക്കുമെന്ന് ഇടത് എംപിമാർക്ക് കേന്ദ്ര ആരോഗ്യമന്ത്രി ഉറപ്പ് നൽകിയ പ്രതീക്ഷയിലാണ് സംസ്ഥാനം. എന്നാൽ എപ്പോൾ, എത്ര അനുവദിക്കുമെന്ന് മന്ത്രി വ്യക്തമാക്കിയിട്ടില്ല. സ്വകാര്യ ആശുപത്രി വഴിയുള്ള വാക്സിൻ വിതരണം ലഭ്യതയനുസരിച്ച് സാധാരണപോലെ തുടരും.


‘ഗിഫ്റ്റ് ഡിജിറ്റലായി മതി’ ക്യൂ ആർ കോഡ് വിവാഹകത്തിൽ - RoundupKerala.com\nകേരളത്തിൽ തെരഞ്ഞെടുപ്പ് ഏപ്രിൽ ആറിന്, പെരുമാറ്റചട്ടം നിലവിൽ വന്നു\nHome Current Affairs culture ‘ഗിഫ്റ്റ് ഡിജിറ്റലായി മതി’ ക്യൂ ആർ കോഡ് വിവാഹകത്തിൽ\n‘ഗിഫ്റ്റ് ഡിജിറ്റലായി മതി’ ക്യൂ ആർ കോഡ് വിവാഹകത്തിൽ\nലോക്ക്ഡൗൺ കാലത്ത് ഓൺലൈനായി വിവാഹങ്ങൾ വരെ നടന്നു. അപ്പോൾ വിവാഹവും വിവാഹ സമ്മാനങ്ങളുമൊക്കെ ഡിജിറ്റലായാൽ എന്താണ്. ഇതുതന്നെയാണ് മധുരൈയിലുള്ള വധൂവരന്മാരും ചെയ്തത്. വിവാഹത്തിന് ക്ഷണിച്ച അതിഥികൾ വിവാഹ സമ്മാനവും പൊതിഞ്ഞ് കയ്യിൽ പിടിച്ച് ചടങ്ങിന് വന്നു ബുദ്ധിമുട്ടേണ്ട, പകരം സമ്മാനം പണമായി നൽകിയാൽ മതി. അതും നേരിട്ട് തരേണ്ടതില്ല, ഡിജിറ്റൽ പേമെന്റ് തന്നെ മതി. വിവാഹക്ഷണക്കത്തിൽ വരെ നൂതന ആശയങ്ങൾ വന്നുകൊണ്ടിരിക്കുന്ന കാലത്താണ് പുതിയൊരു മാതൃക മധുരൈയിലെ വധൂവരന്മാർ കൊണ്ടുവന്നിരിക്കുന്നത്. വിവാഹ സമ്മാനമായി പണം നൽകാൻ കത്തിൽ ക്യൂആർ കോഡു കൂടി പ്രിന്റ് ചെയ്തു വെച്ചു.\nഗൂഗിൾ പേ, ഫോൺ പേ എന്നിവയുടെ ക്യൂ ആർ കോഡാണ് വിവാഹകത്തിൽ പ്രിന്റ് ചെയ്തിരിക്കുന്നത്. വിവാഹത്തിന് വരുന്നവർ പണത്തിനായി കവർ അന്വേഷിച്ച് നടക്കേണ്ട, കോവിഡ് കാലത്ത് സാമൂഹിക അകലവും ഉറപ്പു വരുത്താം!ക്യൂആർ കോഡ് പ്രിന്റ് ചെയ്ത വിവാഹക്ഷണക്കത്ത് ഇതിനകം സോഷ്യൽമീഡിയയിൽ വൈറലാണ്. വിവാഹത്തിന് ക്ഷണിച്ചവരിൽ മുപ്പതോളം പേർ പുതിയ സൗകര്യം ഉപയോഗപ്പെടുത്തിയെന്നാണ് വധുവിന്റെ അമ്മ തന്നെ സാക്ഷ്യപ്പെടുത്തുന്നത്. ആദ്യമായാണ് തങ്ങളുടെ കുടുംബത്തിൽ ഇങ്ങനെയൊരു ആശയം അവതരിപ്പിക്കുന്നതെന്നും അമ്മ പറയുന്നു.\nഞായറാഴ്ച്ചയായിരുന്നു വിവാഹം. ക്ഷണക്കത്ത് വൈറലായതിന് പിന്നാലെ ഇതിനകം നിരവധി ഫോൺ കോളുകളും അന്വേഷണങ്ങളും ഉണ്ടായതായി വധുവിന്റെ അമ്മ പറയുന്നു.\nവിവാഹത്തിൽ പങ്കെടുത്ത ബന്ധുക്കൾക്ക് വ്യത്യസ്ത രീതിയിൽ വിരുന്നു നൽകിയ വാർത്തയും കഴിഞ്ഞ മാസം റിപ്പോർട്ട് ചെയ്തിരുന്നു. കോവിഡ് കാരണം അടുത്ത ബന്ധുക്കളിൽ പലരും ഓൺലൈനായിട്ടാണ് വിവാഹത്തിൽ പങ്കെടുത്തത്. വിവാഹത്തിൽ നേരിട്ട് എത്താൻ പറ്റാതിരുന്ന ബന്ധുക്കൾക്കും സുഹൃത്തുക്കൾക്കും നൽകിയ വിരുന്നായിരുന്നു വ്യത്യസ്തമായത്.\nPrevious articleബിജെപിയെ തൂത്തെറിയും; നന്ദിഗ്രാമിൽ മത്സരിക്കുമെന്ന് പ്രഖ്യാപിച്ച് മമത ബാനർജി\nNext articleഗ്രേറ്റ് ഇന്ത്യൻ കിച്ചൺ -വീട്ടമ്മയുടെ ബുദ്ധിമുട്ട് സിനിമയാക്കുമ്പോഴും ശരണം വിളി പരിഹാസം- ശോഭാ സുരേന്ദ്രൻ\nചെന്നൈയിൽ മുതിർന്ന പൗരന്മാർക്ക് സൗജന്യ ബസ് യാത്ര\nഡൽഹി: കേരളം അ‌ടക്കമുള്ള അ‌ഞ്ച് സംസ്ഥാനങ്ങളിൽ നിയമസഭാ തെരഞ്ഞെടുപ്പ് പ്രഖ്യാപിച്ചു. കേരളത്തിൽ ഒറ്റഘട്ടമായിട്ടാണ് തെരഞ്ഞെടുപ്പ്. ഏപ്രിൽ ആറിനാണ് വോട്ടെടുപ്പ്. മലപ്പുറം പാർലമെന്റ് മണ്ഡലത്തിലേക്കും ഇതോടൊപ്പം ഉപതെരഞ്ഞെടുപ്പ് നടക്കും. മേയ് രണ്ടിന് മറ്റു സംസ്ഥാനങ്ങൾക്കൊപ്പമാകും...


നിങ്ങളിലൊരു സംശയ രോഗി ഉണ്ടോ ? അറിയാൻ അഞ്ചു ചോദ്യങ്ങൾ – Dr.Promodu Institute of Sexual & Marital Health\nനിങ്ങളിലൊരു സംശയ രോഗി ഉണ്ടോ ? അറിയാൻ അഞ്ചു ചോദ്യങ്ങൾ\nJanuary 01, 2018 9484 Views0Comment\nഏതെങ്കിലും കാര്യത്തെക്കുറിച്ച് അടിയുറച്ച ‘മിഥ്യാവിശ്വാസം’ വെച്ചുപുലർത്തുരന്നവര്ക്ക് ‘സംശയരോഗം’ അഥവാ ‘ഡില്യൂഷണൽ ഡിസോഡർ’ ഉണ്ടെന്ന് കരുതാം. ഭാര്യക്ക് മറ്റൊരാളുമായി അവിഹിതബന്ധം ഉണ്ടെന്ന അടിയുറച്ച മിഥ്യാവിശ്വാസമുള്ള വ്യക്തി ഉദാഹരണം. അങ്ങനെയൊന്നുമില്ല എന്ന് ആരൊക്കെ പറഞ്ഞാലും അയാൾ വിശ്വസിക്കില്ല. സമൂഹത്തിലെ 0.03 ശതമനം പുരുഷന്മാരിൽ മാത്രം കണ്ടുവരുന്ന ഈ രോഗം കണ്ടെത്താനും വിഷമമാണ്. കാരണം, പലപ്പോഴും ജീവിതപങ്കാളിക്കു മാത്രമേ ഈ രോഗം തിരിച്ചറിയാൻ സാധിക്കുകയുള്ളൂ. മറ്റെല്ലാവരോടും ഇയാൾ നല്ല രീതിയിലാകും പെരുമാറുക. ചിലരിൽ ആരെങ്കിലും തന്നെ കൊല്ലാൻ വരുന്നുവെന്ന തോന്നൽ ഉണ്ടാകുകയോ ശരീരത്തിൽ രോഗാണുക്കൾ ഉണ്ടെന്നുള്ള സംശയം ഉണ്ടാകുകയോ ചെയ്യാം.\nനിങ്ങൾക്ക് സംശയരോഗമുണ്ടോ എന്നറിയാൻ അഞ്ചു ചോദ്യങ്ങളിലൂടെ കടന്നു പോയാൽ മതി\n1. തെളിവുകളില്ലെങ്കിലും മറ്റുള്ളവർ അപകടപ്പെടുത്താൻ എപ്പോഴും ശ്രമിക്കുന്നതായി ദൃഢമായി വിശ്വസിക്കുന്നുണ്ടോ? ബന്ധുക്കളോ സഹപ്രവർത്തകരോ ചിലപ്പോൾ അന്യരോ അപായപ്പെടുത്താൻ ശ്രമിക്കുന്നുവെന്ന് ഒരു തെളിവുമില്ലാതെ ഉറച്ച് വിശ്വസിക്കുന്നു.\n2. തെളിവുകളുടെ അഭാവത്തിലും ജീവിതപങ്കാളി വിശ്വസ്തയല്ല എന്ന് തോന്നാറുണ്ടോ? തന്റെ പങ്കാളിക്ക് മറ്റു ബന്ധങ്ങൾ ഉണ്ടെന്നുള്ള കടുത്ത വിശ്വാസം സാധൂകരിക്കാവുന്ന തെളിവുകൾ ഇല്ല എങ്കിലും സ്ഥിരമായി അങ്ങനെ കരുതുന്നു\n3. മേൽപറഞ്ഞ തോന്നലുകൾ തിരുത്താൻ വളരെ അടുപ്പമുള്ളവർ ശ്രമിച്ചാലും നിലപാടു മാറ്റാൻ ബുദ്ധിമുട്ട് തോന്നാറുണ്ടോ? അടുത്ത സുഹൃത്തുക്കൾ ന്യായങ്ങളോ തെളിവുകളോ നിരത്തി തെറ്റിദ്ധാരണകൾ മാറ്റാൻ ശ്രമിച്ചാലും തന്റെ വിശ്വാസം തിരുത്താൻ കഴിയാത്ത അവസ്ഥ\n4. മറ്റുള്ളവർ മനസ്സുവായിച്ച് മനസ്സിലാക്കുന്നുവെന്നും എപ്പോഴും തന്നെക്കുറിച്ച് പരാമർശിക്കുന്നുവെന്നും വിശ്വസിക്കുന്നുന്നോ? മറ്റൊരാൾ മുഖത്തുനോക്കി ചിരിച്ചത് താൻ മനസ്സിൽ ചിന്തിച്ചതു മനസ്സിലാക്കിയാണ് ചിരിച്ചതെന്ന തോന്നൽ . മറ്റുള്ളവർ പറയുന്നത് തന്നെപ്പറ്റിമാത്രമാണെന്ന ചിന്ത\n5. തനിക്കെതിരെ മറ്റുള്ളവർ കൂടോത്രവും മന്ത്രവാദവും ചെയ്യാറുണ്ട് എന്ന ബലമായ വിശ്വാസമുണ്ടോ? തന്റെ തകർച്ച ലക്ഷ്യമിട്ട് മറ്റു ചിലർ നിരന്തരം മന്ത്രവാദം പോലുള്ളവയുടെ സഹായം തേടുന്നു. തന്നെ അതു പ്രതികൂലമായി ബാധിക്കുന്നുവെന്നും വിശ്വസിക്കുന്നു\nമേൽപറഞ്ഞ അഞ്ചു ചോദ്യങ്ങളിൽ ഒരെണ്ണത്തിനെങ്കിലും ഉത്തരം ഉണ്ട് എന്നാണെങ്കിൽ സംശയരോഗം ഉണ്ട് എന്നർത്ഥം ഉണ്ട്. എന്നതിന്റെ എണ്ണം കൂടുന്തോറും സംശയരോഗത്തിന്റെ തീവ്രതയും വ്യാപ്തിയും കൂടുന്നു. ചിട്ടയായ മനശാസ്ത്ര ചികിത്സ അനിവാര്യമാണ് ഇത്തരം രോഗികൾക്ക്.\nദമ്പതികൾക്കിടയിലെ സംശയം രോഗം കനത്താൽ അത് കുടുംബ ബന്ധങ്ങളിൽ വിള്ളൽ ഉണ്ടാക്കുന്ന അവസ്ഥ ഉണ്ടാക്കും. അസംപ്തൃത ദാമ്പത്യം അഥവാ അൺ കൺസ്യൂമേറ്റഡ് മാര്യേജ് എന്ന അവസ്ഥയിലേക്ക് എത്തിക്കാം ഇത്. കൊഗ്‌നിറ്റീവ് ബിഹേവിയറൽ ചികിത്സാ രീതിയുടെ തത്വങ്ങളിലധിഷ്ഠിതമായി ശാസ്ത്രീയമായി നടത്തുന്ന മനഃശാസ്ത്ര ചികിത്സാ മാർഗമാണ് ഇതിനു വേണ്ടത്…\ndoubt, സംശയ രോഗി


പൊയിമോ കസ്റ്റമൈസ്ഡ് ഇനഫ്ലേറ്റബിൾ ഇലക്ട്രിക് സ്കൂട്ടറുകൾ അവതരിപ്പിച്ചു - Express Kerala\nAuto October 26, 2020 | Published by : Express Kerala Network\nടോക്കിയോ യൂണിവേർസിറ്റിയിൽ നിന്നുള്ള എട്ട് ജാപ്പനീസ് ഡിസൈനർമാരാണ് ഇലക്ട്രിക് മോട്ടോർസൈക്കിൾ മോഡലുകളിലൊന്നായ പൊയിമോ രൂപകൽപ്പന ചെയ്തത്. പേര് സൂചിപ്പിക്കുന്നത് പോലെ, പൊയിമോ (POrtable and Inflatable MObility) പരസ്പരം ബന്ധിപ്പിച്ച നിരവധി ഇനഫ്ലേറ്റ് ചെയ്യാവുന്ന (കാറ്റ് നിറച്ച് വീർപ്പിക്കാവുന്ന) ഭാഗങ്ങൾ ഉൾക്കൊള്ളുന്നു. ഇത് എളുപ്പത്തിൽ മടക്കി ബാക്ക്‌പാക്കിലിടാനും സാധ്യമാക്കുന്നു. കൂടാതെ എവിടെയും ഓടിക്കാവുന്ന ഇലക്ട്രിക് മോട്ടോറും ലഭിക്കുന്നു.\nജാപ്പനീസ് ടെക്നോളജി കമ്പനിയായ മെർകാരി R4D -യുമായി സഹകരിച്ചാണ് പൊയിമോ വികസിപ്പിച്ചെടുത്തത്, മോഡസലുകൾ UIST 2020 ഓൺലൈൻ കോൺഫറൻസിൽ അവതരിപ്പിക്കും. ഇപ്പോൾ ഇലക്ട്രിക് സ്കൂട്ടർ, ഡെവലപ്പർമാർ അടുത്തിടെ ഒരു കസ്റ്റം ഫിറ്റ് എഡിഷൻ പുറത്തിറക്കി. ഉപഭോക്താവിന്റെ ശരീരത്തിനും റൈഡിംഗ് ശൈലിക്കും അനുസൃതമായി രൂപകൽപ്പന ചെയ്യാൻ കഴിയുന്നതാണിത്. തന്റെ റൈഡിംഗ് പൊസിഷൻ സങ്കൽപ്പിക്കുന്ന റൈഡറിന്റെ ചിത്രമെടുത്ത് നൽകുന്നതിലൂടെ പ്രവർത്തനങ്ങൾ ആരംഭിക്കുന്നു.\nആ ചിത്രങ്ങൾ ഉപയോഗിച്ച്, പ്രത്യേക സോഫ്റ്റ്‌വെയര് അതിന്റെ വലുപ്പത്തിലുള്ള ഒരു റൈഡറെ അവരുടെ ഇഷ്ടപ്പെട്ട പെസിഷനിൽ ഉൾക്കൊള്ളാൻ ഇഷ്‌ടാനുസൃതമായി തയ്യാറാക്കിയ സ്കൂട്ടറിന്റെ ഒരു 3D കമ്പ്യൂട്ടർ മോഡൽ നിർമ്മിക്കുന്നു. ശേഷം സോഫ്റ്റ്‌വെയര് ഓട്ടോമാറ്റിക്കായി മൊത്തത്തിലുള്ള രൂപകൽപ്പന ക്രമീകരിക്കുന്നതിനാൽ വാഹനത്തിന്റെ കരുത്ത്, സ്ഥിരത, പ്രവർത്തനക്ഷമത എന്നിവയിൽ വിട്ടുവീഴ്ചയില്ല. മോഡൽ തയ്യാറായിക്കഴിഞ്ഞാൽ അത് നിർമ്മാതാവിന് അയയ്‌ക്കും. യഥാർത്ഥ സ്കൂട്ടർ, വീലുകൾ ഉൾപ്പെടെ ഇനഫ്ലേറ്റ് ചെയ്യാവുന്ന ഏഴ് വ്യത്യസ്ത വിഭാഗങ്ങളായി താരതമ്യേന കഠിനമായ പ്ലാസ്റ്റിക് ഫാബ്രിക്കിൽ നിന്ന് നിർമ്മിക്കും.\nഗവേഷണ സംഘം യഥാർത്ഥത്തിൽ ഇലക്ട്രിക് മോട്ടോർസൈക്കിൾ ടൈപ്പ്, മാനുവൽ വീൽചെയർ ടൈപ്പ് പൊയിമോ എന്നിവയുടെ ഒന്നിലധികം പ്രോട്ടോടൈപ്പുകൾ നിർമ്മിച്ചിട്ടുണ്ട്. ഇലക്ട്രിക് ബൈക്ക് ടൈപ്പ് നിർമ്മിച്ചിരിക്കുന്നത് വീലുകൾ ഉൾപ്പെടെ ഇനഫ്ലേറ്റ് ചെയ്യാവുന്ന ഏഴ് ഘടനകളെ സംയോജിപ്പിച്ചാണ്. ചെറിയ ബ്രഷ്‌ലെസ്സ് മോട്ടോറും ലിഥിയം അയൺ ബാറ്ററിയുമാണ് ഇതിൽ പ്രവർത്തിക്കുന്നത്. മണിക്കൂറിൽ ആറ് കിലോമീറ്റർ വേഗതയിൽ പോയിമോ മോട്ടോർസൈക്കിളിന് സഞ്ചരിക്കാനാവും. ഒരൊറ്റ ചാർജിൽ ഏകദേശം ഒരു മണിക്കൂർ പ്രവർത്തിക്കുന്ന ഇതിന്റെ ഭാരം 9.0 കിലോഗ്രാം മാത്രമാണ്.\nമാനുവൽ വീൽചെയർ ടൈപ്പ് നിർമ്മിച്ചിരിക്കുന്നത് വീലുകൾ ഉൾപ്പെടെ അഞ്ച് ഇനഫ്ലേറ്റ് ചെയ്യാവുന്ന ഘടനകളെ സംയോജിപ്പിച്ചാണ്. ഇത് മാനുവൽ ആയതിനാൽ, മോട്ടോർ അല്ലെങ്കിൽ ബാറ്ററി ഇൻസ്റ്റാൾ ചെയ്തിട്ടില്ല. ഇതിനറെ മൊത്തം ഭാരം ഏകദേശം 6.5 കിലോഗ്രാം ആണ്, ഒരു സാധാരണ വീൽചെയറിനെ അപേക്ഷിച്ച് ഭാരം പകുതിയാണ്.


മകളെ ക്രൂരമായി പീഡിപ്പിച്ച പിതാവിന് വധശിക്ഷ ശരിവെച്ച് യു.എ.ഇ കോടതി | Malayalam News\nമകളെ ക്രൂരമായി പീഡിപ്പിച്ച പിതാവിന് വധശിക്ഷ ശരിവെച്ച് യു.എ.ഇ കോടതി\nഅബുദാബി- പ്രായപൂര്‍ത്തിയാകാത്ത മകളെ ലൈംഗിമായി പീഡിപ്പിച്ച പിതാവിന് യു.എ.ഇയില് വധശിക്ഷ ശരിവെച്ചു. കീഴ്‌കോടതി ഉത്തരവിനെതിരെ ഏഷ്യന് സ്വദേശിയായ പ്രതി റാസല്‍ഖൈമ ക്രിമിനല് അപ്പീല് കോടതിയെ സമീപിച്ചിരുന്നു. ഈ അപേക്ഷയാണ് കോടതി തള്ളിയത്. 14 വയസ്സുള്ള മകളെ പ്രതി വളരെക്കാലം ബലമായി പീഡനത്തിന് ഇരയാക്കിയിരുന്നുവെന്നാണ് കോടതി രേഖകള് പറയുന്നത്.\nഅശ്ലീല ചിത്രങ്ങള് കാണാന് ഇയാള് പെണ്‍കുട്ടിയെ നിര്‍ബന്ധിക്കുമായിരുന്നു. കൂടാതെ മകളെ പെണ്‍വാണിഭത്തിനും നിര്‍ബന്ധിച്ചിരുന്നു. വീട്ടില് പൂട്ടിയിട്ടിരുന്ന പെണ്‍കുട്ടിയെ, താന് പറയുന്ന അനുസരിച്ചില്ലെങ്കില് കൊല്ലുമെന്ന് ഭീഷണിപ്പെടുത്തിയിരുന്നുവെന്നും പറയുന്നു. ഏഴു വയസ്സു മുതല് പെണ്‍കുട്ടി ശാരീരിക ആക്രമണങ്ങള് നേരിട്ടിരുന്നുവെന്നാണ് റിപ്പോര്‍ട്ട്.\nഒരു ദിവസം പെണ്‍കുട്ടി ഓടി രക്ഷപ്പെടുകയും തന്റെ സുഹൃത്തിന്റെ വീട്ടില് അഭയം പ്രാപിക്കുകയും ചെയ്തു. ഇതോടെയാണ് സംഭവം പുറത്തറിഞ്ഞത്.\nGulf UAE death sentence\nസുനിതാ ദേവദാസിനെതിരെ ലൈംഗിക പരാമര്‍ശം, മലയാളിക്ക് ബഹ്റൈനില് ജോലി പോയി\nനസീര് വാടാനപ്പള്ളിക്കായി പ്രാര്‍ഥനകളോടെ പ്രവാസലോകം\nയു.എ.ഇയില് 300 പേര്‍ക്ക് കൂടി കോവിഡ്, മസ്‌കത്തില് സമ്പൂര്‍ണ ലോക്ഡൗണ്


(UDF Crisis)|വെഞ്ഞാറംമൂടും യുഡിഎഫിലെ പ്രതിസന്ധിയും മറച്ചുപിടിക്കാന്, കോൺഗ്രസിന് ബിനീഷ് കോടിയേരിക്കെതിരായ ആരോപണം മതിയാകുമോ?|Congress trying to use allegation against Bineesh Kodiyeri to tide over the crisis after Venjaramood and issues in Kerala Congress\nവെഞ്ഞാറമൂടും യുഡിഎഫിലെ ...\nവെഞ്ഞാറമൂടും യുഡിഎഫിലെ പ്രതിസന്ധിയും മറച്ചുപിടിക്കാന് കോൺഗ്രസിന് ബിനീഷ് കോടിയേരിക്കെതിരായ ആരോപണം കൊണ്ട് കഴിയുമോ?\n3 Sep 2020 12:35 AM GMT\nവെഞ്ഞാറംമുട്ടില് രണ്ട് സിപിഎം പ്രവര്‍ത്തകരെ കൊലപ്പെടുത്തിയ സംഭവവും അതുപൊലെ കേരള കോണ്‍ഗ്രസുമായി ബന്ധപ്പെട്ട് ഉണ്ടായ പ്രശ്‌നങ്ങളും യു ഡി എഫിന് വലിയ രാഷ്ട്രിീയ വെല്ലുവിളിയാണ് സൃ്ഷ്ടിച്ചിരിക്കുന്നത്. രണ്ട് മാസത്തിനിടെ യുഡിഎഫ ഇതാദ്യമായാ്ണ് യുഡിഎഫ് രാഷ്ട്രീയ പ്രതിരോധത്തിലേക്ക് പോകുന്നത്. ആക്രമ രാഷ്ട്രീയത്തിന്റെ വ്ക്താക്കള് എന്ന് സിപിഎമ്മിനെ കുറ്റപ്പെടുത്താന് കോണ്‍ഗ്രസിന് കഴിയില്ല. കൊലപാതകകേസില് ആരോപണം പാര്‍ട്ടിയെ പ്രതിരോധത്തിലാക്കിയപ്പോഴാണ് കേരള കോണ്‍ഗ്രസുമായി ബന്ധപ്പെട് വിഷയത്തില് പുതിയ സംഭവവികാസമുണ്ടായത്. ജോസ് കെ മാണിക്ക് അനുകൂലമായി ഉണ്ടായ തെരഞ്ഞെടുപ്പ് കമ്മീഷന്റെ ഉത്തരവ് പ്രതിസന്ധിയിലാക്കിയത് പി ജെ ജോസഫിനെ മാത്രമല്ല, യു ഡി എഫിനെ തന്നെയാണ്. ഇങ്ങനെ പ്രതിസന്ധിയിലായി പോയ മുന്നണിക്ക് ആശ്വാസമായത് ബുധനാഴ്ച കോടിയേരി ബാലകൃഷ്ണന്റെ മകന് ബിനിഷ് കോടിയേരിക്കെതിരെ ഉയര്‍ന്നുവന്ന ആരോപണങ്ങളാണ്. ഈ ആരോപണത്തിന്റെ ബലത്തില് ഇപ്പോഴുണ്ടായ വിഷമാവസ്ഥയില്‍നിന്ന് പുറത്തുകടക്കാന് പറ്റുമോ എന്ന നോട്ടത്തിലാണ് കോണ്‍ഗ്രസ്.\nവെഞ്ഞാറമൂട് കൊലപാതകവുമായി ബന്ധപ്പെട്ട ആറ്റിങ്ങല് എം പിക്കെതിരെ ഗുരുതരമായ ആരോപണമാണ് സിപിഎം ഉന്നയിച്ചാണ് സിപിഎം കോണ്‍ഗ്രസിനെ പ്രതിരോധത്തിലാക്കിയത്. പ്രതികളിലൊരാള് കൃത്യം നിര്‍വഹിച്ചതിന് ശേഷം അടൂര് പ്രകാശിനെ വിളിച്ചുവെന്നാണ് ആരോപണം. ആ മേഖലയില് അക്രമി സംഘത്തെ അടുര് പ്രകാശ് വളര്‍ത്തിയെടുക്കുകയാണെന്ന് അതിന്റെ രക്തസാക്ഷികളാണ് തങ്ങളുടെ പ്രവര്‍ത്തകരെന്നുമാണ് സിപിഎമ്മിന്റെ ആരോപണം. സിപിഎം സംസ്ഥാന സെക്രട്ടറി കോടിയേരി ബാലകൃഷ്ണന് അടൂരിനെതിരായ ആരോപണം കടുപ്പിക്കുകയാണ് ചെയ്തത്. രണ്ട് പേരെ കൊലപ്പെടുത്തുമെന്ന് അടൂര് പ്രകാശിന് അറിയായമായിരുന്നുവെന്നും എന്നിട്ടും അത് തടയാന് ശ്രമിച്ചില്ലെന്നും കോടിയേരി ബാലകൃഷ്ണന് ആരോപിച്ചു. കോണ്‍ഗ്രസുകാര് പലരീതിയില് പ്രകോപിപ്പിക്കാന് ശ്രമിച്ചാലും അതില് സിപിഎം വീഴില്ലെന്നും സംസ്ഥാനത്തെ വിവിധ ഭാഗങ്ങളില് നടക്കുന്ന ആക്രമങ്ങളെ ചൂണ്ടിക്കാട്ടി അദ്ദേഹം പറഞ്ഞു.\nകഴിഞ്ഞ രണ്ട് മാസമായി വിവിധ ആരോപണങ്ങളുടെ പേരില് പ്രതിരോധത്തിലായി പോയ സിപിഎമ്മിന്, രാഷ്ട്രീയ മേല്‍ക്കൈ കിട്ടാന് ഉപകരിച്ച സംഭവമായിരുന്നു കോണ്‍ഗ്രസുകാര് ഉള്‍പ്പെട്ട രണ്ട് കൊലപാതകം. ഇതില് എംപി തന്നെ കുറ്റരോപിതനായതോടെ പ്രതിരോധിക്കാന് കോണ്‍ഗ്രസിന് എളുപ്പം കഴിയാതെയായി. കേരളത്തില് സിപിഎമ്മിന്റെ പ്രവര്‍ത്തകര് കൊല്ലപ്പെട്ടാല് സാധാരണ ഉണ്ടാകുന്നതിലപ്പുറം ചര്‍ച്ചകള് ഇത്തവണ നടന്നു കഴിഞ്ഞു. ടെലിവിഷന് ചാനലുകളില് തുടര്‍ച്ചയായി ചര്‍ച്ച ചെയ്തു. ഇങ്ങനെ കൊലപാതകം കോണ്‍ഗ്രസിനെ പ്രതിരോധത്തിലാക്കുന്നതിനിടെയാണ് സിപിഎമ്മിനെ അസ്വസ്ഥമാക്കി കൊണ്ടുള്ള ആരോപണം ഉയരുന്നത്.\nബാംഗളുരുവില് മയക്കുമരുന്നു കേസുമായി അറസ്റ്റിലായ മുഹമ്മദ് അനൂപ് നല്‍കിയ മൊഴിയുമായി ഉയരുന്ന ആരോപണങ്ങളിലേക്ക് ശ്രദ്ധ കേന്ദ്രീകരിച്ച് വെഞ്ഞാറമൂടിനെക്കുറിച്ചുള്ള ആരോപണങ്ങളെ പ്രതിരോധിക്കാനാണ് കോണ്‍ഗ്രസിന്റെ ശ്രമം. മുഹമ്മദ് അനൂപ് നാര്‍കോട്ടിക്ക് കണ്‍ട്രോള് ബ്യൂറോയ്ക്ക് നല്‍കി മൊഴിയില് ബിനിഷ് കോടിയേരിയുമായി ബന്ധമുണ്ടെന്ന് കാര്യമാണ് വെളിപ്പെടുത്തിയത്. അദ്ദേഹത്തിന് ഹോട്ടല് തുടങ്ങാന് ബിനിഷ് കോടിയേരി പണം നല്‍കിയെന്നാണ് വെളിപ്പെടുത്തിയത്. ഏഴെട്ട് കൊല്ലമായി അനുപ് മുഹമ്മദിനെ അറിയാമെന്ന് കാര്യം അറിയാമെന്ന് സമ്മതിച്ച ബിനീഷ് കോടിയേരി, പക്ഷെ അദ്ദേഹത്തിന് മയക്കുമരുന്ന് കടത്തുമെന്ന കാര്യം തനിക്ക് അറിയില്ലെന്നും പറഞ്ഞു. കുമരകത്ത് നിശാപരിപാടിയില് ബിനീഷ് കോടിയേരി പങ്കെടുത്തുവെന്നും മുസ്ലീം യൂത്ത് ലീഗ് പി.കെ ഫിറോസ് ആരോപിച്ചു.\nമയക്കുമരുന്ന് കേസിലെ പ്രതിയുമായി സിപിഎം സംസ്ഥാന സെക്രട്ടറിയുടെ മകന് അടുത്ത ബന്ധമുണ്ടെന്ന ആരോപണം സിപിഎമ്മിന് തിരിച്ചടി തന്നെയാണ്. പ്രത്യേകിച്ചും ഇരട്ട കൊലപാതകം കോണ്‍ഗ്രസിനെ പ്രതിരോധത്തിലാക്കിയ ഘട്ടത്തില്. രണ്ട് ദിവസം വെഞ്ഞാറമൂട് ചര്‍ച്ച ചെയ്ത ചാനലുകള് ഇന്നലെ കോടിയേരി ബാലൃഷ്ണന്റെ മകനെതിരായ ആരോപണങ്ങളാണ് ചര്‍ച്ച ചെയ്തത്. എന്നാല് ഈ വിഷയത്തിലേക്ക് മാത്രമായി ചര്‍ച്ച കേന്ദ്രീകരിപ്പിക്കാന് കോണ്‍ഗ്രസിനും യുഡിഎഫിനും കഴിയുമോ എന്ന കാര്യം പുതിയ വെളിപ്പെടുത്തലുകള് എന്തെങ്കിലും ഉണ്ടാവുകയാണെങ്കില് അതിന്റെ മാത്രം അടിസ്ഥാനത്തിലായിരിക്കും.\nവെഞ്ഞാറമൂടിന് പുറമെ യുഡിഎഫിനെ അലട്ടുന്നത് കേരള കോണ്‍ഗ്രസില് പൊടുന്നനെ ഉണ്ടായിട്ടുുള്ള മാറ്റങ്ങളാണ്. പാര്‍ട്ടിയുടെ പേരും ചിഹ്നവും ജോസ് കെ മാണിക്ക് നല്‍കാനുള്ള തെരഞ്ഞെടുപ്പ് കമ്മീഷന്റെ തീരുമാനം പി ജെ ജോസഫിനെ പോലെ തന്നെ തിരിച്ചടിയായത് യുഡിഎഫ് നേതൃത്വത്തിനാണ്. ഇത്രനാള് ജോസിനെതിരെ കൈക്കൊണ്ട സമീപനം ഇനി കൈക്കൊള്ളാന് കഴിയില്ല. ജോസിനെ പുറത്താക്കിയതെന്നതടക്കം നേരത്തെ പ്രഖ്യാപിച്ച തീരുമാനങ്ങള് വിഴുങ്ങി അദ്ദേഹത്തെ അനുനയിപ്പിക്കാന് പറ്റുമോ എന്ന ശ്രമത്തിലാണ് യുഡിഎഫ്. ഇപ്പോള് അകപ്പെട്ട പ്രതിസന്ധി കാരണം മുന്നണിയുടെ യോഗം മാറ്റിവെച്ചിരുന്നു. ഇങ്ങനെ രാഷ്ട്രീയമായി വലിയ തിരിച്ചടി ഏറ്റുനില്‍ക്കുമ്പോഴാണ് ബിനിഷ് കോടിയേരിക്കെതിരെ മയക്കുമരുന്നു കേസിലെ പ്രതികളുമായി ബന്ധമുണ്ടെന്ന ആരോപണമുണ്ടാകുന്നത്. വെഞ്ഞാറമൂടും യുഡിഎഫിലെ പ്രതിസന്ധിയും മറച്ചുപിടിക്കാന് മാത്രം ശേഷി ഈ ആരോപണത്തിന് ഉണ്ടാകണമെങ്കില് ഇപ്പോള് പുറത്തുവന്ന ആരോപണങ്ങള് മാത്രം മതിയാവുമെന്ന തോന്നുന്നില്ല\n#VenjaramoodTwinMurder #BineeshKodiyeri #UDF #KeralaCongress


അധഃപതിക്കുന്ന ലോകം | Welcome to Disciples News | Daily updating Online Malayalam Christian News Paper\nby Disciples News\t,\tSeptember 2, 2015\nനമ്മുടെ നാട്ടില് കൊലയും കൊള്ളിവെയ്പും അക്രമങ്ങളും പുത്തരിയല്ല. സദാചാരവിരുദ്ധതയും അഴിമതിയും പുതുമയുള്ള കാര്യങ്ങളല്ല. എല്ലാറ്റിനും അനേക വര്‍ഷത്തെ പാരമ്പര്യമുണ്ട്.\nഇതിനു പിന്നില് വന് സംഘങ്ങളും, രാഷ്ട്രീയ പാര്‍ട്ടികളുടെ പരസ്യ-രഹസ്യ പിന്‍തുണയുമുണ്ടെന്ന് ഏവര്‍ക്കും അറിവുള്ളതുമാണ്. പലതെറ്റുകുറ്റങ്ങളും ചെയ്ത് ‘നല്ല നിലയില് ’ ആയതിനുശേഷം പിന്നീട് ഇതില് പലതും പുറത്തു വരുന്ന വാര്‍ത്തകളാണ് ഈ അടുത്ത കാലത്ത് കേരളത്തില് കേട്ടുവരുന്നത്.\nഇതില് മുന്‍പ് കേസെടുത്തതും ‘മതിയായ തെളിവുകളുടെ’ അഭാവത്താല് എഴുതിത്തള്ളിയ കേസുകളും, പല കേസുകള്‍ക്കും പ്രതികളായി അപരന്മാര് രംഗത്തുവന്നു ശിക്ഷ ഏറ്റുവാങ്ങിയതുമൊക്കെ മാദ്ധ്യമങ്ങളിലൂടെ പുറത്തുവന്നുകൊണ്ടിരിക്കുന്നു. എല്ലാ സംഭവങ്ങളുടെയും പിന്നില് ഒരു യഥാര്‍ത്ഥ്യം നിലനില്‍ക്കുന്നുണ്ട്, ഒരു നാള് പിടിക്കപ്പെടുമെന്നുള്ള സത്യം.\nകൊലപാതകങ്ങളും അക്രമങ്ങളും നടത്തി നാടിനെ വിറപ്പിച്ചിരുന്ന പലരും ഇന്ന് മണ്ണില് അലിഞ്ഞുചേര്‍ന്നു കിടക്കുന്നു. പല കുപ്രസിദ്ധ വീര കഥകളുടെയും നായകന്മാര് തകര്‍ന്നു തരിപ്പണമായി ചരിത്രത്തില് സ്ഥാനമില്ലാതെ പോയതും കാലം നമ്മെ ഓര്‍പ്പിക്കുന്നു.\nഇന്നു നമ്മള് ചെയ്യുന്ന നന്മകളായാലും തിന്മകളായാലും അതിന്റെ ലക്ഷ്യം സാക്ഷാത്ക്കരിക്കുന്നു. തിന്മകള്‍ക്കു പിന്നില് സാത്താന് വീര്യത്തോടെ മനുഷ്യനെ സഹായിക്കുന്നു. എന്തു തിന്മകള് ചെയ്താലും പരാജയപ്പെടുന്നില്ല. എന്തു അകൃത്യങ്ങളും പാപങ്ങളും ചെയ്തുകൂട്ടിയാലും അതിനു തടസ്സം ഉണ്ടാകുന്നില്ല. കാരണം സാത്താനാണ് ഇതിനു പിന്നില് .\nഇതെല്ലാം ദൈവം കാണുന്നില്ല എന്നു വിചാരിക്കുന്നവരുമുണ്ട്. അങ്ങനെ വിചാരിക്കുന്നവര് മൂഢന്മാരാണ്. മനുഷ്യന് ചെയ്യുന്ന എല്ലാ കൊള്ളരുതായ്മകള്‍ക്കും ശിക്ഷാവിധിയുണ്ട്. ലോകത്ത് നടക്കുന്ന ഒട്ടുമിക്ക ക്രൂരകൃത്യങ്ങളും പിടിക്കപ്പെടുന്നു. ചിലത് കുറേക്കാലം മൂടിവെക്കുന്നു എന്നുമാത്രം. എന്നാല് ഈ മൂടിവെയ്പ് അധികകാലം നിലനില്‍ക്കുന്നില്ല എന്നതിനു തെളിവാണ് മാധ്യമങ്ങളിലൂടെ വെളിപ്പെട്ടുവരുന്ന വാര്‍ത്തകള് .\nമുകളില് എല്ലാം കാണുകയും ന്യായംവിധിക്കുകയും ചെയ്യുന്ന ഒരു ദൈവം ഉണ്ടെന്നുള്ളതിനു ഏറ്റവും വിശ്വാസ്യതയുള്ള തെളിവുകളാണ് പല തെറ്റുകളുടെയും, അകൃത്യങ്ങളുടെയും വെളിപ്പെടുത്തല് . ഈ അവസരത്തില് ദൈവമക്കളായ നാം ദൈവവചനത്തിനു നമ്മുടെ ഹൃദയത്തില് സ്ഥാനം കൊടുക്കണം. നമ്മള് തെറ്റുകളേയും പാപത്തേയും വെറുക്കണം. അതിനോട് സന്ധിയില്ലാത്ത സമരം ചെയ്യേണം.\nസങ്കീര്‍ത്തനക്കാരനായ ദാവീദ് ഹൃദയത്തിലെടുത്ത തീരുമാനത്തിലൊന്ന് ഇപ്രകാരമാണ് ” ഞാന് ഒരു നീചകാര്യം എന്റെ കണ്ണിനു മുമ്പില് വെയ്ക്കുകയില്ല, ക്രമം കെട്ടവരുടെ പ്രവര്‍ത്തി ഞാന് വെറുക്കുന്നു, അത് എന്നോട് പറ്റിച്ചേരുകയില്ല” (സങ്കീ.101:3) ഈ തീരുമാനം ഓരോ ദൈവ പൈതലിനും ഉണ്ടാകട്ടെ.\nലോകപ്രകാരം ജീവിക്കുന്ന ഒരു വ്യക്തിക്ക് പാപത്തെയും നീതിയെക്കുറിച്ചും വിചാരമുണ്ടായിരിക്കില്ല. എന്നാല് ഈ നാട്ടിലെ നീതിപീഠം അവര്‍ക്കു ശിക്ഷ നല്‍കുന്നു. എന്നാല് ദൈവമക്കളെന്നു അവകാശപ്പെടുന്ന ക്രൈസ്തവര്‍ക്ക് ലോകത്തിന്റെ ശിക്ഷയും ദൈവീക ശിക്ഷയും ഒരുപോലെ ഉണ്ടാകും. അതായത് ദൈവവചനം അറിഞ്ഞിട്ട് അറിയാത്തവരേപ്പോലെ ജീവിക്കുകയും പ്രവര്‍ത്തിക്കുകയും ചെയ്താല് അടി ഉറപ്പ്.\nദൈവം നമ്മോട് ക്ഷമിക്കുകയില്ല. കേസും കോടതിയും ജയിലറകളും ഇവ അവിശ്വാസികള്‍ക്കായി തുറന്നിരിക്കുമ്പോള് ദൈവമക്കള്‍ക്കുംകൂടി ഇതില് പങ്കാളിത്തം ലഭിക്കുന്നുവെന്ന കാലം വരുമെന്നു ചിന്തിക്കാനേ കഴിയുന്നില്ല. കൂടുതല് ജാഗ്രതയോടെ നമുക്കു ജീവിക്കാം.


ഗര്‍ഭിണികളിലെ അയേണ് കുറവ് മറികടക്കുന്നതിനുള്ള വഴികള് | How To Overcome Iron Deficiency in Pregnancy - Malayalam BoldSky\nഗര്‍ഭിണികളിലെ അയേണ് കുറവ് മറികടക്കുന്നതിനുള്ള വഴികള്\nകാല്‍സ്യം, അയണ്, വിറ്റാമിനുകള് എന്നീ പോഷക ഘടകങ്ങള് മനുഷ്യ ശരീരത്തിന് അനിവാര്യമാണെന്ന് ചെറിയ ക്ലാസുകളിലെ പഠിച്ചായിരുന്നു നമ്മള് ഓരോരുത്തരുടേയും വളര്‍ച്ച. എന്നാല് ജീവിതത്തിലെ ഓരോ ഘട്ടത്തിലും മനുഷ്യ ശരീരത്തിന് ഈ മൂന്ന് പോഷക ഘടകങ്ങളില് നിന്നും ലഭിക്കേണ്ട അളവില് മാറ്റമുണ്ടെന്ന് വസ്തുത നിങ്ങള്‍ക്കറിയാമോ? പ്രത്യേകിച്ച് സ്ത്രീകളില്.ഗര്‍ഭകാലത്തുണ്ടാകുന്ന അനീമിയയാണ് പലപ്പോഴും പ്രശ്‌നങ്ങള് കൂടുതല് വഷളാക്കുന്നത്. എന്നാല് നേരത്തേ തന്നെ ചില കാര്യങ്ങളെക്കുറിച്ച് അറിഞ്ഞാല് ഇത്തരം പ്രശ്‌നങ്ങളെ ഇല്ലാതാക്കാന് കഴിയും. അനീമിയ പോലുള്ള പ്രശ്‌നങ്ങളെ ഇല്ലാതാക്കാന് കഴിയുന്നതാണ്\nഒരു വ്യക്തിയുടെ പ്രായവും, ജെന്‍ഡറും ശരീരം ആവശ്യപ്പെടുന്ന ഈ മൂന്ന് പോഷകങ്ങളുടെ അളവിനെ വേര്‍തിരിക്കുന്നുണ്ടെന്ന് ചുരുക്കം. ആര്‍ത്തവ ദിനങ്ങളിലൂടെ കടന്നു പോകുന്ന സ്ത്രീ ശരീരത്തില് ഒരു ഘട്ടത്തില് അയേണിന്റെ സാന്നിധ്യം കുറഞ്ഞു കുറഞ്ഞു വരുന്ന സ്ഥിതിയുണ്ടാകും. രക്തം ശരീരത്തില് നിന്നും എല്ലാ മാസവും ഒരു അളവില് നഷ്ടമാകുന്നതാണ് ഈ അയേണ് കുറവിലേക്ക് നയിക്കുന്നത്.\nഗര്‍ഭം ധരിച്ചിരിക്കുന്ന സ്ത്രീയുടെ ശരീരത്തില് ഈ അയേണ് കുറവ് വളരെ കൂടുതലാകുമെന്നാണ് കണ്ടെത്തിയിട്ടുള്ളത്. കാരണം, ഗര്‍ഭം ധരിച്ചിരിക്കുന്ന സമയത്ത് കുഞ്ഞിലേക്ക് പോഷക ഘടകങ്ങള് എത്തുന്നുണ്ടെന്ന് ഉറപ്പു വരുത്തുന്നതിനായി അമ്മയുടെ ഹൃദയം സാധരണയിലും കൂടുതല് പ്രവര്‍ത്തിക്കും. ഇതാണ് ഗര്‍ഭം ധരിച്ചിരിക്കുന്ന സ്ത്രീകളുടെ ശരീരത്തില് ഇരുമ്പിന്റെ അംശം കുറയുന്നതിന് ഇടയാക്കുന്നത്.\nകുഞ്ഞിലേക്കും കൂടി പോഷക ഘടകങ്ങള് എത്തിക്കേണ്ടതിനെ തുടര്‍ന്ന് ശരീരത്തിലെ രക്തത്തിന്റെ അളവ് 30 മുതല് 50 ശതമാനം വരെ വര്‍ധിക്കുന്നു. രക്തം ഇങ്ങനെ കൂടുതലായി ഉത്പാദിപ്പിക്കപ്പെടുന്നത് അമ്മയുടെ ശരീരത്തിലെ ഇരുമ്പിന്റേയും, ഫോളിക് ആസിഡിന്റേയും അംശം കുറയ്ക്കുന്നു. ഈ ഉണ്ടാകുന്ന ഇരുമ്പിന്റെ കുറവ് കൂടുതല് റിസ്‌കിലേക്ക് നീങ്ങുന്നു. പ്രസവം സങ്കീര്‍ണമാക്കുന്നതിലേക്കാവും ഇരുമ്പിന്റെ ഈ കുറവ് നയിക്കുക.\nഅങ്ങിനെ സങ്കീര്‍ണതയിലേക്ക് നീട്ടി കുഞ്ഞിന്റേയും അമ്മയുടേയും ജീവന് അപകടത്തിലാക്കുന്നത് നമുക്ക് ഒഴിവാക്കാന് വഴിയുണ്ട്. അതിന് സഹായിക്കുന്ന ചില വഴികള് നമുക്ക് നോക്കാം.\nഇരുമ്പിന്റെ കുറവുണ്ടോ എന്ന് കണ്ടെത്തുക\nഗര്‍ഭം ധരിച്ചിരിക്കുന്ന സമയത്ത് സ്വയം രോഗം കണ്ടെത്താനും ചികിത്സിക്കാനുമുള്ള ത്വര നിങ്ങള് പൂര്‍ണമായും മാറ്റിവെച്ചെ മതിയാവു. ശരീരത്തില് ഇരുമ്പിന്റെ അംശം കുറവാണെന്ന് ഡോക്ടറുടെ പക്കല് നിന്നും അറിഞ്ഞാല് മാത്രം അത് പരിഹരിക്കുന്നതിനുള്ള വഴികള് തേടുക. ഇരുമ്പിന്റെ അളവ് കൂടുന്നത് നിങ്ങളുടേയും കുഞ്ഞിന്റേയും ജീവന് ഭീഷണി ആണെന്ന കാര്യം ഓര്‍ക്കുക.\nകഴിക്കുന്നതെല്ലാം ശരിയായ വിധത്തിലാവണം\nനിങ്ങള് കഴിക്കുന്നത്, അത് ഇരുമ്പിന്റെ അളവ് കൂട്ടുന്നതിനുള്ള മരുന്നായാലും ഭക്ഷണമായാലും വേണ്ട രീതിയില് കഴിക്കുക. ഡോക്ടര് നിര്‍ദേശിച്ചിട്ടുള്ള അയേണ് ഗുളികകള് ആന്റാസിഡ്‌സ് കഴിക്കുന്നതിന് രണ്ട് മണിക്കൂര് മുന്‍പ് കഴിക്കുക. ഇതിലൂടെ രണ്ടും സ്വതന്ത്രമായി പ്രവര്‍ത്തിക്കുന്നുവെന്നും, ഒന്നിന്റെ പ്രവര്‍ത്തി മറ്റൊന്ന് തടസപ്പെടുത്തുന്നില്ലെന്നും ഉറപ്പു വരുത്താം.\nഗര്‍ഭം ധരിക്കുന്നതിന് മുന്‍പുള്ള ഭക്ഷണ രീതികള് പോരാ ഗര്‍ഭിണിയായിരിക്കുമ്പോള് എന്ന് അറിയാമല്ലോ? ഗര്‍ഭം ധരിച്ചിരിക്കുമ്പോള് ശരീരത്തിലുണ്ടായിരിക്കുന്ന മാറ്റങ്ങള്‍ക്ക് ഗുണം ചെയ്യുന്ന വിധം ഭക്ഷണ ക്രമത്തില് മാറ്റം കൊണ്ടുവരേണ്ടതുണ്ട്. അയേണ് കൂടുതലായി ഉള്‍ക്കൊള്ളുന്ന ഭക്ഷണങ്ങള് വലിയ അളവില് ഭക്ഷണക്രമത്തില് ഉള്‍പ്പെടുത്തുക. ഇല വര്‍ഗങ്ങളായ ചിര ഉള്‍പ്പെടെയുള്ളവ ഈ സമയം ഒഴിവാക്കരുത്. മാംസം, നാടന് കോഴി താറാവ്, പയറു വര്‍ഗങ്ങള്, പാല്, പാസ്ത എന്നിവയോടും മുഖം തിരിക്കാതിരിക്കുക. ചെറിയ അളവില് ഡ്രൈ ഫ്രൂട്ട്‌സ് എന്നിവ ദിവസേന ആഹാരത്തിന്റെ ഭാഗമാക്കുന്നതും നല്ലതാണ്.\nവിറ്റാമിന് സിയുടെ ഗുണം മനസിലാക്കുക\nഅയേണ് കൂടുതലായി അടങ്ങിയ ഭക്ഷണങ്ങള് ഗര്‍ഭിണിയായ സ്ത്രീ കഴിക്കുന്നുണ്ടെങ്കില് പോലും അത് അവരുടെ ശരീരം ഉള്‍ക്കൊള്ളണം എന്നില്ല. ശരീരത്തില് വിറ്റാമിന് സിയുടെ കുറവായിരിക്കാം ഇതിന് കാരണം. അയേണ് അടങ്ങിയ ഭക്ഷണങ്ങള്‍ക്ക് ഒപ്പം വിറ്റാമിന് സി അടങ്ങിയ ഭക്ഷണവും കഴിക്കുക. ഇത് മലവിസര്‍ജനത്തിലൂടെ അയേണ് ശരീരത്തില് നിന്നും പാഴായി പോകുന്ന സ്ഥിതി ഒഴിവാക്കും. സൈട്രസ് ഫ്രൂട്ട്‌സ്, ബീറ്റ്‌റൂട്ട്, കാരറ്റ്, ടൊമാറ്റോ, സ്‌ട്രോബറീസ് എന്നിവ ഗര്‍ഭിണിയായിരിക്കുമ്പോള് കഴിക്കുന്നത് ഗുണം ചെയ്യും.\nപച്ചക്കറികളില് നിന്നും ലഭിക്കുന്ന അയേണിനേക്കാള് മാംസത്തില് നിന്നും നിങ്ങള്‍ക്ക് ലഭിക്കും. എന്നാല് പച്ചക്കറിയാണ് നിങ്ങള് കഴിക്കുന്നത് എങ്കില് നമ്മള് നേരത്തെ പറഞ്ഞിട്ടുള്ള, വിറ്റാമിന് സി അടങ്ങിയ ഭക്ഷണ പദാര്‍ഥങ്ങള് കഴിക്കുക. മാംസത്തോട് താത്പര്യമാണ് നിങ്ങള്‍ക്ക് എങ്കില് പിന്നെ വിറ്റാമിന് സിയെ കുറിച്ചോര്‍ത്ത് ആവലാതിപ്പെടേണ്ട.\nപാചക ആയുധങ്ങള് ഒന്ന് മാറ്റാം\nഅടുക്കളയിലും സാങ്കേതിക വിദ്യ പല മാറ്റവും കൊണ്ടുവന്നിട്ടുണ്ട്. പക്ഷേ ഗര്‍ഭം ധരിച്ചിരിക്കുന്ന സമയത്ത് അക്കാര്യത്തില് കൂടുതല് ശ്രദ്ധ വേണം. മൈക്രോവേവിന് കുറച്ച് വിശ്രമം നല്‍കാം. പകരം കാസ്റ്റ് അയേണ് പോട്‌സുകള് ഉപയോഗിക്കാം. ഫ്രൈപാനുകള് ട്രൈ ചെയ്യാം. ഇതിലൂടെ 80 ശതമാനം വരെ അയേണ് ഭക്ഷണത്തിലേക്ക് ഉള്‍പ്പെടും എന്നാണ് പറയപ്പെടുന്നത്.\nകഴിക്കാന് സ്വയം നിര്‍ബന്ധിക്കുക\nഗര്‍ഭ കാലത്ത് സമ്മര്‍ദ്ദത്തേയും, ഹോര്‍മോണുകളുടെ ഏറ്റക്കുറച്ചിലിനേയും തുടര്‍ന്ന് ഭക്ഷണത്തോട് നിങ്ങള്‍ക്ക് വലിയ താത്പര്യം ഉണ്ടാവില്ല. എന്നാല് ഭക്ഷണം കഴിക്കാതിരുന്നാല് അത് ശരീരത്തിന് അനാവശ്യ സമ്മര്‍ദ്ദം ഉണ്ടാക്കുമെന്നും അയേണ് കുറവിലേക്ക് നയിക്കുമെന്നും ഓര്‍ക്കുക. ഗര്‍ഭകാലത്തെ അയേണ് കുറവ് കുഞ്ഞിനേയും കാര്യമായി ബാധിക്കും. അതിനാല് എത്ര ബുദ്ധിമുട്ട് തോന്നിയാലും ഭക്ഷണം കഴിക്കാതിരിക്കരുത്.\nഗര്‍ഭം ധരിച്ച ആദ്യ നാളുകളില് തന്നെ അയേണിലുള്ള കുറവ് ഡോക്ടര് നിങ്ങള്‍ക്ക് ചൂണ്ടിക്കാണിച്ച് തന്നേക്കാം. എന്നാല് ഒറ്റ രാത്രി കൊണ്ട് ആ കുറവ് പരിഹരിച്ചേക്കാം എന്ന് കരുതരുത്. ഗര്‍ഭിണിയുടെ ശരീരത്തിന് ആവശ്യമുള്ള അയേണ് ശരീരത്തില് സ്റ്റോര് ചെയ്യുന്നതിന് മാസങ്ങള് വേണ്ടിവരും. അതിനാല് അയേണ് കുറവു മൂലമുള്ള ക്ഷീണം കുറഞ്ഞില്ലെങ്കിലും ശരീരത്തിന് മാറ്റമില്ലെങ്കിലും നിരാശരാവരുത്. പകരം ദിവസേന കൂടുതല് അയേണ് അടങ്ങിയ ഭക്ഷണം കഴിക്കുക.\nHow To Overcome Iron Deficiency in Pregnancy


ജില്ലയിൽ 347 പേർക്കുകൂടി കോവിഡ് : Deepika.com Nattu Visesham\nആലപ്പുഴ: ജില്ലയിൽ ഇന്നലെ 347 പേർക്കുകൂടി കോവിഡ് സ്ഥിരീകരിച്ചു. ഇതിൽ രണ്ടുപേർ വിദേശത്തുനിന്നും എത്തിയതാണ്. 326 പേർക്കും സന്പർക്കത്തിലൂടെയാണ് രോഗബാധ. 19 പേരുടെ സന്പർക്ക ഉറവിടം വ്യക്തമല്ല. 852 പേരുടെ പരിശോധനാഫലം നെഗറ്റീവായി. ആകെ 39427 പേർ രോഗമുക്തരായി. 6596 പേർ ചികിത്സയിലുണ്ട്.\n213 പേരാണ് ജില്ലയിലെ വിവിധ ആശുപത്രികളിൽ കോവിഡ് ബാധിച്ച് ചികിത്സയിലുള്ളത്. 1195 പേർ സിഎഫ്എൽടിസികളിലും 4488 പേർ വീടുകളിലും ഐസോലേഷനിലുണ്ട്. 196 പേരെ ഇന്നലെ ആശുപത്രി നിരീക്ഷണത്തിലേക്കു മാറ്റി. 852 പേരെ ആശുപത്രി നിരീക്ഷണത്തിൽ നിന്നും ഒഴിവാക്കുകയും ചെയ്തു. 953 പേരെ ക്വാറന്‍റൈനിൽ നിന്നും ഒഴിവാക്കിയപ്പോൾ 761 പേർക്ക് ക്വാറന്‍റൈൻ നിർദേശിച്ചു. 199 പേർ വിദേശത്തുനിന്നും 206 പേർ ഇതര സംസ്ഥാനങ്ങളിൽനിന്നും എത്തി. 1416 സാന്പിളുകൾ പരിശോധനയ്ക്ക് അയച്ചു.\nആലപ്പുഴ നഗരസഭ പരിധിയിൽ 52 പേർക്കും ചെങ്ങന്നൂരിൽ ഒരാൾക്കും കായംകുളത്ത് 17 പേർക്കും ചേർത്തലയിൽ 14 പേർക്കും മാവേലിക്കരയിലും ഹരിപ്പാടും രണ്ടുപേർക്കു വീതവും രോഗം സ്ഥിരീകരിച്ചു. അന്പലപ്പുഴ നോർത്ത്-രണ്ട്, ആറാട്ടുപുഴ-25, അരൂർ-ഒന്ന്, ആര്യാട്-ഒന്പത്, ഭരണിക്കാവ്-11, ചന്പക്കുളം-ഏഴ്, ചേന്നംപളളിപ്പുറം-ഏഴ്, ചെറിയനാട്-ഒന്ന്, ചേർത്തല സൗത്ത്-11, ചുനക്കര-ഒന്ന്, എടത്വ-അഞ്ച്, എഴുപുന്ന-28, കൈനകരി-രണ്ട്, കണ്ടല്ലൂർ-മൂന്ന്, കഞ്ഞിക്കുഴി-ഒന്ന്, കരുവാറ്റ-മൂന്ന്, കാവാലം-11, കൃഷ്ണപുരം-മൂന്ന്, കുമാരപുരം-ഒന്ന്, മണ്ണഞ്ചേരി-ആറ്, മാന്നാർ-ഒന്ന്, മാരാരിക്കുളം നോർത്ത്-അഞ്ച്, മാരാരിക്കുളം സൗത്ത്-11, മുഹമ്മ-നാല്, മുതുകുളം-ഒന്ന്, നീലംപേരൂർ-20, പാലമേൽ-രണ്ട്, പത്തിയൂർ-അഞ്ച്, പുളിങ്കുന്ന്-ഒന്ന്, പുലിയൂർ-അഞ്ച്, പുന്നപ്രനോർത്ത്-ഒന്ന്, പുന്നപ്ര സൗത്ത്-രണ്ട്, രാമങ്കരി-മൂന്ന്, തണ്ണീർമുക്കം-14, തഴക്കര-ഒന്ന്, താമരക്കുളം-നാല്, തൃക്കുന്നപ്പുഴ-മൂന്ന്, തുറവൂർ-ആറ്, തെക്കേക്കര-രണ്ട്, തൈക്കാട്ടുശേരി-ഒന്ന്, വയലാർ-നാല്, വെളിയനാട്-22 എന്നിങ്ങനെയാണ് പഞ്ചായത്തിൽ രോഗബാധിതരായവരുടെ കണക്ക്.\nലോക്ഡൗണ് ലംഘനവുമായി ബന്ധപ്പെട്ട് ജില്ലയിൽ 31 കേസുകൾ രജിസ്റ്റർ ചെയ്തു. 20 പേരെ അറസ്റ്റും ചെയ്തു. മാസ്ക് ധരിക്കാത്തതിന് 150 പേർക്കെതിരെയും സാമൂഹ്യാകലം പാലിക്കാത്തതിന് 354 പേർക്കെതിരെയും നടപടി സ്വീകരിച്ചു.


മുസ്ലിംലീഗില് പൊട്ടിത്തെറി; ജില്ലാ സെക്രട്ടറിയെ നീക്കി :: Janmabhumi Daily\nTuesday3November 2015 9:03 pm IST\nതൊടുപുഴ: തദ്ദേശ സ്വയംഭരണ സ്ഥാപനങ്ങളിലേക്കുള്ള തെരഞ്ഞെടുപ്പുമായി ബന്ധപ്പെട്ട് സംഘടന വിരുദ്ധ പ്രവര്‍ത്തനം നടത്തിയെന്നാരോപിച്ച് മുസ്‌ലിം ലീഗ് ഇടുക്കി ജില്ലാ സെക്രട്ടറി എസ്.എം. ഷെറീഫിനെ പാര്‍ട്ടിയുടെ എല്ലാ ഔദ്യോഗിക സ്ഥാനങ്ങളില് നിന്നും നീക്കം ചെയ്തതായി മുസ്‌ലിം ലീഗ് ജില്ലാ കമ്മിറ്റി ഓഫീസില് നിന്നും അറിയിച്ചു. പാര്‍ട്ടി ജില്ല പ്രസിഡന്റ് ഷുക്കൂറിന്റെ സ്ഥാപിത താല്പര്യത്തിന്റെ പേരിലാണ് തന്നെ നീക്കിയതെന്ന് ഷെരീഫ് ജന്മഭൂമിയോട് പറഞ്ഞു. ഈ തെരഞ്ഞെടുപ്പില് വ്യക്തിപരായ കാര്യങ്ങളുള്ളതിനാല് സജ്ജീവമായി പ്രവര്‍ത്തിക്കില്ലെന്ന് ജില്ല നേതൃത്വത്തെ അറിയിച്ചിരുന്നതാണെന്നും ഷെരീഫ് പറഞ്ഞു. തൊടുപുഴ നഗരസഭയുടെ 17-ാം വാര്‍ഡില് തന്റെ പേരാണ് സ്ഥാനാര്‍ത്ഥിയായി ഉയര്‍ന്ന് വന്നത്. ജില്ല പ്രസിഡന്റ് ഇടപെട്ട് മറ്റൊരാളെ അവിടെ മത്സരിപ്പിക്കുകയിരുന്നു. അച്ചടക്കമുള്ള പ്രവര്‍ത്തകനായിരുന്നതിനാല് പാര്‍ട്ടിയുടെ നിര്‍ദ്ദേശം നടപ്പാക്കുന്നതില് എതിര്‍പ്പ് പ്രകടിപ്പിച്ചില്ല. സ്വതന്ത്രനായി മത്സരിച്ചാല് നല്ല വോട്ടിന്റെ ഭൂരിപക്ഷത്തില് വിജയിക്കുമെന്നുറപ്പായിട്ടും മത്സരിക്കാന് തയ്യാറായില്ല. ഇലക്ഷന് മുന്‍്പ് തനിക്കെതിരെ നടപടിയെടുത്താല് പ്രശ്‌നമാകുമെന്ന് മനസിലായതിനാലാണ് ഇലക്ഷന് കഴിഞ്ഞ് പുറത്താക്കിയതെന്നും ഷെറീഫ് പറഞ്ഞു. എം.കെ മുനീറുള്‍പ്പെടെയുള്ളവരുമായി എംഎസ്എഫിന്റെ സംസ്ഥാന ചുമതല വഹിച്ചയാളാണ് ഷെറീഫ്. റിട്ട. അധ്യാപകനായ ഇദ്ദേഹം അഞ്ച് പതിറ്റാണ്ടായി പാര്‍ട്ടിയില് പ്രവര്‍ത്തിക്കുന്നു. ജില്ലയില് ലീഗിന്റെ യോഗങ്ങളില് ക്ലാസെടുക്കാന് പോയിരുന്നതും ഇദ്ദേഹമാണ്. ജില്ല പ്രസിഡന്റ് ഷുക്കൂറിന്റെ ഏകാധിപത്യ നിലപാടുകള്‍ക്കെതിരെ സംസ്ഥാന ഘടകത്തിന് പരാതി നല്‍കുമെന്നും ഷെറീഫ് പറഞ്ഞു.\nബിജെപി ജില്ലാ സെക്രട്ടറിയെ വീട് വളഞ്ഞ് കസ്റ്റഡിയിലെടുത്ത പോലീസ് നാണം കെട്ടു


പാലം തകര്‍ന്ന സംഭവം: പദ്ധതിയുടെ അവകാശവാദത്തില് നിന്ന് പിണറായി സര്‍ക്കാര് പിന്‍വലിയുന്നു; രൂക്ഷവിമര്‍ശനവുമായി രമേശ് ചെന്നിത്തല -\nHome KERALA പാലം തകര്‍ന്ന സംഭവം: പദ്ധതിയുടെ അവകാശവാദത്തില് നിന്ന് പിണറായി സര്‍ക്കാര് പിന്‍വലിയുന്നു; രൂക്ഷവിമര്‍ശനവുമായി രമേശ് ചെന്നിത്തല\nതലശ്ശേരി: മാഹി ബൈപാസിലെ പാലത്തിന്റെ ഭീമുകള് തകര്‍ന്നുവീണപ്പോള് പദ്ധതിയുടെ അവകാശവാദത്തില് നിന്നും സംസ്ഥാന സര്‍ക്കാര് പിന്‍വലിയുന്നുവെന്ന് പ്രതിപക്ഷ നേതാവ് രമേശ് ചെന്നിത്തല. കേന്ദ്ര-സംസ്ഥാന സര്‍ക്കാര് ഒരുപോലെ ഏറ്റെടുത്ത പദ്ധതിയില് പണം മുടക്കുന്നത് ഇതിന്റെ സൂപ്പര്‍വൈസറി ചുമതലയുള്ള സംസ്ഥാന സര്‍ക്കാരാണെന്നും അദ്ദേഹം പറഞ്ഞു. അതിനാല് ഈ അപകടത്തിന് മറുപടി നല്‍കേണ്ടത് കേന്ദ്ര-സംസ്ഥാന സര്‍ക്കാരുകളാണെന്ന് ചെന്നിത്തല കൂട്ടിച്ചേര്‍ത്തു.\n‘കേന്ദ്ര-സംസ്ഥാന സര്‍ക്കാരുടെ മേല് നോട്ടത്തില് NHAI നടത്തുന്ന നിര്‍മ്മാണാണ് ഇത്. പിണറായി വിജയന്റെ പ്രോഗ്രസ് റിപ്പോര്‍ട്ടില് പ്രധാനമായി എടുത്തു പറഞ്ഞ തലശ്ശേരി-മാഹി ബൈപാസ്സിലെ പാലമാണ് നിലംപ്പൊത്തിയിരിക്കുന്നത്. NHAI നടത്തുന്ന നിര്‍മ്മാണത്തെ കറവപശുവായി കണക്കാക്കുന്ന ബി.ജെ.പിയുടെ അഴിമതിനയമാണ് ഈ അവസ്ഥക്ക് പിന്നില്. നിയമസഭയിലെ അവിശ്വാസ പ്രമേയത്തിന്റെ മറുപടി പ്രസംഗത്തില് ബൈപാസ് നിര്‍മ്മാണം പൂര്‍ണമായും തന്റെ ഭരണ നേട്ടമായിട്ടാണ് മുഖ്യമന്ത്രി കൊട്ടിഘോഷിച്ചത്’-ചെന്നിത്തല പറഞ്ഞു.\n‘എന്നാല് പാലം തകര്‍ന്നപ്പോള് സംസ്ഥാന സര്‍ക്കാര് ഇപ്പോള് കൈകഴുകിയൊഴിയുന്ന കാഴ്ചയാണ് കാണുന്നത്. പാലം തകര്‍ന്നതിലെ തങ്ങളുടെ ജാഗ്രതകുറവിനെ പറ്റി മൗനം പാലിക്കുന്നത് കുറ്റകരമാണ്. പാലത്തിന്റെ നിര്‍മാണത്തില് പ്രഥമദൃഷ്ട്യാ അപാകതകള് ദൃശ്യമാണ്. കമ്പികള്‍ക്ക് പകരം ഈര്‍ക്കില് ഉപയോഗിച്ച് നിര്‍മ്മിച്ചത് പോലെയാണ്. കോണ്‍ക്രീറ്റ് ഇളകിവീണിരിക്കുന്നു. സംഭവസ്ഥലം സന്ദര്‍ശിച്ചു പരിശോധിച്ചപ്പോള് നിര്‍മാണത്തിലെ സുരക്ഷാ അപാകത വ്യക്തമായി കണ്ടു. വിഷയത്തില് NHAIയുടേയും കരാറുകാരന്റേയും മാത്രമല്ല, സംസ്ഥാന സര്‍ക്കാരിന്റെ ഭാഗത്ത് നിന്നുണ്ടായ വീഴ്ചകള് കൂടി വെളിച്ചത്ത് കൊണ്ടുവരേണ്ടതുണ്ട്’-പ്രതിപക്ഷ നേതാവ് പറയുന്നു.\nആളുകളുടെ ജീവനും സുരക്ഷയ്ക്കും ഭീഷണിയാകുന്ന ഈ അഴിമതി കണ്ടില്ലെന്നു നടിക്കാന് സാധിക്കില്ല. ഈ വിഷയത്തില് കേന്ദ്രവിജിലന്‍സിന്റെ സമഗ്രമായ അന്വേഷണം ആവശ്യപ്പെടും. തൊഴിലാളികളും, മീന്‍പിടുത്തക്കാരും ഉണ്ടാകാറുള്ള പ്രദേശത്ത് ആളപായം ഉണ്ടാകാതിരുന്നത് ഭാഗ്യം കൊണ്ട് മാത്രമാണ്. കേന്ദ്രസര്‍ക്കാരും സംസ്ഥാനസര്‍ക്കാരും ഒരുപോലെ ഏറ്റെടുത്ത പദ്ധതിയാണിത്. പണം മുടക്കുന്നത് കേന്ദ്രസര്‍ക്കാരാണെങ്കിലും ഇതിന്റെ സൂപ്പര്‍വൈസറി ചുമതല സംസ്ഥാനസര്‍ക്കാറിനാണ്. അതിനാല് കേന്ദ്രസര്‍ക്കാരും സംസ്ഥാനസര്‍ക്കാരും ഈ അപകടത്തിനു മറുപടി നല്‍കണമെന്നും അദ്ദേഹം പറഞ്ഞു.\nഅതേസമയം കഴിഞ്ഞ ദിവസമാണ് തലശ്ശേരിയില് നിര്‍മ്മാണത്തിലിരുന്ന പാലത്തിന്റെ നാല് ബീമുകള് തകര്‍ന്നുവീണത്. തലശ്ശേരി മാഹി ബൈപ്പാസിന്റെ ഭാഗമായി നിര്‍മ്മിക്കുന്ന പാലത്തിന്റെ ബീമുകളാണ് തകര്‍ന്നത് വീണത്. കണ്ണൂരില് നിന്ന് മറ്റു ജില്ലകളിലേക്കുള്ള യാത്രയില് ഗതാഗതക്കുരുക്ക് അനുഭവപ്പെടാതിരിക്കാമെന്ന ലക്ഷ്യത്തോടെ നിര്‍മ്മിക്കുന്ന പാലം 1182 കോടിയുടെ പദ്ധതിയാണ്. അതേസമയം സംഭവത്തില് പ്രതികരിച്ചും സംസ്ഥാന സര്‍ക്കാരിനെ ന്യായീകരിച്ചും എ.എന്.ഷംസീര് എം.എല്.എ രംഗത്തെത്തിയിരുന്നു. ബീമുകള് പരസ്പരം ലോക്ക് ചെയ്തിരുന്നില്ലെന്നും അതിന്റെ ഭാഗമായാണ് അപകടം സംഭവിച്ചതെന്നും എം.എല്.എ പറയുന്നു.\nTags: kannurKERALA NEWSMAHEE BRIDGE COLLAPSEramesh chennithala


ഹൃത്വിക് റോഷന് കങ്കണയ്ക്ക് അയച്ചതെന്ന് കരുതുന്ന ഇമെയില് ചോര്‍ന്നു; പുറത്തുവിട്ടത് നടിയുടെ സഹോദരി -Hrithik Roshan’s alleged email to Kangana Ranaut leaked\nHrithik Roshans Alleged Email To Kangana Ranaut Leaked\nഗോസിപ്പുകള്‍ക്ക് വേണ്ടിയല്ല ഇത് പുറത്തുവിടുന്നതെന്നും ഹൃത്വിക് പറയുന്നത് കളളമാണെന്നും പറഞ്ഞാണ് രംഗോലി ഇമെയില് പുറത്തുവിട്ടത്\nOctober 05, 2017 05:44:55 pm\nമുംബൈ: കങ്കണ റണൗട്ട് ഉന്നയിച്ച ആരോപണങ്ങള്‍ക്ക് മറുപടിയുമായി ബോളിവുഡ് താരം ഹൃതിക് റോഷന് രംഗത്തെത്തിയതിന് പിന്നാലെ താരം നടിയ്ക്ക് അയച്ചതെന്ന് കരുതുന്ന ഇമെയില് ചോര്‍ന്നു. കങ്കണയുടെ സഹോദരി രംഗോലി ചന്ദേല് ആണ് ചിത്രം സഹിതം ഇമെയില് പുറത്തുവിട്ടത്. ഗോസിപ്പുകള്‍ക്ക് വേണ്ടിയല്ല ഇത് പുറത്തുവിടുന്നതെന്നും ഹൃത്വിക് പറയുന്നത് കളളമാണെന്നും പറഞ്ഞാണ് രംഗോലി ഇമെയില് പുറത്തുവിട്ടത്. ഐപാഡില് നിന്ന് അയച്ചതെന്ന് പറയുന്ന മെയിലിന് കങ്കണ മറുപടിയും നല്‍കിയിട്ടുണ്ട്.\n2014 മെയ് 5നാണ് മെയില് അയച്ചിരിക്കുന്നത്. നേരത്തേ ഇരുവരും ചേര്‍ന്ന് ഇടപഴകുന്ന ഫോട്ടോയും പുറത്തുവന്നിരുന്നു. ഇതും രംഗോലി ട്വീറ്റ് ചെയ്തിട്ടുണ്ട്. ഇത് ഫോട്ടോഷോപ്പ് ചെയ്തതതല്ലെന്നും കങ്കണയുടെ സഹോദരി വ്യക്തമാക്കുന്നു.\nതനിക്കെതിരെ കങ്കണ ഉന്നയിക്കുന്ന ആരോപണങ്ങള്‍ക്ക് ആദ്യമായാണ് ഹൃതിക് ഇന്ന് പരസ്യ പ്രസ്താവനയുമായി എത്തിയത്. കുറച്ചുകാലമായി കങ്കണയും നിശബ്ദയായിരുന്നു.\nട്വിറ്ററിലൂടെയാണ് ഹൃതിക് മനസ്സു തുറന്നിരിക്കുന്നത്. ഈ പറയുന്ന സ്ത്രീയെ ഞാന് ജീവിതത്തില് കണ്ടിട്ടുപോലുമില്ല. ശരിയാണ്, ഞങ്ങള് ഒരുമിച്ച് അഭിനയിച്ചിട്ടുണന്ട്. എന്നാല് സ്വകാര്യമായ ഒരു കാണലും നടന്നിട്ടില്ല. അതാണ് സത്യം. നല്ല ഇമേജ് ഉണ്ടാക്കനല്ല ഞാന് ശ്രമിക്കുന്നത്, എന്റെ കുറവുകള് എനിക്കറിയാം. ഞാനൊരു മനുഷ്യനാണ്. ഒരു പെണ്‍കുട്ടിയാണെന്ന പരിഗണന വച്ച് മാത്രം അവര് പറയുന്നത് സത്യമെന്ന് കരുതേണ്ട. എന്നിങ്ങനെ പോകുന്നു നീണ്ട പോസ്റ്റ്.\nഒരു അഭിമുഖത്തിനിടെ ഹൃതിക് തന്റെ പൂര്‍വ്വകാമുകനാണെന്ന് കങ്കണ സൂചന നല്‍കിയതാണ് വിവാദങ്ങള്‍ക്ക് തുടക്കം. ഇതിന് ഹൃതിക് മറുപടി നല്‍കി. പിന്നീട് ഇരുവരും വക്കീല് നോട്ടീസ് അയച്ചാണ് മറുപടി നല്‍കിയത്


പത്തു വർഷത്തിനു ശേഷം കവർഗേളായി നയൻസ്| Nayanthara on taking on the male-dominated film industry - Malayalam Filmibeat\n| Published: Saturday, October 5, 2019, 17:40 [IST]\nസമൂഹമാധ്യമങ്ങളിലും സോഷ്യൽ മീഡിയയിലും വൈറലാകുന്നത് വോഗ് ഇന്ത്യൻ മാസികയുടെ കവർ ചിത്രമാണ്. ഒക്ടോബർ ലക്കത്തിലാണ് താരങ്ങൾ കവറായി പ്രത്യക്ഷപ്പെടുന്നത്. വോഗ് മാസികയുടെ കവർ ഗേളായി പ്രത്യക്ഷപ്പെടുന്ന ആദ്യ തെന്നിന്ത്യൻ നടിയാണ് നയൻതാര. നയൻസിനോടൊപ്പം തെന്നിന്ത്യൻ താരങ്ങളായ മഹേഷ് ബാബുവും ദുൽഖർ സൽമ്മാനു കവർ ചിത്രത്തിൽ പ്രത്യക്ഷപ്പെട്ടിട്ടുണ്ട്.\n10 വർഷത്തിനു ശേഷമാണ് നയൻസ് ഒരു മാസികയ്ക്ക് അഭിമുഖം നൽകുന്നത്. തെന്നിന്ത്യയുടെ ലേഡി സൂപ്പർസ്റ്റാറാണ് നൻസ്. പുരുഷ താരങ്ങൾ അരങ്ങു വാഴുന്ന തെന്നിന്ത്യൻ ചിത്രങ്ങളിൽ തന്റേതായ സ്ഥാനം നേടിയെടുക്കാൻ നയൻസിന് കഴിഞ്ഞിരുന്നു. ഇപ്പോഴിത സിനിമ മേഖലയിലെ പുരുഷാധിപത്യത്തെ കുറിച്ച് താരം വെളിപ്പെടുത്തുകയാണ്.\nസിനിമയിൽ സ്ത്രീകൾ ഇപ്പോഴും കമാൻഡിങ്ങ് റോളിലേയ്കക് എത്തിയിട്ടില്ല. ഇതാണ് എനിയ്ക്ക് വേണ്ടത്, ഞാൻ ആഗ്രഹിക്കുന്നത് ഇതാണ് എന്ന് പറയാൻ ഇവർക്ക് ഇപ്പോഴും കഴിയുന്നില്ല. ഇതൊരു ജെൻഡർ കാര്യമല്ല, നിങ്ങൾ പറയുന്നത് ഞാൻ കേൾക്കുന്നുണ്ടെങ്കിൽ ഞാൻ പറയുന്നത് നിങ്ങളും കേൾക്കണം.- നയൻതാര വ്യക്തമാക്കി.\nഅഭിമുഖങ്ങളിലും സിനിമ പ്രെമോഷനുകളിലും നയൻതാര സജീവമല്ല. പത്തു വർഷങ്ങൾക്ക് ശേഷമാണ് ഒരു അഭിമുഖത്തിൽ താരം പ്രത്യക്ഷപ്പെടുന്നത്. അഭിമുഖങ്ങളിൽ പ്രത്യക്ഷപ്പെടാത്തത്തിന്റെ കാരണവും നടി വ്യക്തമാക്കിയിട്ടുണ്ട്. ഞാൻ സ്വകാര്യത ഏറെ ഇഷ്ടപ്പെടുന്ന വ്യക്തിയാണ്. ഞാൻ എന്ത് ചിന്തുക്കുന്നു എന്ന് മറ്റുള്ളവരെ അറിപ്പിക്കാൻ താൽപര്യമില്ല. അതുപോലെ തന്നെ വലിയൊരു ആൾക്കൂട്ടത്തിനിടയിലും തനിയ്ക്ക് നിൽക്കാനാവില്ല. എന്റെ ജോലി അഭിനയമാണ്. അവർക്ക് വേണ്ടി എന്റെ സിനിമകൾ സംസാരിക്കും നയൻസ് പറഞ്ഞു.\nസിനിമയിൽ എപ്പേഴും ഭയപ്പെട്ട് ജീവിക്കുന്ന ആളാണ് ഞാൻ. നല്ലെരു സിനമ പ്രേക്ഷകർക്ക് നൽകാൻ കഴിയണേ എന്ന ഭയത്തിലാണ് ഓരോ ചിത്രങ്ങളിലും അഭിനയിക്കുന്നത്. ഞാൻ മുഖ്യകഥപാത്രങ്ങളെ അവതരിപ്പിച്ച ചിത്രങ്ങളിൽ എല്ലാ തീരുമാനങ്ങളും എന്റേതാണ്. ചിലസമയങ്ങളിൽ ചില സംവിധായകർ കാമുകൻ, ഭർത്താവ് എന്നീവരുളള ചിത്രങ്ങളുമായി സമീപിക്കാറുണ്ട്. ഇതൊക്കെ ആവശ്യമുണ്ടോ എന്ന് അവരോട് തന്നെ ഞാൻ ചോദിക്കാറുമുണ്ട്.\nനയൻതാരയുടെ ഏറ്റവും പുതിയ ചിത്രമാണ് സൈറ നരസിംഹ റെഡ്ഡി. ചിരഞ്ജീവി, തമന്ന എന്നിവരും ചിത്രത്തിൽ പ്രധാന കഥാപാത്രമായി എത്തിയിരുന്നു. മികച്ച പ്രേക്ഷക സ്വീകാര്യതയാണ് ചിത്രത്തിന് ലഭിക്കുന്നത് കോളിവുഡ് പ്രേക്ഷകർ ആകാംക്ഷയോടെ കാത്തിരിക്കുന്ന ലേഡി സൂപ്പർ സ്റ്റാർ ചിത്രമാണ് ദർബാർ. വർഷങ്ങൾക്ക് ശേഷം നയൻസ്-രജനി കൂട്ട്ക്കെട്ട് ഒന്നിക്കുന്ന ചിത്രമാണ്.\nNayanthara on taking on the male-dominated film industry\nStory first published: Saturday, October 5, 2019, 17:40 [IST]


ഹോട്ട് സീറ്റ് എന്നറിയപ്പെടുന്ന മുന്‍വശത്തെ ‘സീറ്റ് 51’ കണ്ടക്ടര്‍ക്കു മാത്രമാണോ? – ആനവണ്ടി ട്രാവൽ ബ്ലോഗ് മലയാളം Aanavandi Travel Blog Malayalam\nHome/Travel & Travelogues/ഹോട്ട് സീറ്റ് എന്നറിയപ്പെടുന്ന മുന്‍വശത്തെ ‘സീറ്റ് 51’ കണ്ടക്ടര്‍ക്കു മാത്രമാണോ?\nSeptember 19, 2016\tLeaveacomment 21,001 Views\nകെ എസ് ആർ ടി സി ബസ്സിന്‍റെ ഹോട്ട് സീറ്റിൽ (സീറ്റ് 51) യാത്ര ചെയ്യാൻ കൊതിയില്ലാത്ത യാത്രാ പ്രേമികള് വളരെ ചുരുക്കമായിരിക്കും. പ്രത്യേകിച്ച് നിങ്ങൾ ഒരു ദീർഘദൂര യാത്രയാണ് കെ എസ് ആർ ടി സി യിൽ നടത്തുന്നതെങ്കിൽ ..\nകഴിഞ്ഞ ദിവസം നടന്ന സംഭവമാണ്.. ഇടുക്കി ജില്ലയിലെ കൂട്ടാറിൽ നിന്ന് കൊട്ടാരക്കരക്കരയ്ക്കുള്ള ടേക്ക് ഓവർ ഫാസ്റ്റിലാണ് സംഭവം. ബസ്സ് പുറപ്പെട്ട്5കിലോമീട്ടർ കഴിഞ്ഞാണ് ഞാൻ അതിൽ കയറിയത്. മൂന്നോ നാലോ ആൾക്കാർ മാത്രമാണ് ബസ്സിലുള്ളത്. ദീർഘദൂരം പോകേണ്ടതിനാൽ എന്‍റെ ലക്ഷ്യം ഹോട്ട് സീറ്റിൽ (കെഎസ്ആർടിസി ബസ്സുകളുടെ മുൻപിലെ ഒറ്റ സീറ്റ് ) ഇരിക്കുക എന്നതാണ്. ഹൈറേഞ്ചിലൂടെയുള്ള യാത്രയിൽ അതൊരു പ്രത്യേക സുഖമാണ്.\nബാക്ക് ഡോറിലൂടെ കയറിയ ഞാൻ ബസ്സിന്‍റെ നടുഭാഗത്തായി നിൽക്കുന്ന കണ്ടക്ടറോട് മുൻപിലെ സീറ്റിൽ ആരെങ്കിലുമുണ്ടോ എന്ന് ചോദിച്ചു. ഉണ്ട് എന്നായി മറുപടി. ഞാൻ എത്തി നോക്കിയപ്പോൾ ആരേയും കാണുന്നില്ല. ചോദ്യം ഞാൻ വീണ്ടും ആവർത്തിച്ചു. പരുഷമായി പിന്നേയും മറുപടി അതു തന്നെ.. “ഉണ്ട്.. ” ഞാൻ ആരേയും കാണുന്നില്ല. അത് ആരായിരിക്കും എന്ന സംശയത്തോടെ ഞാൻ ഒരു സൈഡ് സീറ്റിൽ സ്ഥലം പിടിച്ചു. എന്റെ ശ്രദ്ധ മുഴുവൻ ഹോട്ട് സീറ്റിലേയ്ക്കാണ്. ആശിച്ചു മോഹിച്ചു ബസ്സിൽ കയറിയതാണ്. കണ്ടക്ടർ ആളുണ്ടെന്നും പറയുന്നു ആരേയും കാണുന്നുമില്ല.\nവിഷമിച്ച് ഞാൻ ഇരിക്കുമ്പോൾ കണ്ടക്ടർ ആ സീറ്റിലേയ്ക്ക് കയറി ഇരുന്നു. പിന്നീടാണ് മനസ്സിലായത് അത് ഏമാന്‍റെ സീറ്റ് ആണെന്ന്. ഞാൻ പുറകിലത്തെ ഡോറിന്‍റെ അവിടുള്ള സീറ്റിന്റെ മുകളിൽ എഴുതിയിരിക്കുന്നത് വായിച്ചു. ‘കണ്ടക്ടർ ‘ എന്ന് വലിയ അക്ഷരങ്ങളിൽ എഴുതിയിരിക്കുന്നു. ഒരു ബസ്സിന് രണ്ട് കണ്ടക്ടറോ.? ഏമാൻ വിശ്രമിക്കട്ടെ പുറകിൽ ഇരുന്നു ശരീരം കുലുങ്ങി ദീനം വെല്ലോം വന്നാലൊ എന്ന് കരുതി ഞാൻ ആശ്വസിച്ചു. ഇതു പോലെയുള്ള പല അനുഭവങ്ങളും നിങ്ങൾക്കും ഉണ്ടായിരിക്കും.\nതിരക്കുള്ള സ്ഥലങ്ങളിലേയ്ക്ക് പോകാൻ വേണ്ടി ബസ്സ് സ്റ്റാന്റിലേയ്ക്ക് കയറ്റുമ്പോഴെ വെപ്രാളപ്പെട്ട് ബസ്സിൽ കയറുന്ന നമ്മൾ വേഗം ഹോട്ട് സീറ്റിൽ പേടിക്കാതെ കയറി ഇരിക്കും. കാരണം കണ്ടക്ടറുടെ സീറ്റ് പുറകിൽ ആണല്ലോ.? ടിക്കറ്റ് മുഴുവൻ എടുത്ത് കഴിഞ്ഞ് മുൻപിൽ വന്ന് ഏമാൻ ‘അത് എന്റെ സീറ്റാണ് പുറകിലേയ്ക്ക് മാറി ഇരിക്കൂ ‘എന്ന് പറയുമ്പോൾ മുറുമുറുത്തോണ്ട് പിറകിലേയ്ക്ക് പോയി അവിടേം സീറ്റില്ല ഇവിടേം സീറ്റില്ല എന്ന അവസ്ഥേൽ അവസാനം തൂങ്ങി നിന്ന് പോയിട്ടുണ്ട് നമ്മളിൽ പലരും. സത്യത്തിൽ ഏതാണ് കണ്ടക്ടർ സീറ്റ് ..???\nരാത്രി മുഴുവൻ ഓടുന്ന ദീർഘദൂര സർവ്വീസ് സൂപ്പർഫാസ്റ്റുകളിലും ഫാസ്റ്റ് പാസഞ്ചറുകളിലും മുൻപിലത്തെ ഒറ്റ സീറ്റ് കണ്ടക്ടർമാർക്ക് വേണമെങ്കിൽ ഉപയോഗിക്കാം. കണ്ടക്ടർക്ക് ഉറങ്ങാനുള്ള സൗകര്യത്തിന് അല്ല ഇത്..മറിച്ച് ഡ്രൈവറെ ഉറക്കാതിരിക്കാനാണ്. സാധാരണ യാത്രക്കാരൻ ആ സീറ്റിൽ ഇരുന്ന് ഉറങ്ങുമ്പോൾ ചിലപ്പോഴൊക്കെ അത് രാത്രി കാല ഡ്രൈവിംഗിനെ ബാധിക്കും. അതിനാലാണ് സാധാരണ യാത്രക്കാരനെ രാത്രിയിൽ ആ സീറ്റിൽ നിന്ന് ഒഴിവാക്കുന്നത്.\nചുരുക്കിപ്പറഞ്ഞാൽ രാത്രി 10 മുതൽ രാവിലെ7വരെ ആ സീറ്റ് കണ്ടക്ടർക്ക് ഉള്ളതാണെന്ന് സാരം. (ചില ബസ്സുകളിൽ മുൻപിലത്തെ ഒറ്റ സീറ്റിനു മുകളിൽ ടൈമിംങ് എഴുതി പ്രദർശിപ്പിച്ചിട്ടുണ്ട്.) ബാക്കിയുള്ള സമയങ്ങളിൽ കണ്ടക്ടർക്ക് അനുവദിച്ചിട്ടുള്ളത് ബാക്ക് ഡോറിന്‍റെ പുറകിലായുള്ള സീറ്റ് ആണ്. ചില ബസ്സുകളിൽ ആ സീറ്റ് അൽപം ഉയർന്നാവും ഉണ്ടാകുക. ഇതു മൂലം കണ്ടക്ടർക്ക് യാത്രക്കാരെ വ്യക്തമായി കാണാൻ സാധിക്കുന്നതിനോടൊപ്പം രണ്ടു ഡോറുകളിലൂടെയുമുള്ള യാത്രക്കാരുടെ സഞ്ചാരവും നിരീക്ഷിക്കാൻ സാധിക്കുന്നു. ഇതൊക്കെയാണ് കണ്ടക്ടർ സീറ്റ് റിസർവേഷന്റെ ചില ചില മാനദണ്ഡങ്ങൾ ..\nഇനി മുതൽ “ഇതെന്‍റെ സീറ്റാണ്” എന്ന് കണ്ടക്ടര് പറയുമ്പോൾ പിറുപിറുത്തു കൊണ്ട് എഴുന്നേറ്റു പുറകിലേയ്ക്ക് പോയി ഉള്ള സീറ്റുകൂടി കളയാതെ മുകളിൽ പറഞ്ഞിരിക്കുന്ന കാര്യങ്ങൾ കൂടി ഒന്നു മനസ്സിൽ വയ്ക്കുന്നത് നന്നായിരിക്കും. എല്ലാവര്‍ക്കും ദീർഘദൂര ഹോട്ട് സീറ്റ് ശുഭയാത്ര.. !!!\nഎഴുത്ത് – അരുണ്‍കുമാര് എസ്.കെ.


സുശീല്‍ചന്ദ്ര പുതിയ തിരഞ്ഞെടുപ്പ് കമ്മീഷണര്\nTue May 24 2022 15:32:47 GMT+0530 (India Standard Time)\nസുനില് അറോറ തിരഞ്ഞെടുപ്പ് കമ്മീഷണര് സ്ഥാനത്തുനിന്ന് വിരമിക്കുന്ന ഒഴിവിലാണ് സുശീല്‍ചന്ദ്രയുടെ നിയമനം. നിലവില് കേന്ദ്ര പ്രത്യക്ഷ നികുതി ബോര്‍ഡിന്റെ (സിബിഡിടി) ചെയര്‍മാനായി പ്രവര്‍ത്തിച്ചുവരികയായിരുന്നു അദ്ദേഹം. 1980 ബാച്ച് ഇന്ത്യന് റവന്യൂ സര്‍വീസ് (ഐആര്‍എസ്) ഉദ്യോഗസ്ഥനാണ് സുശീല്‍ചന്ദ്ര.\nBY NSH14 Feb 2019 5:41 PM GMT\nNSH14 Feb 2019 5:41 PM GMT\nന്യൂഡല്‍ഹി: ഇന്ത്യയുടെ മുഖ്യ തിരഞ്ഞെടുപ്പ് കമ്മീഷണറായി സുശീല്‍ചന്ദ്രയെ കേന്ദ്രസര്‍ക്കാര് നിയമിച്ചു. സുനില് അറോറ തിരഞ്ഞെടുപ്പ് കമ്മീഷണര് സ്ഥാനത്തുനിന്ന് വിരമിക്കുന്ന ഒഴിവിലാണ് സുശീല്‍ചന്ദ്രയുടെ നിയമനം. നിലവില് കേന്ദ്ര പ്രത്യക്ഷ നികുതി ബോര്‍ഡിന്റെ (സിബിഡിടി) ചെയര്‍മാനായി പ്രവര്‍ത്തിച്ചുവരികയായിരുന്നു അദ്ദേഹം. 1980 ബാച്ച് ഇന്ത്യന് റവന്യൂ സര്‍വീസ് (ഐആര്‍എസ്) ഉദ്യോഗസ്ഥനാണ് സുശീല്‍ചന്ദ്ര. ഈ വര്‍ഷം മെയ് വരെ സിബിഡിടിയുടെ ചെയര്‍മാനായി തുടരാന് കാലാവധിയുണ്ടായിരിക്കെയാണ് കേന്ദ്രസര്‍ക്കാരിന്റെ നിയമന ഉത്തരവ്. സിബിഡിടി ചെയര്‍മാനായിരിക്കെ സുശീല്‍ചന്ദ്രയ്ക്ക് മോദി സര്‍ക്കാര് രണ്ടുതവണ കാലാവധി നീട്ടിക്കൊടുത്തിരുന്നു.\nവരുന്ന ലോക്‌സഭാ തിരഞ്ഞെടുപ്പിന് മേല്‍നോട്ടം വഹിക്കാന് വരുന്ന ഉദ്യോഗസ്ഥനെതിരേ ഗുരുതര ആരോപണങ്ങളാണ് ഉയരുന്നത്. പഞ്ചാബ് നാഷനല് ബാങ്ക് തട്ടിപ്പിലൂടെ 26,306 കോടി രൂപ കൊള്ളയടിച്ച നീരവ് മോദിയും മെഹുല് ചോക്‌സിയും രക്ഷപ്പെട്ടപ്പോള് കണ്ണടച്ച ഉദ്യോഗസ്ഥനെന്ന ആരോപണം നേരിടുന്നയാളാണ് സുശീല് ചന്ദ്ര. വിജയ് മല്യ, ലളിത് മോദി, നീരവ് മോദി, മെഹുല് ചോക്‌സി എന്നിവര് രാജ്യം വിട്ടപ്പോള് സിബിഡിടി തലവനായ സുശീല് ചന്ദ്ര എന്തുചെയ്യുകയായിരുന്നെന്ന ചോദ്യമുയര്‍ത്തി കോണ്‍ഗ്രസ് രംഗത്തെത്തിയിരുന്നു. തട്ടിപ്പുകാര് രാജ്യംവിട്ട ജൂണ് 2017 മുതല് മെയ് 2018 വരെയുള്ള കാലയളവില് സിബിഡിടി ചെയര്‍മാന് സുശീല് ചന്ദ്ര ആയിരുന്നെന്നാണ് കോണ്‍ഗ്രസ് ചൂണ്ടിക്കാട്ടുന്നത്.\nsuseel chandra new election commissioer of india cebtral govt appoint sunil arora retirement


ഹിരോഷിമയിലെ മനുഷ്യക്കുരുതിക്ക് ഇന്ന് 71 | Madhyamam\ndate_range5Aug 2016 11:07 PM GMT\nഹിരോഷിമയിലെ മനുഷ്യക്കുരുതിക്ക് ഇന്ന് 71\n1945 ആഗസ്റ്റ് ആറിന് രാവിലെ 8.15നായിരുന്നു ഹിരോഷിമയില് അമേരിക്ക അണുബോംബ് വര്‍ഷിച്ചത്\nടോക്യോ: ഇന്ന് ഹിരോഷിമ ദിനം. ലോക ചരിത്രത്തിലാദ്യമായി അണുബോംബ് വര്‍ഷിച്ചതിന്‍െറ എഴുപത്തിയൊന്നാം വാര്‍ഷികമാണിന്ന്. 1945 ആഗസ്റ്റ് ആറിന് രാവിലെ 8.15നായിരുന്നു ഹിരോഷിമയില് അമേരിക്ക അണുബോംബ് വര്‍ഷിച്ചത്. മനുഷ്യചരിത്രത്തിലെ എക്കാലത്തേയും ദുരന്ത അധ്യായമായ ഹിരോഷിമയിലെ അണുബോംബ് വര്‍ഷത്തില് പത്തുലക്ഷത്തിലധികം പേര് കൊല്ലപ്പെട്ടതായാണ് കണക്കാക്കുന്നത്.\nഹിരോഷിമയിലെ ബോംബാക്രമണം മൂലമുണ്ടായ ആണവ വികിരണത്തിന്‍െറ ദോഷഫലങ്ങള് പിന്നീടുള്ള തലമുറകള്‍ക്കും അനുഭവിക്കേണ്ടി വന്നു. ഒരു ജനതയെ നിശ്ശേഷം നശിപ്പിച്ച ആ ആക്രമണത്തോടെ അമേരിക്ക ലോകത്തിന്‍െറ അധികാര സ്ഥാനത്തത്തെുകയായിരുന്നു. എനോള ഗേ എന്ന അമേരിക്കന് ബോംബര് വിമാനമാണ് ഹിരോഷിമയില് ‘ലിറ്റില് ബോയ്’ എന്ന അണുബോംബ് വര്‍ഷിച്ചത്.\n70,000 പേര് തല്‍ക്ഷണം കൊല്ലപ്പെട്ടതായാണ് കണക്ക്. ഇതുമൂലമുണ്ടായ റേഡിയേഷന് മൂലം ഒന്നര ലക്ഷത്തോളം ആളുകള് മരിച്ചതായും അതിലുമധികം ആളുകള്‍ക്ക് വിവിധ വൈകല്യങ്ങള് ബാധിക്കുകയും ചെയ്തു.മൂന്നു ദിവസത്തിനുശേഷം ആഗസ്റ്റ് ഒമ്പതിന് നാഗസാക്കിയിലും അമേരിക്ക അണുബോംബ് വര്‍ഷിച്ചു. ആദ്യ ബോംബാക്രമണത്തില് കൊല്ലപ്പെട്ട അത്രയും തന്നെ ആളുകള് ഈ ആക്രമണത്തിലും കൊല്ലപ്പെട്ടു. ആഗസ്റ്റ് 15ന് ജപ്പാന് കീഴടങ്ങല് പ്രഖ്യാപിച്ചു. ഇതോടെ നാലുവര്‍ഷം നീണ്ടുനിന്ന രണ്ടാം ലോകയുദ്ധത്തിന് വിരാമമായി.


കൊടുങ്ങല്ലൂര് സദാചാര ഗുണ്ടാ ആക്രമണം; അഞ്ചുപേര് അറസ്റ്റില്\nMon Jan 22 2018 03:40:40 GMT+0530 (IST)\nNarada Desk| Updated On: 2017-01-18 14:09:51.0 | Location :\nസംഭവശേഷം ഒളിവില് പോയിരുന്ന പ്രധാന പ്രതി ബാബു, സിയാദ്, നിഖില്, സായിന്, ചിക്കു എന്നിവരാണ് പിടിയിലായത്. സംഭവത്തില് കൂടുതല് പേര് പിടിയിലാകാനുണ്ടെന്നും ഇവര്‍ക്കായി തെരച്ചില് തുടരുകയാണെന്നും കൊടുങ്ങല്ലൂര് എസ്‌ഐ ബൈജു നാരദാന്യൂസിനോടു പറഞ്ഞു.\nകൊടുങ്ങല്ലൂരില് സദാചാര ഗുണ്ടകള് മധ്യവയസ്‌കനെ നഗ്നനാക്കി പോസ്റ്റില് കെട്ടിയിട്ടു മര്‍ദ്ദിച്ച സംഭവത്തില് അഞ്ചു പേര് അറസ്റ്റില്. സംഭവശേഷം ഒളിവില് പോയിരുന്ന പ്രധാന പ്രതി ബാബു, സിയാദ്, നിഖില്, സായിന്, ചിക്കു എന്നിവരാണ് പിടിയിലായത്. സംഭവത്തില് കൂടുതല് പേര് പിടിയിലാകാനുണ്ടെന്നും ഇവര്‍ക്കായി തെരച്ചില് തുടരുകയാണെന്നും കൊടുങ്ങല്ലൂര് എസ്‌ഐ ബൈജു നാരദാന്യൂസിനോടു പറഞ്ഞു.\nഇന്നു വൈകീട്ട് നാലോടെ എറണാകുളം മുനമ്പത്തുവച്ചാണ് ഇവര് പിടിയിലായത്. കൊടുങ്ങല്ലൂര് സിഐയുടെ ചുമതലയുള്ള സുരേഷ്‌കുമാറിന്റെ നേതൃത്വത്തിലുള്ള സംഘമാണ് ഇവരെ അറസ്റ്റ് ചെയ്തത്. പ്രതികളെ നാളെ കോടതിയില് ഹാജരാക്കുമെന്നും എസ്‌ഐ അറിയിച്ചു.\nകൊടുങ്ങല്ലൂര് അഴീക്കോട് മേനോന് ബസാറില് പള്ളിപ്പറമ്പില് സലാമി (47) നാണ് ക്രൂരമായ മര്‍ദ്ദനമേറ്റത്. മേനോന് ബസാറില് കഴിഞ്ഞ ശനിയാഴ്ച രാത്രിയാണ് സംഭവം. സംശയകരമായ സാഹചര്യത്തില് കണ്ടെന്നാരോപിച്ചായിരുന്നു മര്‍ദ്ദനം. പരിചയമുണ്ടായിരുന്ന ഒരാള് തന്നെ കൂട്ടിക്കൊണ്ടുപോവുകയും സംഘം ചേര്‍ന്നു മര്‍ദ്ദിക്കുകയായിരുന്നെന്നും സലാം പൊലീസിനു മൊഴി നല്‍കിയിരുന്നു.\nമണിക്കൂറുകളോളം നീണ്ട മര്‍ദ്ദനത്തില് ദേഹമാസകലം പരിക്കേറ്റ സലാമിന്റെ മൂന്നുപല്ലുകളും കൊഴിഞ്ഞിരുന്നു. ഒടുവില് പൊലീസ് എത്തിയാണ് സലാമിനെ കൊടുങ്ങല്ലൂര് താലൂക്ക് ആശുപത്രിയില് പ്രവേശിപ്പിച്ചത്. സലാമിനെ പരസ്യവിചാരണയ്ക്കു വിധേയമാക്കിയ സംഘം ദൃശ്യങ്ങള് ചിത്രീകരിച്ച് സോഷ്യല്‍മീഡിയകളിലൂടെ പ്രചരിപ്പിക്കുകയും ചെയ്തിരുന്നു.\nKodungalloor moral policing


🔳രാജ്യത്ത് ആള്‍ക്കൂട്ട ആക്രമണങ്ങള് വര്‍ധിക്കുന്ന പശ്ചാത്തലത്തില്, പ്രധാനമന്ത്രി നരേന്ദ്ര മോദിയെ പരിഹസിച്ച് കോണ്‍ഗ്രസ് എം.പി. രാഹുല് ഗാന്ധി. 2014-ന് മുന്‍പ് ''ലിഞ്ചിങ്'' എന്ന വാക്ക് കേള്‍ക്കാന്‍പോലും ഇല്ലായിരുന്നു. നന്ദി മോദിജീ എന്നായിരുന്നു രാഹുലിന്റെ ട്വീറ്റ്. അതേസമയം, രാഹുലിന്റെ ട്വീറ്റിന് മറുപടിയുമായി ബി.ജെ.പി. നേതാവ് അമിത് മാളവ്യ രംഗത്തെത്തി. ആള്‍ക്കൂട്ട ആക്രമണങ്ങളുടെ പിതാവ് രാജീവ് ഗാന്ധിയാണെന്ന് മാളവ്യ പറഞ്ഞു. വന്‍മരങ്ങള് വീഴുമ്പോള് ഭൂമി അല്‍പം കുലുങ്ങുമെന്ന രാജീവിന്റെ വിവാദപ്രസ്താവനയുടെ ദൃശ്യം പങ്കുവെച്ചുകൊണ്ടായിരുന്നു മാളവ്യയുടെ ട്വീറ്റ്.\n🔳ലക്ഷദ്വീപിലെ സ്‌കൂളുകള്‍ക്ക് ഇനി വെള്ളിയാഴ്ച പ്രവര്‍ത്തി ദിവസമായിരിക്കും എന്ന് ഉത്തരവ്. ഒപ്പം ആഴ്ചയില് ആറുദിവസം ക്ലാസ് ഉണ്ടായിരിക്കും. നേരത്തെ വെള്ളിയും ഞായറും ലക്ഷദ്വീപിലെ സ്‌കൂളുകള്‍ക്ക് അവധി ദിവസങ്ങളായിരുന്നു. പുതിയ സ്‌കൂള് സമയം തിങ്കള് മുതല് ശനിവരെ രാവിലെ 9.30 മുതല് ഉച്ചയ്ക്ക് 12.30വരെയും ഉച്ചയ്ക്ക് ശേഷം 1.30 മുതല് വൈകീട്ട് 4.30വരെയും ആയിരിക്കും എന്നാണ് ഉത്തരവ് പറയുന്നത്. ആറ് ദശാബ്ദമായി ദ്വീപില് കുട്ടികള്‍ക്ക് വിദ്യാഭ്യാസം നല്‍കാന് സ്‌കൂള് തുടങ്ങിയ കാലം മുതല് വെള്ളിയാഴ്ച അവധി ദിവസമായിരുന്നു എന്നാണ് ഇതിനെക്കുറിച്ച് പ്രതികരിച്ച ലക്ഷദ്വീപ് എംപി മുഹമ്മദ് ഫൈസല് പ്രതികരിച്ചത്.\n🔳കര്‍ണാടകയില് നിര്‍ബന്ധിത മതപരിവര്‍ത്തന നിരോധന ബില്ല് നിയമസഭയില് അവതരിപ്പിച്ചു. ന്യൂനപക്ഷങ്ങളെ ഭീതിയിലാക്കാനുള്ള ഗൂഢലക്ഷ്യമാണ് ബില്ലിന് പിന്നില്ലെന്ന് പ്രതിപക്ഷം ആരോപിച്ചു. സര്‍ക്കാര് തീ കൊണ്ട് കളിക്കുകയാണെന്ന് ബെംഗ്ലൂരു ആര്‍ച്ച് ബിഷപ്പ് തുറന്നടിച്ചു. ബില്ലില് നാളെയും ചര്‍ച്ച തുടരും. പ്രതിപക്ഷ ബഹളത്തിനിടെ, മതംമാറ്റത്തിന് സങ്കീര്‍ണമായ നടപടികളും കടുത്ത ശിക്ഷയും നിര്‍ദേശിക്കുന്ന ബില്ലാണ് സഭയില് അവതരിപ്പിച്ചത്.\n🔳കോണ്‍ഗ്രസ് ജനറല് സെക്രട്ടറി പ്രിയങ്ക ഗാന്ധിയുടെ മക്കളുടെ ഇന്‍സ്റ്റഗ്രാം അക്കൌണ്ടുകള് ഹാക്ക് ചെയ്തു. പ്രിയങ്ക തന്നെയാണ് ഇക്കാര്യം അറിയിച്ചത്. ഉത്തര്‍പ്രദേശിലെ യോഗി ആദിത്യനാഥ് സര്‍ക്കാര് ഫോണ് ചോര്‍ത്തുന്നുണ്ടെന്ന അഖിലേഷ് യാദവിന്റെ ആരോപണത്തെ അടിവരയിട്ടുകൊണ്ടാണ് പ്രിയങ്ക ഇക്കാര്യം വ്യക്തമാക്കിയത്.\n🔳രാജ്യസഭ അധ്യക്ഷന്റെ ഇരിപ്പിടത്തിന് നേരെ റൂള് ബുക്ക് വലിച്ചെറിഞ്ഞ തൃണമൂല് കോണ്‍ഗ്രസ് എംപി ഡെറക് ഒബ്രിയാനെ സസ്പെന്റ് ചെയ്തു. തെരഞ്ഞെടുപ്പ് നിയമഭേദഗതി ബില് ചര്‍ച്ചയ്ക്കിടയിലാണ് സംഭവം. ക്രമപ്രശ്നം ഉന്നയിക്കാന് അനുവദിക്കാത്തതില് പ്രതിഷേധിച്ചാണ് ഒബ്രിയാന് റൂള് ബുക്ക് വലിച്ചെറിഞ്ഞത്. ഇപ്പോള് നടന്നുവരുന്ന ശീതകാല സമ്മേളനത്തിലേക്കാണ് വിലക്ക്.\n🔳വിജയ് ഹസാരെ ഏകദിന ടൂര്‍ണമെന്റില് കര്‍ണാടകയെ 151 റണ്‍സിന് തകര്‍ത്ത് തമിഴ്നാട് സെമിയിലെത്തി. ആദ്യം ബാറ്റ് ചെയ്ത തമിഴ്നാട് ഓപ്പണര് എന് ജഗദീശന്റെ സെഞ്ചുറിയുടെയും സായ് കിഷോര്, ഷാരൂഖ്ഖാന് എന്നിവരുടെ അര്‍ധസെഞ്ചുറികളുടെയും മികവില് 50 ഓവറില് എട്ടു വിക്കറ്റ് നഷ്ടത്തില് 354 റണ്‍സെടുത്തപ്പോള് കര്‍ണാടക 39 ഓവറില് 203ന് ഓള് ഔട്ടായി.\n🔳ഐഎസ്എല്ലില് വിജയമറിയാത്ത നാലു മത്സരങ്ങള്‍ക്കുശേഷം പരിശീലകന് ആന്റോണിയെ ഹബാസിനെ പുറത്താക്കി പുതിയ പരിശീലകന് യുവാന് ഫെറാണ്ടോക്ക് കീഴില് ആദ്യ അങ്കത്തിനിറങ്ങിയ എടികെ മോഹന് ബഗാന് വിജയത്തുടക്കം. നോര്‍ത്ത് ഈസ്റ്റ് യുണൈറ്റഡിനെ രണ്ടിനെതിരെ മൂന്ന് ഗോളുകള്‍ക്ക് വീഴ്ത്തിയാണ് എടികെ വീണ്ടും വിജയവഴിയില് തിരിച്ചെത്തിയത്.\n🔳ഏഷ്യന് ചാമ്പ്യന്‍സ് ട്രോഫി ഹോക്കി ടൂര്‍ണമെന്റില്‍നിന്ന് നിലവിലെ ചാമ്പ്യന്മാരായ ഇന്ത്യ ഫൈനല് കാണാതെ പുറത്ത്. സെമി ഫൈനലില് ജപ്പാനാണ് ഒളിമ്പിക്‌സ് വെങ്കലമെഡല് ജേതാക്കള് കൂടിയായ ഇന്ത്യയെ അട്ടിമറിച്ചത്. മൂന്നിനെതിരേ അഞ്ച് ഗോളുകള്‍ക്കാണ് ജപ്പാന്റെ വിജയം. ഗ്രൂപ്പ് ചാമ്പ്യന്മാരായി സെമിയിലേക്ക് നേരിട്ട് യോഗ്യത നേടിയ ഇന്ത്യ ഞെട്ടിക്കുന്ന തോല്‍വിയോടെ മൂന്നാം സ്ഥാനത്തിനായി മത്സരിക്കും. ലൂസേഴ്‌സ് ഫൈനലില് ചിരവൈരികളായ പാകിസ്താനാണ് ഇന്ത്യയുടെ എതിരാളി.\n🔳കേരളത്തില് ഇന്നലെ 56,808 സാമ്പിളുകള് പരിശോധിച്ചതില് 2748 പേര്‍ക്ക് കോവിഡ്-19 സ്ഥിരീകരിച്ചു. പ്രതിവാര ഇന്‍ഫെക്ഷന് പോപ്പുലേഷന് റേഷ്യോ പത്തിന് മുകളിലുള്ള5തദ്ദേശ സ്വയംഭരണ പ്രദേശങ്ങളിലായി6വാര്‍ഡുകളാണുള്ളത്. കഴിഞ്ഞ ദിവസങ്ങളിലുണ്ടായ 33 മരണങ്ങളാണ് കോവിഡ്-19 മൂലമാണെന്ന് ഇന്നലെ സ്ഥിരീകരിച്ചത്. ഇതുകൂടാതെ സുപ്രീംകോടതി വിധിപ്രകാരം കേന്ദ്രസര്‍ക്കാരിന്റെ പുതിയ മാര്‍ഗനിര്‍ദേശമനുസരിച്ച് അപ്പീല് നല്‍കിയ 200 മരണങ്ങളും റിപ്പോര്‍ട്ട് ചെയ്തിട്ടുണ്ട്. ഇതോടെ സംസ്ഥാനത്തെ ആകെ മരണം 45,155 ആയി. ഇന്നലെ രോഗം സ്ഥിരീകരിച്ചവരില് 19 പേര് സംസ്ഥാനത്തിന് പുറത്ത് നിന്നും വന്നവരാണ്. 2531 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 166 പേരുടെ സമ്പര്‍ക്ക ഉറവിടം വ്യക്തമല്ല. 32 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. രോഗം സ്ഥിരീകരിച്ച് ചികിത്സയിലായിരുന്ന 3202 പേര് രോഗമുക്തി നേടി. ഇതോടെ 28,035 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്.\n🔳കോവിഡ് ബാധിച്ചവരുടെ ജില്ല തിരിച്ചുള്ള കണക്കുകള് : തിരുവനന്തപുരം 500, കോഴിക്കോട് 339, എറണാകുളം 333, കോട്ടയം 310, തൃശൂര് 244, കണ്ണൂര് 176, കൊല്ലം 167, പത്തനംതിട്ട 166, വയനാട് 107, ആലപ്പുഴ 106, മലപ്പുറം 97, പാലക്കാട് 86, ഇടുക്കി 61, കാസര്‍ഗോഡ് 56.\n🔳ആഗോളതലത്തില് ഇന്നലെ 7,29,536 പേര്‍ക്ക് കോവിഡ് സ്ഥിരീകരിച്ചു. അമേരിക്കയില് 1,71,7661 പേര്‍ക്കും ഇംഗ്ലണ്ടില് 90,629 പേര്‍ക്കും റഷ്യയില് 25,907 പേര്‍ക്കും ഫ്രാന്‍സില് 72,832 പേര്‍ക്കും ജര്‍മനിയില് 35,010 പേര്‍ക്കും സ്പെയിനില് 49,823 പേര്‍ക്കും ഇറ്റലിയില് 30,798 ഇന്നലെ രോഗം സ്ഥിരീകരിച്ചു. ഇതോടെ ആഗോളതലത്തില് 27.64 കോടി ജനങ്ങള്‍ക്ക് കോവിഡ് ബാധിച്ചു. നിലവില് 2.31 കോടി കോവിഡ് രോഗികള്.\n🔳ആഗോളതലത്തില് 6846 മരണമാണ് ഇന്നലെ റിപ്പോര്‍ട്ട് ചെയ്തത്. അമേരിക്കയില് 1,632 പേരും റഷ്യയില് 1,027 പേരും ജര്‍മനിയില് 516 പേരും ഇന്നലെ മരിച്ചു. ഇതോടെ ആഗോളതലത്തില് കോവിഡ് ബാധിച്ച് മരിച്ചവരുടെ എണ്ണം 53.83 ലക്ഷമായി.\n🔳ഏഷ്യയിലെ തന്നെ ഏറ്റവും മോശം പ്രകടനം കാഴ്ചവെക്കുന്ന കറന്‍സിയെന്ന ഖ്യാതിയോടെ വര്‍ഷാന്ത്യത്തിലേക്ക് കടക്കാനൊരുങ്ങി ഇന്ത്യന് രൂപ. രാജ്യത്തെ സ്റ്റോക്ക് മാര്‍ക്കറ്റുകളില് നിന്ന് വിദേശനിക്ഷേപകര് കൂട്ടത്തോടെ പിന്‍വലിഞ്ഞതോടെയാണ് രൂപയ്ക്ക് കനത്ത ഇടിവുണ്ടാകുന്ന സാഹചര്യമുണ്ടായത്. നിലവിലെ ത്രൈമാസത്തില് രൂപയ്ക്ക് 2.2 ശതമാനം ഇടിവുണ്ടാകുമെന്നാണ് കണക്കാക്കുന്നത്. രാജ്യത്തെ സ്റ്റോക്ക് മാര്‍ക്കറ്റില് നിന്ന്4ബില്യണ് ഡോളര് ആഗോള ഫണ്ട് പിന്‍വലിച്ചതോടെയാണ് ശക്തമായ തിരിച്ചടിയുണ്ടായത്. മാര്‍ച്ച് അവസാനത്തോടെ രൂപയുടെ മൂല്യം ഡോളറിന് 78 രൂപയായി താഴും. 2020 ഏപ്രിലിലെ റെക്കോര്‍ഡ് ഇടിവിനെയും (76.9088) കടത്തിവെട്ടിയാവും ഇത്തവണത്തെ തകര്‍ച്ചയെന്ന് ക്വാന്റാര്‍ട്ട് മാര്‍ക്കറ്റ് സൊലൂഷന്‍സ് റിപ്പോര്‍ട്ടില് വ്യക്തമാക്കുന്നു. തുടര്‍ച്ചയായ നാലാം വര്‍ഷവും നഷ്ടത്തിലേക്ക് കൂപ്പുകുത്തുമെന്നും ഈ വര്‍ഷം4ശതമാനം ഇടിവുണ്ടാകുമെന്നുമാണ് ബ്ലൂംബര്‍ഗ് സര്‍വേയില് പറയുന്നത്.\n🔳മലേഷ്യന് മള്‍ട്ടിനാഷണല് ലോ കോസ്റ്റ് എയര്‍ലൈനായ എയര്‍ഏഷ്യക്ക് കീഴിലെ എയര് ഏഷ്യ ഇന്ത്യ വിഭാഗം ടാറ്റ ഗ്രൂപ്പ് ഏറ്റെടുത്തേക്കും. ക്വാലാലംപൂര് കേന്ദ്രീകരിച്ച് പ്രവര്‍ത്തിക്കുന്ന എയര്‍ലൈന് ആണിത്. എയര്‍ഏഷ്യ ഇന്ത്യ എയര് ഇന്ത്യ എക്‌സ്പ്രസില് ലയിപ്പിക്കും എന്നാണ് സൂചന. ദൈര്‍ഘ്യം കുറഞ്ഞ റൂട്ടുകളില് കുറഞ്ഞ നിരക്കില് സേവനം നല്‍കുന്ന ബജറ്റ് കാരിയറാണ് എയര് ഏഷ്യ. എയര് ഇന്ത്യ എക്‌സപ്രസിന്റെ മറ്റ് വിമാനങ്ങള്‍ക്കൊപ്പം അന്താരാഷ്ട്ര റൂട്ടുകളിലും കുറഞ്ഞ ചെലവില് കാരിയര് സര്‍വീസ് നടത്തിയേക്കും. ടാറ്റ ഗ്രൂപ്പ് ഏറ്റെടുക്കുന്നതോടെ കമ്പനി കുറഞ്ഞ ചെലവില് അന്താരാഷ്ട്ര സര്‍വീസുകളും ലഭ്യമാക്കിയേക്കും.\n🔳ദുല്‍ഖര് സല്‍മാനെ നായകനാക്കി റോഷന് ആന്‍ഡ്രൂസ് സംവിധാനം ചെയ്യുന്ന ചിത്രം 'സല്യൂട്ടി'ന്റെ റിലീസ് തീയതി പ്രഖ്യാപിച്ചു. 2022 ജനുവരി 14ന് ചിത്രം ഇന്ത്യയിലും പുറത്തുമുള്ള സ്‌ക്രീനുകളില് എത്തും. ഒരു റോഷന് ആന്‍ഡ്രൂസ് ചിത്രത്തില് ദുല്‍ഖര് ആദ്യമായാണ് അഭിനയിക്കുന്നത്. അരവിന്ദ് കരുണാകരന് എന്ന ഐപിഎസ് ഉദ്യോഗസ്ഥനായാണ് ദുല്‍ഖര് സ്‌ക്രീനില് എത്തുക. ബോബി- സഞ്ജയ് ആണ് തിരക്കഥ. ഇന്‍വെസ്റ്റിഗേറ്റീവ് ത്രില്ലര് വിഭാഗത്തില് പെടുന്ന പൊലീസ് സ്റ്റോറിയാണ് ചിത്രം. വേഫയറര് ഫിലിംസിന്റെ ബാനറില് ദുല്‍ഖര് തന്നെയാണ് നിര്‍മ്മാണം. ബോളിവുഡ് താരവും മോഡലുമായ ഡയാന പെന്റിയാണ് നായിക.\n🔳സുജിത് ലാലിന്റെ സംവിധാനത്തില് വിഷ്ണു ഉണ്ണിക്കൃഷ്ണന് നായകനായെത്തുന്ന ചിത്രം രണ്ട് ഉടനെത്തും. ഹെവന്‍ലി മൂവീസിന്റെ ബാനറില് പ്രജീവ് സത്യവ്രതന് നിര്‍മ്മിക്കുന്ന ചിത്രമാണിത്. ബിനുലാല് ഉണ്ണിയാണ് രചന. മാറിവരുന്ന ജാതിമത രാഷ്ട്രീയ പരിസരങ്ങളെയും ഭയങ്ങളെയും ആക്ഷേപഹാസ്യത്തില് നോക്കിക്കാണുന്ന ചിത്രമാണ് രണ്ട് . എല്ലാ മനുഷ്യരെയും ഒരുപോലെ കാണാന് ശ്രമിക്കുന്ന വാവ എന്ന ചെറുപ്പക്കാരനായ നാട്ടിന്‍പുറത്തുകാരന്റെ ജീവിതത്തിലൂടെയുള്ളൊരു സഞ്ചാരമാണ് രണ്ട്. അന്ന രേഷ്മ രാജന്, ടിനിടോം, ഇര്‍ഷാദ്, കലാഭവന് റഹ്‌മാന് , സുധി കോപ്പ , ശ്രീലക്ഷ്മി, മാല പാര്‍വ്വതി, മറീന മൈക്കിള് , മമിത ബൈജു , പ്രീതി എന്നിവരഭിനയിക്കുന്നു.\n🔳ഹരിയാനയിലെ ഗുരുഗ്രാം ആസ്ഥാനമായ ഒഖിനാവ ഓട്ടോടെക് രാജ്യത്തെ ഇലക്ട്രിക് വാഹനങ്ങളുടെ ആഭ്യന്തര വില്‍പ്പന ഒരു ലക്ഷം പിന്നിട്ടു. ബ്രാന്‍ഡിന്റെ പ്രാദേശികമായി നിര്‍മ്മിക്കുന്ന ഐ പ്രെയിസ് പ്ലസ്, പ്രെയിസ് പ്രോ എന്നിവ ബ്രാന്‍ഡിന്റെ ആഭ്യന്തര വില്‍പ്പനയില് സുപ്രധാന പങ്ക് വഹിച്ചതായും ഈ രണ്ടു മോഡലുകളും കമ്പനി വാര്‍ഷിക വില്‍പ്പനയുടെ 60-70 വിഹിതം വഹിച്ചതായും കമ്പനി റിപ്പോര്‍ട്ട് ചെയ്യുന്നു. ഒകിനാവ ഗാലക്‌സി എക്‌സ്പ്രിയന്‍സ് സെന്ററും കമ്പനി ആരംഭിച്ചിട്ടുണ്ട്. അവിടെ ഉപഭോക്താക്കള്‍ക്ക് ഉല്‍പ്പന്നങ്ങളും അതിന്റെ നിര്‍മ്മാണത്തിന് പിന്നിലെ കഥയും അനുഭവിക്കാനാകും.\n🔳അക്ഷരങ്ങളുടെ കരുത്തുകൊണ്ട് അനുവാചകരാല് പ്രകീര്‍ത്തിക്കപ്പെട്ട എഴുത്തുകാരെയും അവരുടെ രചനകളെയും പഠനവിധേയമാക്കുന്ന സമാഹാരം. ഗാന്ധിജിയുടെ എന്റെ് സത്യാന്വേഷണ പരീക്ഷണങ്ങള്, ഒ എന് വിയുടെ കാവ്യസങ്കല്പം, ഭാഷയില് ലയത്വവും കാര്‍ക്കശ്യതയും സൃഷ്ടിച്ച കെ പി അപ്പന്റെ വിമര്‍ശനപാഠങ്ങള്, സുഗതകുമാരിയുടെ കവിതകളിലെ കൃഷ്ണസങ്കല്പം, സക്കറിയയുടെ രചനകളിലെ സൂക്ഷ്മാഖ്യാനങ്ങള്, അനുഭവങ്ങളുടെ കരുത്തുകൊണ്ട് ബുക്കര് പുരസ്‌കാരം നേടിയ ഡെഗ്ലസ്സ് സ്റ്റുവര്‍ട്ടിന്റെ് രചനാപ്രപഞ്ചം തുടങ്ങി വ്യത്യസ്ത ഭാവനാലോകങ്ങളെ ഈ പുസ്തകത്തില് പരിചയപ്പെടുത്തുന്നു.\n'രഹസ്യനവങ്ങളില് പൂത്ത ഒറ്റമരം'. രതീഷ് ഇളമാട്. ഡിസി ബുക്സ്. വില 140 രൂപ.\n🔳പ്രഭാതഭക്ഷണം എല്ലായ്‌പ്പോഴും ആരോഗ്യകരമായിരിക്കണം. പ്രോട്ടീനും ഫൈബറും ഉള്‍പ്പെടുത്തുന്നതോടൊപ്പം അന്നജത്തിന്റെ അളവ് കുറയ്ക്കുകയും വേണം. ഇത് വയറില് കൊഴുപ്പ് അടിഞ്ഞു കൂടാതിരിക്കാന് സഹായിക്കും. ആരോഗ്യകരമായി ശരീരഭാരം കുറയ്ക്കാന് ആഗ്രഹിക്കുന്നവര് നാരുകള് ധാരാളം അടങ്ങിയ ഉപ്പുമാവ് ഭക്ഷണത്തില് ഉള്‍പ്പെടുത്തണം. റവ കൊഴുപ്പ് വളരെ കുറഞ്ഞതും നല്ല കൊളസ്ട്രോളും നല്ല കൊഴുപ്പും അടങ്ങിയതുമാണ്. പാചകം ചെയ്യുമ്പോള് എണ്ണ വളരെ കുറച്ചു മാത്രം ഉപയോഗിക്കാന് ശ്രദ്ധിക്കണമെന്നു മാത്രം. പ്രഭാതഭക്ഷണത്തില് ഉള്‍പ്പെടുത്താവുന്ന മികച്ച ഭക്ഷണമാണ് മുട്ട. ഇത് അന്നജവും ഫാറ്റും വളരെ കുറഞ്ഞ ഒന്നാണ്. പച്ചക്കറികള് കൂടി ചേര്‍ത്ത് മുട്ട പൊരിച്ചോ അല്ലെങ്കില് ഓംലെറ്റ് ആക്കിയോ കഴിക്കാം. ബ്രേക്ക്ഫാസ്റ്റ് ആരോഗ്യകരമാകാന് ശ്രദ്ധിക്കുന്നതോടൊപ്പം കാലറിയും ശ്രദ്ധിക്കണം. യോഗര്‍ട്ട് പതിവായി ഭക്ഷണത്തില് ഉള്‍പ്പെടുത്തുന്നത് ശരീരഭാരം കുറയ്ക്കാന് സഹായിക്കും. കാല്‍സ്യവും പ്രോട്ടീനും യോഗര്‍ട്ടില് ധാരാളം ഉണ്ട്. ഓട്സ് പാലില് കുറുക്കിയത് ആരോഗ്യകരമായ പ്രഭാതഭക്ഷണമാണ്. ഗ്ലൈസെമിക് ഇന്‍ഡക്സ് കുറഞ്ഞ ഓട്സിനൊപ്പം പഴങ്ങളും ഡ്രൈഫ്രൂട്ട്സും എല്ലാം ചേര്‍ത്ത് കഴിക്കാവുന്നതാണ്. മധുരത്തിനായി പഞ്ചസാരയ്ക്കു പകരം തേന് ചേര്‍ക്കാം. ഫൈബര് ധാരാളമടങ്ങിയ ഒന്നാണ് കടലപ്പരിപ്പ്. ശരീരഭാരം കുറയ്ക്കാന് പ്രോട്ടീന് അടങ്ങിയ ഇത് സഹായിക്കും. കടലപ്പരിപ്പിനൊപ്പം പച്ചക്കറികളും ചേര്‍ത്ത് ആരോഗ്യകരവും പോഷകപ്രദവും ആയ പ്രഭാതഭക്ഷണം തയാറാക്കാം.\nആ കപ്പല് അപകടത്തില് പെട്ടു. കഷ്ടിച്ചാണ് അയാള് രക്ഷപ്പെട്ടത്. ഒരു തടിക്കഷ്ണത്തില് പിടിച്ച് കിടന്ന അയാള് ജനവാസമില്ലാത്ത ഒരു ദ്വീപിലെത്തി. രക്ഷപ്പെടാന് ഉപയോഗിച്ച തടിക്കഷ്ണം കൊണ്ട് അയാള് ഒരു കുടിലുണ്ടാക്കി. പഴങ്ങളും വെള്ളവും തേടി അലഞ്ഞ് അത് ഭക്ഷിച്ചാണ് അയാള് ജീവിച്ചിരുന്നത്. ഒരു ദിവസം ഭക്ഷണം തേടി തിരികെ വരുമ്പോള് തന്റെ കുടില് കത്തിയെരിയുന്നതാണ് അയാള് കണ്ടത്. ആകെ നിരാശനായി അയാള് കരഞ്ഞുതളര്‍ന്നു. ആരോ തന്റെ തോളില് സ്പര്‍ശിച്ചതായി അയാള്‍ക്ക് തോന്നി. നോക്കിയപ്പോള് കുറെയാളുകള്. 'ഞാന് ഇവിടെ ഉണ്ടെന്ന് എങ്ങിനെ മനസ്സിലായി?' അയാള് ചോദിച്ചു. അവര്‍പറഞ്ഞു: ഞങ്ങള് ഈ ദ്വീപിനരികിലൂടെ സഞ്ചരിക്കുമ്പോള് ആകാശത്തേക്കുയരുന്ന തീയും പുകയും കണ്ടു. അത് ആരുടേയോ സഹായാഭ്യര്‍ത്ഥനയാണെന്ന് ഞങ്ങള്‍ക്ക് മനസ്സിലായി. ചിലപ്പോഴൊക്കെ ഉള്ളതുമുഴുവന് നശിച്ചുപോകുന്നതായി നമുക്ക് അനുഭവപ്പെട്ടേക്കാം. പക്ഷേ, ഒന്ന് ശ്രദ്ധിച്ചാല് പ്രതീക്ഷയുടെ പുതുനാമ്പുകള് വിരിയുന്നത് നമുക്ക് കാണാം. ആരുമില്ലാത്തവരായി ആരും ഉണ്ടാകില്ല. കൂടപ്പിറപ്പുകളേയും കൂടെയുള്ളവരേയും കാണാതാകുമ്പോള് ഒറ്റപ്പെട്ടു പോകുന്നതല്ല ജീവിതം. ഏത് ആപത്ഘട്ടത്തിലും നമ്മെ സഹായിക്കാന് ചില അദൃശ്യകരങ്ങള് നമുക്ക് ചുറ്റും കാണാം, നാം പോലും അറിയാതെ. ഉള്ളതുകത്തുമ്പോഴും ഉള്ളം ജ്വലിക്കാന് നമുക്കാകട്ടെ - *ശുഭദിനം* .


ആരുടെ നേട്ടം? – രവിചന്ദ്രൻ സി. – Malayalam Vayana\nജമ്മു &കാശ്മീരിനെ സംബന്ധിച്ച ഭരണഘടനയിലെ ആര്‍ട്ടിക്കിള് 370 റദ്ദാക്കുന്നത് കൊണ്ട് ആര്‍ക്കാണ് നേട്ടം? ഉത്തരം: കേന്ദ്രത്തിലെ ഭരണകക്ഷിക്ക്. തങ്ങള്‍ക്ക് ഗുണം കൊണ്ടുവരാത്ത ഒന്നും രാഷ്ട്രീയ കക്ഷികള് സ്വയം ചെയ്യാറില്ല. ഇന്ത്യന് ജനതയ്ക്ക് എന്തെങ്കിലും ഗുണമുണ്ടോ, അത ദോഷമാണോ ഉണ്ടാകുക എന്നാണ് ചോദ്യമെങ്കില് ഉത്തരം എളുപ്പമല്ല.ആഭ്യന്തര പ്രശ്‌നങ്ങളില് നിന്നും ശ്രദ്ധതിരിച്ചു വിടാന് ലോകമെമ്പാടും ഭരണാധികാരികള് ദേശീയത സംബന്ധിച്ച വിഷയങ്ങള് ഉപയോഗിക്കുന്നത് ഇന്നും ഔട്ട് ഓഫ് ഫാഷന് ആയിട്ടില്ല.\n1947 ല് ഇന്ത്യയ്ക്ക് സ്വാതന്ത്ര്യം ലഭിച്ചശേഷമാണ് കാശ്മീരിലെ രാജാവ് ഹരിസിംഗ് ഇന്ത്യമായി Instrument of accession ഒപ്പുവെച്ചത്. അക്രമം അടങ്ങുമ്പോള് കാശ്മീരില് ഹിതപരിശോധന(plebiscite) നടത്താമെന്ന ഉപാധിയോടെയാണ് മൗണ്ട് ബാറ്റണ് കരാര് അംഗീകരിക്കുന്നത്. പ്രതിരോധം, വിദേശകാര്യം, വാര്‍ത്താവിനിമയം തുടങ്ങിയ മേഖലകളില് ഇന്ത്യക്ക് നിയമനിര്‍മ്മാണം നടത്താം. അറുനൂറോളം വരുന്ന നാട്ടുരാജാക്കന്‍മാര് ഒപ്പിട്ടതും ഇന്‍സട്രമെന്റ് ഓഫ് അക്‌സെഷന് തന്നെയാണ്. IOA സമയത്ത് രാജ്യത്തിന് ഭരണഘടന ഇല്ല. ഭരണഘടന നിലവില്‍വരുന്നത് 1950 ജനു 26 നാണ്. മറ്റ് നാട്ടുരാജ്യങ്ങള് ഇന്ത്യയില് ലയിച്ചു. കാശ്മീരിനെ സംബന്ധിച്ച IOA അന്തിമമാണെന്നും മറ്റുള്ള നാട്ടുരാജ്യങ്ങളെപ്പോലെ കാശ്മീരും ഇന്ത്യയുടെ അവിഭാജ്യഭാഗമായി എന്ന് ഇന്ത്യന്‍വാദം പാകിസ്ഥാന് ചോദ്യം ചെയ്തു. യുദ്ധം വന്നു. 1948 ജനു ഒന്നിന് ഇന്ത്യ വിഷയം യു.എന്നില് ഉന്നയിച്ചു. ഹിതപരിശോധനക്കാര്യം വീണ്ടും സൂചിപ്പിച്ചു-ഉപാധികളോടെ. പോരാട്ടം തുടര്‍ന്നു. കീഴടക്കിയ ഭാഗങ്ങളില് നിന്ന് പാകിസ്ഥാന് പിന്‍മാറിയില്ല. അതുകൊണ്ട് തന്നെ ഹിതപരിശോധന നടത്താന് ഇന്ത്യയ്ക്ക് ബാധ്യതയുമുണ്ടായില്ല.\nഅന്ന് ഏതാണ്ട് 65 ശതമാനം കാശ്മീര് ഇന്ത്യയ്ക്കും ബാക്കി പാകിസ്ഥാനും ലഭിച്ചു. ഈ 65 ശതമാനത്തില് കുറച്ചു ഭാഗം പിന്നീട് ചൈന കൈക്കലാക്കി. പാകിസ്ഥാന്റെ കയ്യിലിരുന്ന കുറച്ചു ഭാഗവും ചൈനയ്ക്ക് കിട്ടി. ചുരുക്കത്തില് കാശ്മീരിന്റെ ഏകദേശം 55-57 ശതമാനം മാത്രമാണ് ഇപ്പോള് ഇന്ത്യയുടെ കയ്യിലുള്ളത്. ഭരണഘടനയിലെ മറ്റ് വകുപ്പുകള് കാശ്മീരിന് ബാധകമാക്കുന്നത് കാശ്മീര് നിയമസഭയടെ അനുമതിയോടെ മാത്രമായിരിക്കും എന്ന് വ്യവസ്ഥ ചെയ്യുന്ന ആര്‍ട്ടിക്കിള് 370 ഭരണഘടനയില് ഉള്‍പ്പെടുത്തി. ജമ്മു കാശ്മീരിന് സ്വന്തമായി ഭരണഘടന വരുന്നത് വരെ മാത്രമുള്ള ഒരു ഉപാധിയായിട്ടാണ് ആര്‍ട്ടിക്കിള് 370 വിഭാവനം ചെയ്തിരുന്നത്. എന്നാല് 370 സംബന്ധിച്ച് വ്യക്തമായ തീരുമാനമൊന്നും എടുക്കാതെ ജമ്മുകാശ്മീര് കോണ്‍സ്റ്റിറ്റിയൂന്റ് അസബ്ലി 1957 ജനുവരി 25 ന് സ്വയം പിരിച്ചു വിട്ടു. പകരം ജമ്മു&കാശ്മീര് സംസ്ഥാന നിയമസഭ നിലവില് വന്നു.\nജമ്മു&കാശ്മീര് കോണ്‍സ്റ്റിറ്റിയൂവന്റ് അസബ്ലിയുടെ അധികാരങ്ങള് തുടര്‍ന്നു നിര്‍വഹിക്കേണ്ടത് സംസ്ഥാന നിയമസഭ ആണെന്നാണ് സങ്കല്‍പ്പം. ഇപ്പോള് അവിടെ നിയമസഭ നിലവിലില്ല. അംബേദ്കര് 370 നെ ശക്തമായി എതിര്‍ത്തു എന്നു കരുതപ്പെടുന്നു. എന്തായാലും അത് ഡ്രാഫ്റ്റ് ചെയ്തത് അംബേദ്കറല്ല. Art 370 ഷേക്ക് അബ്ദുള്ളയുടെ നിര്‍ബന്ധമായിരുന്നു. നെഹ്രുമന്ത്രിസഭയിലെ വകുപ്പില്ലാ മന്ത്രിയും കാശ്മീരിലെ മുന് ദിവാനുമായിരുന്ന ഗോപാലസ്വാമി അയ്യങ്കാരാണ് ആര്‍ട്ടിക്കിള് ഡ്രാഫ്റ്റ് ചെയ്തത്. Art 370 റദ്ദാക്കുന്നതിന് നിയമതടസ്സം ഇല്ലെന്ന വാദമാണ് സംഘപരിവാര് ദശകങ്ങളായി ഉന്നയിക്കുന്നത്. ഇപ്പോഴത് ചെയ്തു നോക്കിയിരിക്കുന്നു. സംഗതി നോട്ട് നിരോധനംപോലെ ഒരു stunner ആണ്. ആര്‍ട്ടിക്കിള് 370 നിലനിര്‍ത്തികൊണ്ട് തന്നെ ഒട്ടുമിക്ക കാര്യങ്ങളിലും കാശ്മീരിന്റെ നിയന്ത്രണം ഇന്ത്യാ ഗവണ്‍മെന്റിന്റെ പക്കലായിരുന്നു എന്നതാണ് യാഥാര്‍ത്ഥ്യം. ഇലക്ഷന് കമ്മീഷന്‍മുതല് ജി.എസ്.റ്റി വരെ. അതുകൊണ്ടുതന്നെ ഭരണപരമായി വലിയ വ്യത്യാസം അനുഭവപ്പെടണമെന്നില്ല. ഭൂമിവാങ്ങല്, പൗരത്വം, പിന്തുടര്‍ച്ചാവകാശം എന്നിവ സംബന്ധിച്ച് കാര്യമായ മാറ്റങ്ങള്‍ക്ക് ഈ തീരുമാനം കാരണമാകും-വിശേഷിച്ചും ലിംഗനീതിയെ അട്ടിമറിക്കുന്ന സ്ത്രീവിരുദ്ധ പിന്തുടര്‍ച്ച നിയമങ്ങളുടെ കാര്യത്തില്. സ്വാഭാവികമായും വര്‍ഗ്ഗീയ ധ്രൂവീകരണത്തിനും ലഹളകള്‍ക്കും സാധത്യയുണ്ട്.\nഇന്ത്യയെക്കാള് വലിയ വെല്ലുവിളി പാകിസ്താനാണ്. കാശ്മീരിലെ സംഘര്‍ഷം കത്തിച്ചു നിറുത്താന് ഇന്നത്തെ സാഹചര്യത്തില് പാകിസ്ഥാന് ബുദ്ധിമുട്ടും. പ്രതിപക്ഷം ഒന്നടങ്കം ഈ ബില്ലിനെ എതിര്‍ക്കുമോ എന്ന കാര്യത്തില് സംശയം ഉണ്ട്. ഫലത്തില് ഈ തീരുമാനം പ്രതിപക്ഷത്തിന് തിരിച്ചടി കൊണ്ടുവരും. എതിര്‍ക്കുംതോറും രാഷ്ട്രീയ തിരിച്ചടി ഉണ്ടാവും. ബല്‍ക്കോട്ടിലെ സര്‍ജിക്കല് സ്‌ട്രൈക്കിംഗിന്റെ സാധുതയെ ചോദ്യംചെയ്തത് മൂലം ഉണ്ടായ നഷ്ടംപോലെ ഒന്ന്. രാഷ്ട്രീയത്തില് നിങ്ങള് എങ്ങനെ ചിന്തിക്കുന്നു, എന്താണ് സത്യം എന്നൊന്നും ആരും ചോദിക്കാറില്ല. നിങ്ങള്‍ക്ക് എങ്ങനെ തോന്നുന്നു (How do you feel?) എന്നത് മാത്രമാണ് അവിടെ ഉയരുന്ന ചോദ്യം. വിചാരത്തെക്കാള് വികാരമാണ് അവിടെ പ്രസക്തം. ഹിറ്റ്‌ലര് ഓസ്ട്രിയ വഴി സുഡറ്റന്‍ലാന്‍ഡിലേക്ക് നീങ്ങിയതുമായി പലരും ഇതിനെ താരതമ്യം ചെയ്യുന്നത് കണ്ടു. ഓര്‍ക്കുക അത് 1938 ല് ആയിരുന്നു, രാജ്യം ജര്‍മ്മനിയും.\nകശ്മീരിലെ സാഹചര്യത്തിൽ ആശങ്കയെന്ന് യുഎൻ സെക്രട്ടറി ജനറൽ\nSS 169 Lottery Result: സ്ത്രീശക്തി ലോട്ടറി ഫലം ഇന്നറിയാം; ഒന്നാം സമ്മാനം 60 ലക്ഷം!


'സ്വാതന്ത്ര്യവും ജനാധിപത്യ അവകാശങ്ങളും സംരക്ഷിക്കുന്നതിന് സമാധാനപരമായ മുന്നേറ്റം വേണമെന്ന് മമത ബാനര്‍ജി\nKolkata, First Published 15, Aug 2019, 5:15 PM IST\n'ജനാധിപത്യമാണ് ഇന്ത്യയുടെ വിലമതിക്കാനാവാത്ത സമ്പത്ത്. ജാതിയുടേയോ മതത്തിന്‍റേയോ പേരില് വേര്‍തിരിവ് പാടില്ല'\nകൊല്‍ക്കത്ത: സ്വാതന്ത്ര്യവും ജനാധിപത്യ അവകാശങ്ങളും സംരക്ഷിക്കുന്നതിന് സമാധാനപരമായ മുന്നേറ്റങ്ങള് ആവശ്യമാണെന്ന് പശ്ചിമ ബംഗാള് മുഖ്യമന്ത്രി മമത ബാനര്‍ജി. 'മതേതരത്വമാണ് ഇന്ത്യയെ മറ്റു രാജ്യങ്ങളില് നിന്നും വ്യത്യസ്തമാക്കുന്നത്. സ്വാതന്ത്ര്യവും ജനാധിപത്യ അവകാശങ്ങളും സംരക്ഷിക്കണം. അതു ലഭിക്കുന്നില്ലെങ്കില് അതു നേടാനായി സമാധാനപരമായി പ്രയത്നിക്കണം'. ഒന്നിച്ചു നില്‍ക്കണമെന്ന് ഓരോ ഇന്ത്യക്കാരനും പ്രതിജ്ഞയെടുക്കണമെന്നും മമത കൂട്ടിച്ചേര്‍ത്തു.\n'ജനാധിപത്യമാണ് ഇന്ത്യയുടെ വിലമതിക്കാനാവാത്ത സമ്പത്ത്. ഇന്ത്യയെ വിഭജിക്കരുത്. നാനാതരം ജാതികളും മതങ്ങളുമുള്ള രാജ്യമാണ്, പക്ഷേ ജാതിയുടേയോ മതത്തിന്‍റേയോ പേരില് വേര്‍തിരിവ് നമുക്കിടയില് പാടില്ല. നമ്മളെല്ലാവരും ഒരേ ഇന്ത്യക്കാരാണ്'. മതനിരപേക്ഷതയാണ് നമ്മെ ഒരു രാജ്യമാക്കി നിലനിര്‍ത്തുന്നതെന്നും മമത ട്വിറ്ററില് കുറിച്ചു.\nLast Updated 15, Aug 2019, 5:16 PM IST\norganize peaceful movements to preserve freedom and democratic rights\nfreedom and democratic rights\nസ്വാതന്ത്ര്യവും ജനാധിപത്യ അവകാശങ്ങളും സംരക്ഷിക്കപ്പെടേണം


'കനയ്യ കുമാറിന്റെ വരവോടെ രാഹുൽ ഗാന്ധിയും കോൺഗ്രസും രക്ഷപ്പെടുമെങ്കിൽ ആവട്ടെ'; എംഎൽഎ മുഹമ്മദ് മുഹ്സിൻ\n‘കനയ്യ കുമാറിന്റെ വരവോടെ രാഹുൽ ഗാന്ധിയും കോൺഗ്രസും രക്ഷപ്പെടുമെങ്കിൽ ആവട്ടെ’; എംഎൽഎ മുഹമ്മദ് മുഹ്സിൻ\nപാർട്ടി വിട്ട കനയ്യകുമാറിനെ വിമർശിച്ച് പട്ടാമ്പി എംഎൽഎ മുഹമ്മദ് മുഹ്സിൻ. ഇത് വരെ ഉയർത്തിപ്പിടിച്ച രാഷ്ട്രീയം കനയ്യ എങ്ങനെ മുന്നോട്ട് കൊണ്ടുപോകും. കോൺഗ്രസിൽ നിന്ന് ചേക്കേറുന്ന ആദ്യത്തെ ജെ എൻ യു വിദ്യാർത്ഥി നേതാവല്ല കനയ്യ കുമാർ എന്ന് പറഞ്ഞ അദ്ദേഹം കനയ്യയുടെ വരവോടെ രാഹുൽ ഗാന്ധിയും കോൺഗ്രസും രക്ഷപ്പെടുമെങ്കിൽ ആവട്ടേയെന്നും കോൺഗ്രസിന് വേണ്ടത് കനയ്യയുടെ ക്രൗഡ് പുള്ളർ ഇമേജാണെന്നും മുഹമ്മദ് മുഹ്സിൻ എം എൽ എ പ്രതികരിച്ചു.\nകനയ്യകുമാറിനെ സിപിഐയിൽ നിന്ന് പുറത്താക്കിയതായി സിപിഐ ജനറൽ സെക്രട്ടറി ഡി.രാജ അറിയിച്ചു. കനയ്യ കുമാർ കമ്മ്യുണിസ്റ്റ് ആശയങ്ങളെയും പാർട്ടിയേയും ചതിച്ചുവെന്ന് ഡി രാജ പറഞ്ഞു. കനയ്യ കുമാർ വഹിച്ചിരുന്നത് സിപിഐ ദേശീയ നിർവാഹക സമിതി അംഗമെന്ന പദവിയായിരുന്നു.\nRead Also : പ്രസ്ഥാനത്തെ കനയ്യ കുമാർ വഞ്ചിച്ചു; പാർട്ടി കൊടുക്കേണ്ട അംഗീകാരങ്ങൾ കൊടുത്തിട്ടുണ്ട്: കെ ഇ ഇസ്മായിൽ\nRead Also : പാർട്ടി ഓഫീസിലെ എസി കനയ്യ കുമാർ അഴിച്ചുകൊണ്ട് പോയി: സിപിഐ നേതാവ്\nStory Highlights: Muhammed mushin about kanhaiya kumar\nRead more on: Muhammed Muhsin\nപട്ടാമ്പി എം.എല്.എ. മുഹമ്മദ് മുഹ്‌സിന് സിനിമയില് നായകനാകുന്നു\nറോഡ് ആസിഡ് ഒഴിച്ച് നശിപ്പിക്കാൻ ശ്രമമെന്ന് മുഹമ്മദ് മുഹസിൻ എംഎൽഎ; പൊലീസ് അന്വേഷണം


Sunday 25 March 2018 8:44 pm IST\nകേപ്ടൗണ്: ദക്ഷിണാഫ്രിക്കക്കെതിരായ മൂന്നാം ടെസ്റ്റില് ബാന്‍ക്രോഫ്റ്റ് പന്തില് കൃത്രിമം കാട്ടിയത് തന്റെ അറിവോടെയാണെന്ന് ഓസീസ് ക്യാപ്റ്റന് സ്്റ്റീവ് സ്മിത്ത് സമ്മതിച്ചു. ടെസ്റ്റില് മുന്‍തൂക്കംകിട്ടാന് താനുള്‍പ്പെടെയുളള മുതിര്‍ന്ന താരങ്ങള് ആസൂത്രണം ചെയ്ത് പദ്ധതിയാണിത്. എന്നാല് അത് വന് അബദ്ധമായിപ്പോയെന്ന് ഇപ്പോള് തോന്നുന്നു. ഞാനും സഹകളിക്കാരും ഈ തെറ്റിന് മാപ്പ് ചോദിക്കുന്നെന്ന് സ്മിത്ത് പത്രസമ്മേനത്തില് പറഞ്ഞു.\nഞങ്ങളുടെ മാര്‍ഗം തെറ്റായിപ്പോയി. അഗാധമായ ദുഃഖം രേഖപ്പെടുത്തുന്നു. കളിക്കാര്‍ക്ക് മാത്രമാണ് ഇതില് പങ്കുള്ളത്. കോച്ചുകള്‍ക്ക് പങ്കില്ലെന്നും സ്മിത്ത് വ്യക്തമാക്കി.\nഇതാദ്യമായാണ് ഞങ്ങള്‍ക്കീ തെറ്റ് പറ്റുന്നത്. ഇനി ഇത് ആവര്‍ത്തിക്കില്ലെന്ന് ഉറപ്പുനല്‍കുന്നു.\nഈ സംഭവത്തില് ഞങ്ങള് നാണംകെട്ടു. ഈ നാണക്കേടില് നിന്ന് പുറത്തുവരാന് കഴിയുമെന്നാണ് പ്രതീക്ഷ. ഞങ്ങളുടെ തെറ്റിന് വീണ്ടും ക്ഷമചോദിക്കുകയാണെന്ന്് സമിത്ത് പറഞ്ഞു.\nപന്തില് കൃത്രിമം കാട്ടിയതായി ബാന്‍ക്രോഫ്റ്റും സമ്മതിച്ചു.\nചെയ്തത് തെറ്റായിപ്പോയി. എന്റെ നടപടികളില് ഞാന് ദുഃഖിക്കുന്നു. ഇനി ആവര്‍ത്തിക്കില്ലെന്ന് യുവതാരമായ ബാന്‍ക്രോഫ്റ്റ് പറഞ്ഞു.\nകേപ്ടൗണ്: ഓസ്‌ട്രേലിയന് ടീം പന്തില് കൃത്രിമം കാട്ടിയ സംഭവം രാജ്യത്തിന് മൊത്തം നാണക്കേടുണ്ടാക്കിയതായി സ്മിത്തിന്റെ മുന്‍ഗാമിയായ ഓസീസ് ക്യാപ്റ്റന് മൈക്കിള് ക്ലാര്‍ക്ക്. പന്തില് കൃത്രിമം കാട്ടാന് മുതിര്‍ന്ന താരങ്ങള് പദ്ധതി ആസൂത്രണം ചെയ്‌തെന്നത് തനിക്ക് വിശ്വസിക്കാനാകുന്നില്ല. എന്തായാലും ഇത് നാണക്കേടായിപ്പോയി. ആരും ഇതിനെ പിന്തുണയ്ക്കില്ലെന്ന് ക്ലാര്‍ക്ക് പറഞ്ഞു.\nഈ പദ്ധതി നടപ്പാക്കാന് യുവതാരമായ ബാന്‍ക്രോഫ്റ്റിനെ തെരഞ്ഞെടുത്ത സീനിയര് താരങ്ങളെ മുന് ഇംഗ്ലീഷ് ക്യാപ്റ്റന് മൈക്കിള് വോഗന് വിമര്‍ശിച്ചു. മുതിര്‍ന്ന താരങ്ങളുടെ നാണംകെട്ടപണിയാണിതെന്ന് വോഗന് പറഞ്ഞു.\nഓസ്‌ട്രേലിയന് ക്രിക്കറ്റിന്റെ ദൗര്‍ഭാഗ്യമാണ് ഈ സംഭവമെന്ന് മുന് ക്യാപ്റ്റന് അലന് ബോര്‍ഡര് പറഞ്ഞു. നാണം കെട്ട ഈ പ്രവൃത്തിക്ക് കൂട്ടുനിന്ന ക്യാപ്റ്റന് സ്മിത്ത് ആ സ്ഥാനത്ത് തുടരാന് അര്‍ഹനല്ലെന്ന് മുന് ടെസ്റ്റ് താരം റോഡ്‌നി ഹോങ് വെളിപ്പെടുത്തി.\nദുഃഖകരമായ സംഭവമെന്നാണ് ഓസ്‌ട്രേലിയന് ക്രിക്കറ്റ് ബോര്‍ഡ് സിഇഒ സതര്‍ലന്‍ഡ് ഇതിനെ വിശേഷിപ്പിച്ചത്. ഇതിനെക്കുറിച്ച് വിശദമായ അന്വേഷണം നടത്തുമെന്ന് അദ്ദേഹം വ്യക്്തമാക്കി.\nകേപ്ടൗണ്: പന്തില് കൃത്രിമം കാട്ടിയതുമായി ബന്ധപ്പെട്ട വിവാദത്തില് കുടുങ്ങിയ ഓസീസ് ക്രിക്കറ്റ് ക്യാപ്റ്റന് സ്റ്റീവ് സ്മിത്തിനെ ഉടനടി പുറത്താക്കണമെന്ന് ഓസ്‌ട്രേലിയന് സര്‍ക്കാര് ഏജന്‍സിയായ ഓസ്‌ട്രേലിയന് സ്‌പോര്‍ട്‌സ് കമ്മീഷന് ആവശ്യപ്പെട്ടു.\nപന്തില് കൃത്രിമം കാട്ടുന്നതിന് കൂട്ടുനിന്ന മുതിര്‍ന്ന കൡക്കാരെയും കോച്ചുകളെയും പുറത്താക്കണം. ഇത് സംബന്ധിച്ച് ക്രിക്കറ്റ് ഓസ്‌ട്രേലിയ വിശദമായ അന്വേഷണം നടത്തണം. കായികരംഗത്തെ ചതിയെയും വഞ്ചനയേയും വെച്ചുപൊറുപ്പിക്കാനാവില്ലെന്ന് ഓസ്‌ട്രേലിയന് സ്‌പോര്‍ട്‌സ് കമ്മീഷന് പ്രസ്താവനയില് വ്യക്തമാക്കി.\nദക്ഷിണാഫ്രിക്കക്കെതിരായ മൂന്നാം ടെസ്റ്റിന്റെ മൂന്നാം ദിനത്തിലാണ് ഓസീസ് ക്രിക്കറ്റിനെ പിടിച്ചുകുലുക്കിയ ഈ വിവാദമുണ്ടായത്. ഇതിനെക്കുറിച്ച് അന്വേഷിക്കാന് ഓസ്‌ട്രേലിയന് ക്രിക്കറ്റ് ബോര്‍ഡിന്റെ ഇയാന് റോയ്, പാറ്റ് ഹോവാര്‍ഡ് എന്നിവര് ഉടന് തന്നെ ദക്ഷിണാഫ്രിക്കയിലേക്ക് പോകുമെന്ന് ഓസീസ് ക്രിക്കറ്റ് ബോര്‍ഡ് അറിയിച്ചു.\nസിഡ്‌നി: ഓസീസ് താരങ്ങള് പന്തില് കൃത്രിമം കാട്ടിയത് തന്നെ ഞെട്ടിച്ചെന്ന് ഓസീസ് പ്രധാനമന്ത്രി മാല്‍ക്കം ടേണ്‍ബുള്. ദക്ഷിണാഫ്രിക്കയില് നടന്ന ഈ സംഭവത്തില് നിരാശനാണെന്നും മാല്‍ക്കം വെളിപ്പെടുത്തി.\nഓസ്‌ട്രേലിയന് കളിക്കാര് ഇങ്ങനെയൊരു ചതിപ്രയോഗം നടത്തിയെന്നത് വിശ്വസിക്കാനാകുന്നില്ല. നമ്മുടെ ക്രിക്കറ്റ് താരങ്ങള് റോള് മോഡല്‍സും മാന്യതയുടെ പര്യായവുമാണ്. അവരില് നിന്ന് ഇത്തരം വൃത്തികെട്ട പ്രവൃത്തി ഒരിക്കലും പ്രതീക്ഷിച്ചില്ല. എങ്ങിനെ അവര്‍ക്കിത് ചെയ്യാന് തോന്നിയെന്ന് അദ്ദേഹം ചോദിച്ചു.\nക്രിക്കറ്റ് ഓസ്‌ട്രേലിയ ചെയര്‍മാന് ഡേവിഡ് പീവറിനോട് തന്റെ ആശങ്കയും നിരാശയും അറിയിച്ചിട്ടുണ്ട്. ഉചിതമായ നടപടിയുണ്ടാകുമെന്ന് പീവര് തനിക്ക് ഉറപ്പുനല്‍കിയിട്ടുണ്ടെന്നും പ്രധാനമന്ത്രി പറഞ്ഞു. ഇത്തരം സംഭവങ്ങള് വേണ്ടവിധത്തില് കൈകാര്യം ചെയ്യേണ്ടത് അവരുടെ ഉത്തരവാദിത്വമാണെന്നും പ്രധാനമന്ത്രി വ്യക്തമാക്കി.\nസ്റ്റീവ് സ്മിത്തിന് സസ്‌പെന്‍ഷന്\nദുബായ്: ദക്ഷിണാഫ്രിക്കക്കെതിരായ മൂന്നാം ടെസ്റ്റില് പന്തില് കൃത്രിമം കാട്ടിയെന്ന് സമ്മതിച്ച ഓസീസ് ക്യാപ്്റ്റന് സ്്റ്റീവ് സ്മിത്തിനെ ഇന്റര് നാഷണല് ക്രിക്കറ്റ് കൗണ്‍സില് (ഐസിസി) ഒരു ടെസ്റ്റില് നിന്ന് സസ്‌പെന്‍ഡ് ചെയ്തു. ഇതിന് പുറമെ നൂറുശതമാനം മത്സരത്തുകയും പിഴ നല്‍കണം .നാല് ഡീമെറിറ്റ് പോയിന്റും നല്‍കി.\nപന്തില് കൃത്രിമം കാട്ടിയ ബാന്‍കോഫ്റ്റിന്റെ മത്സരത്തുകയുടെ 75 ശതമാനം പിഴ ഈടാക്കും. മൂന്ന് ഡീമെറിറ്റ് പോയിന്റ്‌നല്‍കാനും ഐസിസി തീരുമാനിച്ചു.\nസ്മിത്തിനെ സസ്‌പെന്‍ഡ് ചെയ്ത സാഹചര്യത്തില് ടിം പെയ്ന് ദക്ഷിണാഫ്രിക്കക്കെതിരായ അവസാന ടെസ്റ്റില് ഓസീസിനെ നയിക്കും. വിവാദത്തെ തുടര്‍ന്ന് സ്മിത്ത് രാജിവെച്ചതിനാല് മൂന്നാം ടെസ്റ്റില് പെയ്‌നാണ് ഓസീസിനെ നയിക്കുന്നത്.മൂന്നാം ടെസ്റ്റിന്റെ മൂന്നാം ദിനത്തിലാണ് ഓസ്‌ട്രേലിയയെ പിടിച്ചുകുലുക്കിയ വിവാദം ഉണ്ടായത്. മുതിര്‍ന്ന കളിക്കാരുമായി കൂടിയാലോചിച്ചാണ് ബാന്‍ക്രോഫ്റ്റ് പന്തില് കൃത്രിമം കാട്ടിയത്.\nഓസീസിനായി ഇനി കളിക്കാനാകുമെന്ന പ്രതീക്ഷയില്ല; ഡേവിഡ് വാർണർ


കൊറോണയില് വിറങ്ങലിച്ച് ലോകം; മരണസംഖ്യ ഒരുലക്ഷം കടന്നു, 1,694,954 പേര്‍ക്ക് രോഗബാധ - BIGNEWSLIVE | Latest Malayalam News\nന്യൂഡല്‍ഹി: ലോകത്താകമാനം കൊറോണ കവര്‍ന്നത് ഒരു ലക്ഷത്തിലധികം ജീവനുകള്. ലോകത്ത് കൊറോണ ബാധിച്ചുള്ള മരണസംഖ്യ 102,607 ആയി ഉയര്‍ന്നു. 1,694,954 പേര്‍ക്കാണ് ആകെ രോഗം ബാധിച്ചിരിക്കുന്നത്. യൂറോപ്പിലാണ് ആകെ മരിച്ചവരുടെ എണ്ണത്തില് 70,000ത്തോളം മരണം.\n30 ദിവസത്തിനിടെയാണ് 95,000 മരണവും സംഭവിച്ചിരിക്കുന്നത്. കഴിഞ്ഞ 24 മണിക്കൂറിനിടെ 6974 പേരാണ് കൊറോണ വൈറസ് ബാധ മൂലം മരിച്ചത്. ഒരോ മിനിറ്റിലും അഞ്ച് പേര് എന്ന തോതിലാണ് മരണ നിരക്ക് ഉയരുന്നത്. മരണസംഖ്യ ഒരുലക്ഷം കടന്നതോടെ ജനങ്ങള് ഒന്നുകൂടി ആശങ്കയിലായിരിക്കുകയാണ്.\nകൊറോണ ബാധിച്ച് ഏറ്റവും കൂടുതല് പേര് മരിച്ചത് ഇറ്റലിയിലാണ്. 18,849 പേരാണ് മരിച്ചത്. 147,577 പേര്‍ക്കാണ് രോഗ ബാധ സ്ഥിരീകരിച്ചത്. ഏറ്റവും കൂടുതല് പേര്‍ക്ക് രോഗം ബാധിച്ചിരിക്കുന്നത് അമേരിക്കയിലാണ്. 496,535 പേര്‍ക്കാണ് ഇവിടെ രോഗബാധ സ്ഥിരീകരിച്ചിരിക്കുന്നത്.\nഅമേരിക്കയില് 24 മണിക്കൂറിനിടെ മരണം 2000ത്തിലേറെ മരണം സംഭവിച്ചു. ആകെ മരണം 18,686. സ്‌പെയിന് 16,081, ഫ്രാന്‍സ് 13,197, യുകെ 8,958 എന്നിങ്ങനെയാണ് ഏറ്റവും ഉയര്‍ന്ന മരണനിരക്കുള്ള മറ്റു രാജ്യങ്ങള്. ഇന്ത്യയില് കഴിഞ്ഞ 24 മണിക്കൂറിനിടെ 37 പേര് വൈറസ് ബാധ മൂലം മരിച്ചു.\nപുതുതായി രാജ്യത്ത് 896 കൊറോണ കേസുകളാണ് പുതുതായി റിപ്പോര്‍ട്ട് ചെയ്യപ്പെട്ടത്. ആകെ കൊറോണ വൈറസ് ബാധിതരുടെ എണ്ണം 7,062 ആയി. പ്രതിരോധ പ്രവര്‍ത്തനങ്ങള് ഊര്‍ജിതമാക്കുമ്പോഴും ലോകരാജ്യങ്ങള്‍ക്ക് കൊറോണയെ പിടിച്ചുകെട്ടാന് കഴിയാത്ത കാഴ്ചയാണ്. അതേസമയം, ലോകത്ത് ഇതുവരെ 376,102 പേരാണ് രോഗമുക്തരായത്.


ഇടുക്കിയിലെ ധീരജിന്റെ കൊലപാതകം: സുധാകരനിസത്തിന്റെ ഇഫക്ടെന്ന് എ.എ.റഹീം • Rounds Time Malayalam\nചൊവ്വ, 18 ജനു 2022 22:07:58 +0530\nHome Kerala Trivandrum ഇടുക്കിയിലെ ധീരജിന്റെ കൊലപാതകം: സുധാകരനിസത്തിന്റെ ഇഫക്ടെന്ന് എ.എ.റഹീം\nഇടുക്കിയിലെ ധീരജിന്റെ കൊലപാതകം: സുധാകരനിസത്തിന്റെ ഇഫക്ടെന്ന് എ.എ.റഹീം\nരക്തദാഹിയായ രാഷ്ട്രീയക്കാരനാണ് കെ. സുധാകരനെന്ന് ഡി.വൈ.എഫ്.ഐ ദേശീയ പ്രസിഡന്റ് എ.എ റഹീം. സുധാകരന്റെ ചെറുമകന്റെ പ്രായമുള്ള ഒരു വിദ്യാര്‍ഥിയാണ് കൊല്ലപ്പെട്ടത്. കൊലപാതകത്തെ തള്ളിപ്പറയാന് കോണ്‍ഗ്രസ് ഇതുവരെ തയ്യാറായിട്ടില്ലെന്നും റഹീം പറഞ്ഞു.\nഒരു കൗമാരക്കാനെ ഇതുപോലെ കൊന്നുകളഞ്ഞ കോണ്‍ഗ്രസിന് കേരളത്തിന്റെ പൊതുമനഃസാക്ഷിയുടെ മുന്നില് നില്‍ക്കാന് കഴിയില്ല. സുധാകരനിസത്തിന്റെ എഫക്ടാണിത്. കൊലവിളിയും കൊലപാതകവും ആയുധവുമില്ലാതെ സുധാകരന് രാഷ്ട്രീയ പ്രവര്‍ത്തനമറിയില്ല.\nരാഷ്ട്രീയ നേതാവായിട്ടല്ലെങ്കിലും ഒരു അച്ഛനായിട്ടെങ്കിലും സുധാകരന് കൊലപാതകത്തെ തള്ളിപ്പറയണം. ഈ അക്രമത്തെ തുറന്നെതിര്‍ക്കാനും അപലപിക്കാനും കോണ്‍ഗ്രസ് നേതൃത്വത്തിന് മനഃസാക്ഷിയുണ്ടാവണം. തള്ളിപ്പറയുന്നില്ലെന്ന് മാത്രമല്ല കോണ്‍ഗ്രസിന്റെ സൈബര് സംഘം വ്യാപകമായി പ്രകോപിപ്പിക്കാന് ശ്രമിക്കുകയാണ്.\nആസൂത്രിതമായി നടന്ന കൊലപാതകമാണിത്. പല എഞ്ചിനീയറിങ് കോളേജുകളിലും ഇത്തരത്തില് യൂത്ത് കോണ്‍ഗ്രസ് സംഘര്‍ഷത്തിന് പദ്ധതിയിട്ടിരുന്നു. സംസ്ഥാനത്തുടനീളം കലാപമുണ്ടാക്കാനാണ് കോണ്‍ഗ്രസ് ശ്രമിക്കുന്നത്. സുധാകരന് കോണ്‍ഗ്രസ് പ്രസിഡന്റായത് പോലും ഗുണ്ടായിസത്തിലൂടെയാണെന്നും റഹീം വിമർശിച്ചു.\nPrevious articleകത്തി താഴെ വെക്കേണ്ടത് സി.പി.എമ്മെന്ന് കെ.സുധാകരൻ, ഇടുക്കി കൊലപാതകം പാർട്ടി അന്വേഷിക്കുമെന്നും കെ.പി.സി.സി പ്രസിഡണ്ട്\nNext articleനാടകദ്വീപിൽ അരങ്ങുണർന്നു; അഞ്ചുനാൾ വല്ലച്ചിറയിൽ നാടകക്കാലം\nബിനീഷ് കോടിയേരിയുടെ കാര്യത്തിൽ ‘അമ്മ’ തിടുക്കപ്പെട്ട് നടപടിയെടുക്കേണ്ടതില്ലെന്ന് സുരേഷ്‌ഗോപി എം.പി\nസൗരോർജ വൈദ്യുതീകരണവുമായി ഇരിങ്ങപ്പുറം അങ്കണവാടി\nഅറബി നാട്ടിൽ പെട്രോൾ ടാങ്കർ ലോറി ഓടിക്കാൻ തൃശൂരിൽ നിന്നും ഡെലീഷ്യ\nനസ്രിയയുടെ വസ്ത്രധാരണത്തെ വിമർശിച്ചയാൾക്ക് രൂക്ഷമായ മറുപടി നൽകി ഫഹദ്\nമമ്മൂട്ടി സുബ്രു തൃശൂരിൽ നിര്യാതനായി; വിട പറഞ്ഞത് ജീവിത സ്വപ്നമായ മമ്മൂട്ടി സിനിമ പകുതിയിലാക്കി\nമദ്രാസ് ഐ.ഐ.ടി പ്രവേശന പരീക്ഷയിൽ ഒന്നാം സ്ഥാനം സ്വന്തമാക്കി വിയ്യൂർ സ്വദേശി നന്ദിത നാരായണൻ:...\nലീഗ് നേതാക്കളുടെ മാനസിക നില തകരാറിലായോ എന്ന് പരിശോധിക്കേണ്ടതുണ്ടെന്ന് ഡി.വൈ.എഫ്.ഐ സംസ്ഥാന സെക്രട്ടറി വികെ...\n10th ഡിസംബർ 2021\nനിയമസഭാ കയ്യാങ്കളി കേസില് സംഘർഷം ഉണ്ടാക്കിയത് വാച്ച് ആന്‍റ് വാർഡായി എത്തിയ പോലീസുകാരാണെന്നും പ്രചരിപ്പിക്കപ്പെട്ട...


19 Jan 2019 3:40 AM GMT\nമോദി സര്‍ക്കാരിന്റെ കാലാവധി കഴിഞ്ഞതായി പശ്ചിമബംഗാള് മുഖ്യമന്ത്രി മമത ബാനര്‍ജി. കൊല്‍ക്കത്തയിലെ ബ്രിഗേഡ് പരേഡ് ഗ്രൗണ്ടില് സംഘടിപ്പിച്ച യുണൈറ്റഡ് ഇന്ത്യ റാലിയില് പ്രസംഗിക്കുകയായിരുന്നു മമത ബാനര്‍ജി. 23 പാര്‍ട്ടികളാണ് ഈ റാലിയില് പങ്കെടുക്കുന്നത്. മോദി സര്‍ക്കാരിന്റെ എക്‌സ്പയറി ഡേറ്റ് കഴിഞ്ഞിരിക്കുന്നു - മമത പറഞ്ഞു. മുതിര്‍ന്ന നേതാക്കളായ രാജ്‌നാഥ് സിംഗ്, സുഷമ സ്വരാജ്, നിതിന് ഗഡ്കരി തുടങ്ങിയവരെല്ലാം ബിജെപിയില് അവഗണിക്കപ്പെട്ടിരിക്കുകയാണെന്നും മമത പറഞ്ഞു. "ബിജെപി ഹഠാവോ, ദേശ് ബച്ചാവോ, ജയ് ഹിന്ദ്, വന്ദേ മാതരം" എന്ന് പറഞ്ഞാണ് മമത ബാനര്‍ജി പ്രസംഗം അവസാനിപ്പിച്ചത്.\nബിജെപിയാകുന്നതിന് മുന്‍പ് ഞാന് ഇന്ത്യാക്കാരനെന്ന് വിമത ബിജെപി നേതാവ് ശത്രുഘ്നന് സിന്ഹ. "നമ്മള് ഇവിടെ എത്തിയിരിക്കുന്നത് രാജ്യത്തിന് പുതിയ ദിശാബോധം നല്‍കാനാണ്. വികസനം മാത്രമാണ് രാജ്യം ആവശ്യപ്പെടുന്നത്. തത്വങ്ങളില് വെള്ളം ചേര്‍ക്കാന് കഴിയില്ലെന്ന് പറഞ്ഞ സിന്‍ഹ നോട്ട് നിരോധനത്തെയും ജി എസ് ടിയെയും കടുത്ത ഭാഷയിലാണ് വിമര്‍ശിച്ചത്.\nലോക്സഭാ തിരഞ്ഞെടുപ്പ് രണ്ടാം സ്വാതന്ത്ര്യസമരമെന്ന് ഡി എം കെ പ്രസിഡണ്ട് എം കെ സ്റ്റാലിന്. "രാജ്യത്ത് പ്രതിപക്ഷമേ ഇല്ലെന്നാണ് മോദി പറഞ്ഞത്. ഇന്നദ്ദേഹം പ്രതിപക്ഷത്തെ കുറിച്ച് മാത്രമാണ് സംസാരിക്കുന്നത്. പ്രതിപക്ഷം ബിജെപിയെ അധികാരത്തില് നിന്നും പുറത്താക്കുമെന്ന് അദ്ദേഹം ഭയക്കുന്നു." സ്റ്റാലിന് പറഞ്ഞു. വീണ്ടും മോദി തന്നെയാണ് അധികാരത്തില് വരുന്നതെങ്കില് ഇന്ത്യ 50 കൊല്ലം പിറകിലേക്ക് പോകുമെന്ന് സ്റ്റാലിന് കൂട്ടിച്ചേര്‍ത്തു.\nഇത്രയധികം നുണകൾ പടച്ചുവിട്ട മറ്റൊരു സർക്കാരുണ്ടായിട്ടില്ലെന്ന് അരുൺ ഷൂരി. രാജ്യത്ത് ഇത്രയധികം സ്ഥാപനങ്ങൾ മറ്റൊരു സർക്കാരിന്റെ കാലത്തും തകർക്കപ്പെട്ടിട്ടില്ല. സിബിഐ, എസ്ബിഐ തുടങ്ങി എല്ലാ സ്ഥാപനങ്ങൾക്കും ഈ സർക്കാർ കെടുതികളാണ് സമ്മാനിച്ചത്.\nഒരു വ്യക്തിയെ അധികാരത്തിൽ നിന്ന് നീക്കാനല്ല, ഒരു പ്രത്യശാസ്ത്രത്തെ നീക്കാനാണ് ഈ ഒത്തുകൂടലെന്ന് റാലിയെ അഭിസംബോധന ചെയ്യവെ മുൻ കേന്ദ്രമന്ത്രി യശ്വന്ത് സിൻഹ.\nഇന്ന് ബംഗാൾ ചിന്തിക്കുന്നത് നാളെ ഇന്ത്യ ചിന്തിക്കുമെന്ന് യുനൈറ്റഡ് ഇന്ത്യ റാലിയിൽ സംസാരിക്കവെ ആർഎൽഡി നേതാവ് ജയന്ത് ചൗധരി.\nമിസോറം പ്രതിപക്ഷ നേതാവും സോറം നാഷണലിസ്റ്റ് പാർട്ടിയുടെ പ്രസിഡണ്ടുമായ ലാൽദുഹാവാമ സംസാരിക്കുന്നു: "നമ്മൾ ഒരു ലക്ഷ്യത്തോടെയാണ് ഇവിടെ ചേർന്നിരിക്കുന്നത്. ഇന്ത്യയുടെ വടക്കുകിഴക്കൻ പ്രദേശങ്ങൾ ഒരു കാട്ടുതീയിൽ പെട്ടെന്ന പോലെ കത്തുകയാണ്. ഇതിന്റെ കാരണം നിങ്ങൾക്കറിയാം. കേന്ദ്ര സർക്കാർ കൊണ്ടുവന്ന പൗരത്വ നിയമം വടക്കുകിഴക്കൻ സംസ്ഥാനങ്ങളെ അലങ്കോലപ്പെടുത്തിയിരിക്കുന്നു. ബിജെപിയും ആർഎസ്എസ്സും തങ്ങളുടെ താൽപര്യപ്രകാരം രാജ്യത്തിന്റെ ചരിത്രത്തെ മാറ്റിയെഴുതിക്കൊണ്ടിരിക്കുകയാണ്. വിനാശകരമായ ഈ നീക്കങ്ങളെ തടയാൻ കേന്ദ്രത്തിൽ ഒരു ജനാധിപത്യ സർക്കാർ നിലവില് വരണം."\nശത്രുഘ്നൻ സിൻഹ വേദിയിലേക്ക് എത്തി. യശ്വന്ത് സിൻഹയ്ക്കരികിലാണ് ഇദ്ദേഹത്തിന് ഇരിപ്പിടം നല്‍കിയിരിക്കുന്നത്.\nഎല്ലാ നേതാക്കളും കൂടിക്കാഴ്ച നടത്തിയതിൽ ആഹ്ലാദം പ്രകടിപ്പിച്ച് ഡിഎംകെ നേതാവ് എംകെ സ്റ്റാലിന്റെ ട്വീറ്റ്. രാജ്യത്തെ വിഭജിച്ച് ഭരിക്കുന്ന ബിജെപിക്കെതിരെ അതിശക്തമായ സന്ദേശം താൻ നൽകുമെന്ന് അദ്ദേഹം പറഞ്ഞു.\nI look forward to the public meeting today that will send outastrong message to the BJP that it's days of dividing and ruling India, are numbered. pic.twitter.com/KwB13331KU\n— M.K.Stalin (@mkstalin) January 19, 2019\nഗുജറാത്ത് പട്ടേൽ പ്രക്ഷോഭ നേതാവ് ഹാർദിക് പട്ടേൽ യുനൈറ്റഡ് ഇന്ത്യ റാലിയെ അഭിസംബോധന ചെയ്ത് സംസാരിച്ചു. ഇന്ത്യൻ ഭരണഘടനയെ സംരക്ഷിക്കാനുള്ള സമ്മേളനമാണിതെന്ന് പട്ടേൽ പറഞ്ഞു. ഒരുമിച്ചു നിന്ന് രാജ്യത്തെ രക്ഷിക്കണമെന്നും അദ്ദേഹം ആവശ്യപ്പെട്ടു.\nബിഎസ്പി നേതാവ് മായാവതി റാലിയിൽ പങ്കെടുക്കുന്നില്ല. അതിനിടെ നാഷണൽ കോൺഫറൻസ് നേതാവ് ഒമർ അബ്ദുള്ള കൊൽക്കത്തയിൽ എത്തിച്ചേർന്നു.\nബിജെപി ഇത്തവണ 125 സീറ്റിലധികം നേടില്ലെന്ന് മമതാ ബാനർജി പറഞ്ഞു. കോൺഗ്രസ്സിന് എത്ര സീറ്റ് കിട്ടുമെന്ന് തനിക്കറിയില്ലെന്നും അവർ പറഞ്ഞു.\nബ്രിഗേഡ് പരേഡ് ഗ്രൗണ്ടിലേക്ക് തൃണമൂൽ പ്രവർത്തകരുടെ ഒഴുക്ക് ശക്തമാകുകയാണ്. തൃണമൂൽ കൊടികളും മുദ്രാവാക്യങ്ങളുമായാണ് പ്രവർത്തകരെത്തുന്നത്. അൽപസമയത്തിനകം റാലി തുടങ്ങും. കോൺഗ്രസ്സ് അടക്കമുള്ള കക്ഷികളുടെ അണികളും റാലിയിൽ ചേരുന്നുണ്ട്.\nമമതയുടെ ഐക്യ ഇന്ത്യ റാലി കൊല്‍ക്കത്ത നഗരത്തില് ട്രാഫിക് കുരുക്കുകൾക്ക് കാരണമായെന്ന് ബിജെപി എംപി ബാബുൽ സുപ്രിയോ ആരോപിച്ചു. ഇതെല്ലാം സംസ്ഥാനത്തിന്റെ ക്ഷേമത്തിനു വേണ്ടിയാണോയെന്നും അദ്ദേഹം ചോദിച്ചു. എല്ലാവരും ഇന്നത്തെ ട്രാഫിക് പ്രശ്നങ്ങൾ സോഷ്യൽ മീഡിയയിൽ പങ്കു വെക്കണമെന്നും അദ്ദേഹം ആവശ്യപ്പെട്ടു.\nBy putting the traffic on stand still & harassing the general public, TMC wants to stand up for the state’s well fare? How ironical! I urge all to share their today's traffic woes. #NaMoAgain @narendramodi @AmitShah @BJP4India @BJP4Bengal @KailashOnline\nഇതിനകം തന്നെ ബ്രിഗേഡ് പരേഡ് ഗ്രൗണ്ടില് ആളുകൾ എത്തിച്ചേർന്നു തുടങ്ങി. മമത ബനർജി പത്തര മണിയോടെ ഗ്രൗണ്ടിലെത്തിയിരുന്നു.\nപശ്ചിമബംഗാൾ മുഖ്യമന്ത്രി സംഘടിപ്പിക്കുന്ന പ്രതിപക്ഷ കക്ഷികളുടെ 'ഐക്യ ഇന്ത്യ' മഹാസഖ്യ റാലി ഇന്ന് കൊൽക്കത്തയിൽ നടക്കും. 40 ലക്ഷം പേരെ അണിനിരത്താനാകുമെന്ന് തൃണമൂൽ കോൺഗ്രസ്സ് അവകാശപ്പെടുന്നു. രാജ്യത്തെ പ്രമുഖ പ്രതിപക്ഷപാർട്ടികളെയെല്ലാം ബിജെപി വിരുദ്ധ മുന്നേറ്റത്തിനായി ഒരുമിപ്പിക്കാനുള്ള ശ്രമങ്ങളുടെ ഭാഗമാണ് ഈ റാലി. സമാജ്‌വാദി പാർട്ടി നേതാവ് അഖിലേഷ് യാദവ്, ഡിഎംകെ നേതാവ് എംകെ സ്റ്റാലിൻ, ബിജെപി നേതാവ് അരുൺ ഷൂരി, ലോക്താന്ത്രിക് ജനതാദൾ നേതാവ് ശരദ് യാദവ്, എൻസിപി നേതാവ് ശരദ് പവാർ തുടങ്ങിയ പ്രമുഖരെല്ലാം റാലിയുടെ ഭാഗമാകും.\nവിവിധ പാർട്ടികളിൽ നിന്നുള്ള ഇരുപത്തഞ്ചോളം നേതാക്കളുടെ സാന്നിധ്യം പ്രതീക്ഷിക്കുന്നുണ്ട് മമത. നഗരത്തിൽ ഇതിനകം തന്നെ ഇവരിൽ ഭൂരിഭാഗവും എത്തിച്ചേർന്നിട്ടുണ്ട്. വെള്ളിയാഴ്ച ഇവരെയെല്ലാം നേരിൽക്കണ്ട് സംസാരിക്കാൻ മമത സമയം കണ്ടെത്തുകയുണ്ടായി. നഗരത്തിൽ പല ഹോട്ടലുകളിലായി താമസിപ്പിച്ചിരിക്കുകയാണ് നേതാക്കളെയെല്ലാം.\nബ്രിഗേഡ് പരേഡ് ഗ്രൗണ്ടിലാണ് റാലി നടക്കുക. ഇവിടെ ഏഴ് ലക്ഷം പേരെ ഉൾക്കൊള്ളാനേ സാധിക്കൂ എന്ന് പൊലീസ് പറയുന്നു. 40 ലക്ഷം പേരുടെ സാന്നിധ്യമാണ് മമത ബാനർജി ഉറപ്പ് പറയുന്നത്. ശക്തവും പുരോഗമനാത്മകവുമായ ഒരു പുതിയ ഇന്ത്യയെ നിർമിക്കാൻ എല്ലാവരും റാലിയിൽ അണിനിരക്കണമെന്ന് മമത ആവശ്യപ്പെട്ടു.\nഅതെസമയം കോൺഗ്രസ്സ് അധ്യക്ഷൻ രാഹുൽ ഗാന്ധി ഈ റാലിയിൽ പങ്കെടുക്കാനുള്ള സാധ്യത വളരെ കുറവാണ്. മല്ലികാർജുൻ ഖാർഗെ, അഭിഷേക് മനു സംഘ്‍വി എന്നിവരാണ് കോൺഗ്രസ്സിനെ പ്രതിനിധീകരിച്ച് എത്തുക.\nകർണാടക മുഖ്യമന്ത്രി എച്ച്ഡി കുമാരസ്വാമി, ഡൽഹി മുഖ്യമന്ത്രി അർവിന്ദ് കെജ്രിവാൾ, ആന്ധ്ര മുഖ്യൻ എൻ ചന്ദ്രബാബു നായിഡു, നാഷണൽ കോൺഫറൻസ് നേതാവ് ഒമർ അബ്ദുള്ള, ആർജെഡി നേതാവ് തേജസ്വി യാദവ് എന്നിവരും റാലിയിൽ പങ്കെടുക്കും. വൻ ഒരുക്കങ്ങളാണ് ബ്രിഗേഡ് പരേഡ് ഗ്രൗണ്ടിൽ നടക്കുന്നത്. 40 ലക്ഷം പേർ അണിനിരക്കുകയാണെങ്കിൽ അത് നൂറ്റാണ്ട് കണ്ട രാജ്യത്തെ ഏറ്റവും വലിയ റാലിയായി മാറാനിടയുണ്ട്. 22 സോണുകളായി സമ്മേളന കേന്ദ്രത്തെ തിരിച്ചിട്ടുണ്ട്. മുവ്വായിരം പാർട്ടി വളണ്ടിയർമാര്‍ക്കാണ് നിയന്ത്രണ ചുമതല. പൊലീസ് സന്നാഹങ്ങൾ വേറെയും.\nവിവിധ പ്രാദേശിക കക്ഷികളുമായി മികച്ച ബന്ധം പുലർത്തുന്ന മമത ബാനർജി മഹാസഖ്യത്തിൽ നിർണായക പങ്ക് വഹിക്കേണ്ടയാളാണ്. മമത തന്നെയാണ് രാഷ്ട്രീയ പാർട്ടികൾക്കിടയിലുള്ള ചർച്ചകൾക്ക് മുന്നിട്ടിറങ്ങിയിരിക്കുന്നത്. കോണ്‍ഗ്രസ്സ് പല പ്രാദേശിക കക്ഷികളുമായും കടുത്ത ശത്രുതയിലാണ് സംസ്ഥാനങ്ങളിൽ. ഇക്കാരണത്താൽത്തന്നെ മമതയുടെ സാന്നിധ്യം ഏറെ നിർണായകമാണ്.\nBrigade Parade Ground kolkata Mamata banerjee Mega Rally opposition parties


ആയിരക്കണക്കിനു തൊഴിലവസരങ്ങളുമായി ദുബായ് എക്സ്പൊ ഒരുങ്ങുന്നു; മേള ഒക്ടോബർ 1 മുതൽ\nThursday, April 15, 2021 17:06:24 PM\nസ്വന്തം ലേഖകൻ: പവിലിയനുകളിൽ ആയിരക്കണക്കിനു തൊഴിലവസരങ്ങളൊരുക്കി ഒക്ടോബർ ഒന്നിന് എക്സ്പോ തുടങ്ങും. ഇതിനു മുൻപ് നിയമന നടപടികളും പരിശീലനവും പൂർത്തിയാക്കും. ടൂർ ഗൈഡുകൾ, ഷെഫ്, സൈറ്റ് മാനേജർമാർ, മീഡിയ ഓഫിസർ, റിസപ്ഷനിസ്റ്റ്, പ്രോട്ടോകോൾ ഓഫിസർ തുടങ്ങിയ തസ്തികകളിൽ ആകർഷക ശമ്പളവ്യവസ്ഥയോടു കൂടിയാണു നിയമനം. സൈറ്റ്: https://careers.expo2020dubai.com.\nവിദ്യാഭ്യാസം, തൊഴിൽ പരിചയം തുടങ്ങിയവയുടെ അടിസ്ഥാനത്തിലാണു നിയമനം. അറബിക് അറിയാവുന്നവർക്കു മുൻഗണന ലഭിക്കും. ഗൈഡുകളും റിസപ്ഷനിസ്റ്റുകളും ഇംഗ്ലിഷ്, ഹിന്ദി, അറബിക്, തഗലോഗ് (ഫിലിപ്പീൻസ്) ഭാഷകൾ അറിഞ്ഞിരിക്കണം. ഏതു രാജ്യത്തിന്റെ പവിലിയൻ ആയാലും ഇതര പൗരന്മാർക്കു നിയമനം ലഭിക്കും. വിവിധ തസ്തികകൾക്ക് 2000 – 30,000 ദിർഹം വരെയാണ് പ്രതിമാസ വേതനം.\nപവിലിയനുകളുടെ വലുപ്പവും സംവിധാനങ്ങളും അനുസരിച്ചാണ് തസ്തികകളുടെ എണ്ണം നിശ്ചയിക്കുക. വലിയ പവിലിയനാണെങ്കിൽ 200 ജീവനക്കാർവേണ്ടിവരും. ഫുൾ ടൈം, പാർട് ടൈം ജോലികളുണ്ട്. അടുത്തവർഷം മാർച്ച് 31 വരെ നീളുന്ന േമളയിൽ ഇന്ത്യയടക്കം 192 രാജ്യങ്ങളാണ് പങ്കെടുക്കുന്നത്.2കോടിയിലേറെ സന്ദർശകർ എത്തുമെന്നാണു പ്രതീക്ഷ.


ഞങ്ങളുടെ പാപങ്ങളും കുംഭ മേള കഴുകുകയായിരുന്നു Archives - सत्या वेद पुस्तकें - हिंदी\nTag: ഞങ്ങളുടെ പാപങ്ങളും കുംഭ മേള കഴുകുകയായിരുന്നു\nലോക ചരിത്രത്തിലെ ഏറ്റവും വലിയ മത സമ്മേളനം നടക്കുന്നത് ഇന്ത്യയിൽ ആണ് അതും 12 വർഷത്തിൽ ഒരിക്കൽ.55 ദിവസം നീണ്ടു നിൽക്കുന്ന കുംബ മേളയോട് അനുബന്ധിച്ച് 10 കോടി ജനങ്ങൾ ആണ് അവസാനം ആയി 2013 ഇൽ നടന്ന മേളയിൽ ഗംഗാനദിയുടെ തീരത്തുള്ള അലഹബാദ് എന്ന പട്ടണത്തിലേക്ക് ഒഴുകി എത്തിയത്. അതിൽ 1 കോടി ജനങ്ങൾ ആദ്യദിവസം തന്നെ സ്നാനം നിർവഹിച്ചു.\nകുംബമേളയോട് അനുബന്ധിച്ച് ഗംഗയുടെ തീരത്ത് തടിച്ചു കൂടിയ ഭക്തജനങ്ങൾ\nNDTV യുടെ റിപ്പോർട്ട് അനുസരിച്ച് കുംബമേളയുടെ ഏറ്റവും തിരക്കേറിയ ദിവസങ്ങളിൽ സംഘാടകർ പ്രതീക്ഷിക്കുന്നത്2കോടിയോളം ജനങ്ങൾ സ്നാനം നിർവഹിക്കും എന്നാണ്. ഓരോ വർഷവും 30 ലക്ഷം മുതൽ 40 ലക്ഷം വരെ മുസ്ലിങ്ങൾ പങ്കെടുക്കുന്ന ഹജ്ജ് തീര്‍ത്ഥാടനത്തെ ഇത് നിസാരം ആക്കി കളയുന്നു.\nഞാൻ ഒരിക്കൽ അലഹബാദ് സന്ദർശിച്ചിട്ടുണ്ട്. അലഹബാദ് പോലെ അത്ര വലുതല്ലാത്ത ഒരു പട്ടണത്തിൽ പെട്ടെന്ന് കോടികണക്കിന് ജനങ്ങൾ അടിസ്ഥാന സൗകര്യങ്ങളെ സാരമായി ബാധിക്കാതെ എങ്ങനെ ഒത്തു കൂടി എന്നുള്ളത് എനിക്ക് സങ്കല്പിക്കാനെ കഴിഞ്ഞില്ല. BBC യുടെ റിപ്പോർട്ട് അനുസരിച്ച് ടോയിലെറ്റുകളും ഡോക്ടര്മാരും ഉൾപെടെ ജനങ്ങളുടെ ദൈനംദിന ആവശ്യങ്ങൾക്ക് വേണ്ടി ഉള്ള സൌകര്യങ്ങൾ സജ്ജീകരിക്കാൻ വളരെ വലിയ അധ്വാനം ആണ് കഴിഞ്ഞ പ്രാവശ്യം വേണ്ടി വന്നത്.\n10 കോടി ജനങ്ങൾ 1200 കോടി രൂപ മുടക്കി ഗംഗയിൽ സ്നാനം ചെയ്യുന്നത് എന്തിനായിരിക്കും ? നേപ്പാളിൽ നിന്നുള്ള ഒരു ഭക്തൻ BBC യോട് പറഞ്ഞു.\n“ഞാൻ എന്റെ പാപങ്ങൾ കഴുകി കളഞ്ഞു”\nReuters ന്റെ റിപ്പോർട്ടിൽ തണുപ്പത്തു നഗ്നനായി വിറയ്ക്കുന്ന 77 വയസുള്ള സ്വാമി ശങ്കരാനന്ദ് സ്വരസ്വതി പറഞ്ഞു.\n“ഞാൻ ഈ ജന്മത്തിലെയും കഴിഞ്ഞ ജന്മത്തിലെയും എന്റെ എല്ലാ പാപങ്ങളും കഴുകി കളഞ്ഞു”\n“പുണ്യജലത്തിൽ സ്നാനം നിർവഹിക്കുന്നത് തങ്ങളുടെ പാപങ്ങൾ കഴുകി കളയുന്നു എന്ന് ആരാധകർ വിശ്വസിക്കുന്നു.”\nBBC ലെ ഒരു അഭിമുഖത്തിൽ 2001 ഇൽ നടന്ന കുംബമേളയിൽ മോഹൻ ശർമ എന്ന തീര്‍ത്ഥാടകന് പറയുന്നു.\n“ഞങ്ങൾ ഉണ്ടാക്കിയ എല്ലാ പാപങ്ങളും ഇവിടെ കഴുകി കളയുന്നു.”\nപാപത്തെ കുറിച്ചുള്ള മനുഷ്യന്റെ സാര്‍വ്വത്രികമായ ബോധം\nവേറെ ഒരു രീതിയിൽ പറഞ്ഞാൽ, കോടിക്കണക്കിനു ജനങ്ങൾ തങ്ങളുടെ പാപങ്ങൾ എല്ലാം കഴുകി കളയാൻ കാശെല്ലാം ചിലവാക്കി, തിങ്ങിനിറഞ്ഞ തീവണ്ടിയിൽ എല്ലാം കയറി, നിരവതി കഷ്ടങ്ങൾ എല്ലാം സഹിച്ചു ഗംഗയിൽ എത്തി സ്നാനം നിർവഹിക്കുന്നു. ഇവർ എന്താണ് ചെയ്യുന്നത് എന്ന് തിരയുന്നതിന് മുമ്പ് ഇവർ തങ്ങളുടെ ജീവിതത്തിൽ നിന്നും തിരിച്ചറിയുന്ന പാപം എന്ന പ്രശ്‌നത്തെ കുറിച്ച് നമുക്ക് പര്യാലോചിക്കാം.\nശ്രീ സത്യസായി ബാബയും, “തെറ്റും” “ശരിയും“\nഞാൻ പഠിച്ച ഒരു ഹിന്ദു സന്യാസി ആണ് സത്യസായി ബാബ. ധാര്‍മ്മികതയെ കുറിച്ചുള്ള അദ്ധ്യേഹത്തിന്റെ പഠിപ്പിക്കലുകൾ വളരെ പ്രശംസനീയമായി എനിക്ക് തോന്നി . അദ്ധ്യേഹത്തിന്റെ പഠിപ്പിക്കലുകളെ താഴെ പറയും പ്രകാരം സംഗ്രഹിക്കാം. ഇത് വായിക്കുമ്പോൾ നിങ്ങൾ നിങ്ങളോട് തന്നെ ചോദിക്കുക. “ഈ നല്ല ധാര്‍മ്മിക നിര്‍ദ്ദേശങ്ങൾ പിന്തുടരുവാൻ കഴിയുമോ ?” “ഈ ധാര്‍മ്മിക നിര്‍ദ്ദേശങ്ങൾ ഞാൻ പിന്തുടരണോ “?\n“”എന്താണ് ധർമം(നമ്മുടെ ധാർമിക ബാദ്ധ്യത) ? പറയുന്നത് പ്രവർത്തിക്കുക , ചെയ്ത് കിട്ടണം എന്ന് നിങ്ങൾ പറയുന്ന കാര്യം ചെയ്യുക, നിർദേശങ്ങൾ പാലിക്കുക , ക്രമത്തിൽ വ്യവഹരിക്കുക. ധര്‍മ്മനിഷ്ഠയോടെ സമ്പാതിക്കുക, ഭക്തിയോടെ അഭിലഷിക്കുക, ദൈവഭയത്തിൽ ജീവിക്കുക , ദൈവത്തിൽ എത്തി ചേരാൻ വേണ്ടി ജീവിക്കുക: അതാണ് ധർമ്മം” (Sathya Sai Speaks 4, p. 339)\n“എന്താണ് നിങ്ങളുടെ കർത്തവ്യം?\nഒന്നാമതായി, നിങ്ങളുടെ മാതാപിതാക്കളെ നിങ്ങൾ സ്നേഹത്തോടും ബഹുമാനത്തോടും കൃജ്ഞതയോടും കൂടി പരിചരിക്കുക\nരണ്ടാമത് , സത്യം പറയുകയും ധര്മ്മനിഷ്ഠയോടെ പെരുമാറുകയും ചെയ്യുക\nമൂന്നാമത്, എപ്പോഴെല്ലാം നിങ്ങൾക്ക് കുറച്ചു സമയം ലഭിക്കുന്നുവോ അപ്പോൾ എല്ലാം മനസ്സിൽ ഒരു രൂപം സങ്കൽപിച്ചു ഭഗവാന്റെ നാമം ആവർത്തിച്ചു ചൊല്ലുക.\nനാലാമതായി, മറ്റുള്ളവരെ കുറിച്ച് തിന്മ പറയുന്നതിൽ ആനന്ദം കണ്ടെത്താതെ ഇരിക്കുകയും മറ്റുള്ളവരുടെ തെറ്റുകൾ കണ്ടെത്താതെ ഇരിക്കുകയും ചെയ്യുക.\nഅവസാനം ആയി, മറ്റുള്ളവരിൽ ഒരു തരത്തിലും വേദന ഉണ്ടാക്കാതിരിക്കുക “ (Sathya Sai Speaks 4, pp.348-349)\n“ആരെല്ലാം അവരുടെ സ്വാര്‍ത്ഥതയെ കീഴ്പെടുത്തുന്നുവോ , അവരെല്ലാം സ്വാര്‍ത്ഥമായ മോഹങ്ങളെ കീഴ്‌പ്പെടുത്തുകയും, മൃഗീയമായ വികാരത്തെയും ഉള്‍പ്രരണകളേയും നശിപ്പിക്കുകയും, ശരീരത്തെ താൻ ആയി കരുതുന്ന പ്രകൃത്യാ ഉള്ള പ്രവണത ഉപേക്ഷിക്കുകയും ചെയ്യുന്നു” (Dharma Vahini, p.4)\nഞാൻ ഇത് വായിച്ചപ്പോൾ ഇവയാണ് ഒരു ധാർമിക ചുമതലയായി ഞാൻ അനുവർത്തിക്കേണ്ട ധര്‍മ്മോപദേശം എന്ന് ഞാൻ കണ്ടെത്തി. നിങ്ങൾ എന്നോട് യോജിക്കുന്നില്ലേ ? പക്ഷെ, നമുക്ക് ഈ നിയമങ്ങൾ അനുസരിച്ച് ജീവിക്കാൻ കഴിയുമോ? നിങ്ങൾ (ഞാനും) അതിനു പര്യാപ്തർ ആണോ? ഈ നല്ല ധാർമിക നിയമങ്ങളിൽ നമ്മൾ പരാജയപെടുമ്പോൾ അല്ലെങ്കിൽ അപര്യാപ്തർ ആകുമ്പോൾ എന്ത് സംഭവിക്കുന്നു? ശ്രീ സത്യ സായി ബാബ താഴെ പറയും പ്രകാരം ഈ ചോദ്യത്തിന് ഉത്തരം തരുന്നു.\n“പൊതുവെ , ഞാൻ മാധുര്യത്തോടെ ആണ് സംസാരിക്കാറ്, പക്ഷെ ഈ അദ്ധ്യാപനത്തിന്റെ കാര്യത്തിൽ ഞാൻ ഒരു വിട്ടു വീഴ്ചയും ചെയ്യാറില്ല.ഞാൻ കര്‍ശനമായ അനുസരണം നിര്‍ബന്ധിക്കും. ഞാൻ നിങ്ങളുടെ അവസ്ഥക്ക് അനുയോജ്യം ആകാൻ വേണ്ടി അതിന്റെ കാഠിന്യം കുറക്കില്ല.” (Sathya Sai Speaks 2, p.186)\nഅതിന്റെ ആവശ്യങ്ങൾ തൃപ്തിപെടുത്താൻ കഴിയുമെങ്കിൽ ആ കാഠിന്യത്തിന്റെ അളവ് നല്ലതാണു. തൃപ്തിപെടുത്താൻ കഴിയുന്നില്ല എങ്കിൽ നിങ്ങൾക്ക് എന്ത് ചെയ്യാൻ കഴിയും? ഇവിടെ നിന്നും ആണ് പാപം എന്ന ആശയം ഉടലെടുക്കുനത്. എപ്പോൾ എല്ലാം ഞാൻ ധാർമികമായ ലക്ഷ്യത്തിൽ എത്താതിരിക്കുന്നോ അല്ലെങ്കിൽ ഞാൻ ചെയ്യേണ്ട കാര്യങ്ങൾ എന്താണ് എന്നറിയുകയും അത് ചെയ്യാതിരിക്കാൻ കഴിയാതെ വരികയും ചെയ്യുമ്പോൾ ഞാൻ പാപം ചെയ്യുന്നു;ഞാൻ പാപി ആകുന്നു.\nഒരാളും താൻ ഒരു പാപി ആണ് എന്ന് വിളിക്കപെടാൻ താൽപര്യപെടുന്നില്ല , അത് അയാളെ അസ്വസ്ഥനാക്കുകയും കുറ്റക്കാരനാക്കുകയും ചെയ്യും. ആ ചിന്തകളെ ദൂരീകരിക്കാൻ വേണ്ടി മാനസികവും വൈകാരികവും ആയ ഊര്‍ജ്ജം ചിലവഴികേണ്ടിയും വരും. ഒരു പക്ഷെ സത്യസായി ബാബ അല്ലാതെ വേറെ ഏതെങ്കിലും ഒരു ഗുരുവിനെ നമുക്ക് കണ്ടെത്താൻ കഴിഞ്ഞേക്കാം. ഒരു നല്ല അദ്ധ്യാപകൻ ആണ് അയാൾ എങ്കിൽ ആ അദ്ധ്യാപന്റെ ധാർമിക നിർദേശങ്ങളും സത്യസായി ബാബയുടെതിനു സമവും അതുപോലെ പ്രവർത്തിപദത്തിൽ എത്തിക്കാൻ ബുദ്ധിമുട്ടും ആയിരിക്കണം.\nബൈബിൾ(സത്യവേദപുസ്തകം) പറയുന്നു, മതമോ, വിദ്യാഭ്യാസ യോഗ്യതയോ പരിഗണിക്കാതെ നമ്മൾ എല്ലാവരിലും പാപത്തെ കുറിച്ചുള്ള ഈ ബോധം ഉണ്ട്, അതിനു കാരണം ഈ ബോധം ജനിക്കുന്നത് അന്തഃകരണത്തിൽ(മനസ്സാക്ഷി) നിന്നും ആണ് എന്നാണ്. വേദപുസ്തകം അത് ഇങ്ങനെ വിശദീകരിക്കുന്നു.\n“ന്യായപ്രമാണമില്ലാത്ത(ബൈബിളിലെ പത്തു കൽപനകൾ) ജാതികൾ(യെഹൂദർ അല്ലാത്തവർ) ന്യായപ്രമാണത്തിലുള്ളതു സ്വഭാവത്താൽ ചെയ്യുമ്പോൾ ന്യായപ്രമാണമില്ലാത്ത അവർ തങ്ങൾക്കു തന്നേ ഒരു ന്യായപ്രമാണം ആകുന്നു.അവരുടെ മനസ്സാക്ഷികൂടെ സാക്ഷ്യം പറഞ്ഞും അവരുടെ വിചാരങ്ങൾ തമ്മിൽ കുറ്റം ചുമത്തുകയോ പ്രതിവാദിക്കയോ ചെയ്തുംകൊണ്ടു അവർ ന്യായപ്രമാണത്തിന്റെ പ്രവൃത്തി തങ്ങളുടെ ഹൃദയത്തിൽ എഴുതിയിരിക്കുന്നതായി കാണിക്കുന്നു;” (റോമർക്ക് എഴുതിയ ലേഖനം 2:13-14 )\nഅതുകൊണ്ടാണ് കോടികണക്കിന് തീർഥാടകർ തങ്ങളുടെ പാപത്തെ കുറിച്ച് ബോധം ഉള്ളവരായിരിക്കുന്നത്. അത് തന്നെ ആണ് വേദപുസ്തകവും പറയുന്നത്.\n“ഒരു വ്യത്യാസവുമില്ല; എല്ലാവരും പാപം ചെയ്തു ദൈവതേജസ്സു ഇല്ലാത്തവരായിത്തീർന്നു,” (റോമർക്ക് എഴുതിയ ലേഖനം 3:23)\nപ്രതസന മന്ത്രത്തിലെ പാപം\nപ്രശസ്തമായ പ്രതസന മന്ത്രത്തിലെ ഒരു ആശയം ഞാൻ താഴെ പറയും പ്രകാരം പുനക്രമീകരിച്ചിരിക്കുന്നു.\n“ഞാൻ ഒരു പാപി ആണ്. ഞാൻ പാപത്തിന്റെ ഫലം ആണ്. ഞാൻ പാപത്തിൽ ഉരുവായി. എന്റെ ആത്മാവ് പാപത്തിനു കീഴ്പെട്ടിരിക്കുന്നു. ഞാൻ പാപികളിൽ ഏറ്റവും നികൃഷ്ടനാണ്. അതിമനോഹര നയനങ്ങൾ ഉള്ള കർത്താവേ (ഭഗവാനെ) എന്നെ രക്ഷിക്കേണമേ പരിത്യാഗത്തിന്റെ കർത്താവേ(ഭഗവാനെ).”\nഇതിലെ പ്രസ്‌താവനയും പ്രാർത്ഥനയ്ക്ക് വേണ്ടിയുള്ള അപേക്ഷയും നിങ്ങൾക്ക് മനസിലാക്കാൻ കഴിഞ്ഞില്ലേ?\nസുവിശേഷം “നമ്മുടെ പാപങ്ങളെ കഴുകി കളയുന്നു“\nകുംബമേളയിലെ തീര്‍ത്ഥാടകരും , പ്രതസന മന്ത്രം ഉരുവിടുന്ന ഭക്തരും അഭിമുഖീകരിക്കുന്ന ഒരേ പ്രശ്നം , അതായതു പാപത്തെ കഴുകി കളയുക എന്നുള്ളത് സുവിശേഷങ്ങളും സംബോധന ചെയ്യുന്നുണ്ട്.\nഅത് തങ്ങളുടെ വസ്ത്രം(അവരുടെ ധാർമിക വ്യവഹാരം) അലക്കുന്നവർക്ക് ഒരു വാഗ്‌ദാനം ആശംസിക്കുന്നു. അത് സ്വർഗത്തിൽ(നഗരം) ഉള്ള ഒരു അനശ്വരത(ജീവന്റെ വൃക്ഷം) ആണ്.\nജീവന്റെ വൃക്ഷത്തിൽ തങ്ങൾക്കു അധികാരം ഉണ്ടാകേണ്ടതിന്നും ഗോപുരങ്ങളിൽ കൂടി നഗരത്തിൽ കടക്കേണ്ടതിന്നും തങ്ങളുടെ വസ്ത്രം അലക്കുന്നവർ ഭാഗ്യവാന്മാർ. (വെളിപാട് 22 :14)\nകുംബ മേള പാപത്തിന്റെ യഥാതഥ്യത്തെ പറ്റിയുള്ള മോശമായ വാർത്ത നമ്മളെ കാണിക്കുന്നു തദ്വാര പാപശുദ്ധി വരുത്തേണ്ട ആവശ്യകതയെ ഉണർത്തുന്നു. സുവിശേഷങ്ങളിൽ പറയുന്ന ഈ വാഗ്ദാനം ഒരു വിദൂരമായ സാധ്യത ആണെന്ന് വരികിൽ കൂടി, അത് വളരെ വിലപ്പെട്ടതാകയാൽ തീർച്ചയായും അതിനെ കുറിച്ച് അന്വേഷിക്കേണ്ടത് ലാഭകരമായിരിക്കും. അതാണ് ഈ വെബ്‌സൈറ്റ് കൊണ്ട് ഉദ്യേശിക്കുന്നത്\nനിങ്ങൾക്ക് നിത്യജീവനിൽ താൽപര്യം ഉണ്ടെങ്കിൽ , പാപത്തിൽ നിന്ന് വിടുതൽ ആഗ്രഹിക്കുന്നുണ്ട് എങ്കിൽ എങ്ങനെ എന്തുകൊണ്ട് പ്രജാപതി – നമ്മെയും പ്രപഞ്ചത്തെയും സൃഷ്ടിച്ച ദൈവം – നൽകപെട്ടു എന്നും അതുവഴി സ്വർഗരാജ്യത്തിൽ എത്തിച്ചേരാൻ കഴിയും എന്നും ഒരുമിച്ചു യാത്ര ചെയ്തു മനസിലാക്കുന്നത് വിവേകം ആയിരിക്കും. വേദങ്ങളും ഇങ്ങനെ നമ്മളെ പഠിപ്പിക്കുന്നു. ഋഗ് വേദത്തിലെ പുരുഷസൂക്തത്തിൽ പ്രജാപതിയുടെ മനുഷ്യവതാരത്തെ കുറിച്ചും അവൻ നമുക്കായി യാഗം ആയി തീര്ന്നതിനെ കുറിച്ചും പ്രതിപാതിക്കുന്നു. എങ്ങനെ ആണ് ഈ പദ്ധതി യേശു മിശിഹായുടെ മനുഷ്യാവതാരം, ജീവിതം , മരണം മൂലം മനുഷ്യചരിത്രത്തിൽ സംഭവിച്ചത് എന്ന് വേദപുസ്തകം കൂടുതൽ വിശദം ആയി തന്നെ പ്രതിപാതിക്കുന്നുണ്ട്. എന്തുകൊണ്ട് കുറച്ചു സമയം എടുത്തു ഈ പദ്ധതി വഴി നിങ്ങളുടെ പാപങ്ങളും കഴുകി കളയാൻ കഴിയുമോ എന്നതിനെ കുറിച്ച് പഠിക്കാനും മനസിലാക്കാനും ശ്രമിച്ചു കൂടാ?


ജിയോ ടാഗിംങ്ങില് പിഴവ്: പ്രളയത്തില് എല്ലാം നഷ്ടപ്പെട്ടവര്‍ക്ക് ആനുകൂല്യം ലഭിക്കാതെ പോകുന്നു - Janayugom Online\nHome / News / Kerala / ജിയോ ടാഗിംങ്ങില് പിഴവ്: പ്രളയത്തില് എല്ലാം നഷ്ടപ്പെട്ടവര്‍ക്ക് ആനുകൂല്യം ലഭിക്കാതെ പോകുന്നു\nPosted on January 05, 2019, 6:50 pm\nനെടുങ്കണ്ടം: ജിയോ ടാഗിങ്ങില് നാശനഷ്ടങ്ങളുടെ കണക്കെടുപ്പില് ശതമാനം കണക്ക് കൂട്ടുന്നതിലുണ്ടായ പിഴവ്മൂലം അര്‍ഹതപ്പെട്ടവര്‍ക്ക് ആനുകല്യങ്ങള് ലഭിക്കാതെ പോയതായി ഉടുമ്പന്‍ചോല താലൂക്ക് സഭയില് ആക്ഷേപം. സിപിഐ ജില്ലാ കൗണ്‍സില് അംഗവും താലൂക്ക് സഭാംഗവുമായ പി.എം ആന്റണിയാണ് ശ്രദ്ധയില് കൊണ്ടുവന്നത്. ജീയോ ടാഗിങ് നടത്തിയവര് നാശനഷ്ടം ശതമാന കണക്കില് എടുത്തതിലുള്ള പിഴവാണ് അര്‍ഹതപ്പെട്ടവര്‍ക്ക് മുഴുവന് ആനുകൂല്യങ്ങളും ലഭിക്കാതെ പോയത്. വീടുകള്‍ക്ക് 15ശതമാനം വരെ നാശ നഷ്ടം സംഭവിച്ചവര്‍ക്ക് 10,000 രൂപയും, 16 മുതല് 29 ശതമാനം വരെ നാശനഷ്ടം സംഭവിച്ചവര്‍ക്ക് 60,000 രൂപ വരെയും, 30 മുതല് 59 ശതമാനം നാശനഷ്ടങ്ങള് ഉണ്ടായ വീടുകള്‍ക്ക് ഒന്നര ലക്ഷവും, 60 മുതല് 74 ശതമാനം വരെ വീടുകള്‍ക്ക് ഉണ്ടായ നാശനഷ്ടങ്ങള്‍ക്ക് രണ്ടര ലക്ഷം വരെയും 75 ശതമാനത്തില് അധികം നാശനഷ്ടമുണ്ടായവയ്ക്ക് നാല് ലക്ഷം രൂപയുമാണ് സര്‍ക്കാര് നല്‍കുന്നത്. എന്നാല് ഉപയോഗ ശൂന്യമായതും 75 ശതമാനത്തിന് മുകളില് തകര്‍ന്നതുമായ വീടുകളുടെ നാശനഷ്ടങ്ങള് കണക്ക് കൂട്ടിയിരിക്കുന്ന് വളരെ കുറഞ്ഞ ശതമാനത്തിലാണ്. പഞ്ചായത്ത് സെക്രട്ടറി, എ.ഇ, വില്ലേജ് ഓഫീസര് അടങ്ങിയ സംഘം നടത്തിയ പരിശോധനയിലാണ് ഇത്തരത്തിലുള്ള പല പാകപ്പിഴകളും കണ്ടെത്തുവാന് കഴിഞ്ഞത്.\nതാലൂക്കിലെ വിവിധ പ്രദേശങ്ങള് സോയില്‍പൈപ്പിംഗ് പ്രതിഭാസം കൊണ്ട് വിവിധ പ്രദേശങ്ങള് ഏക്കറ് കണക്കിന് വിണ്ടു കീറിപ്പോയിട്ടുണ്ട്. ഈ പ്രദേശങ്ങളില് നിലനില്‍ക്കുന്ന വീടുകള് പലതും താമസിക്കുവാന് യോഗ്യമല്ലാത്തതുമാണ്. ഈ പ്രദേശങ്ങളില് വീണ്ടും വീടുകള് വെച്ച് താമസിക്കുവാന് സാധിക്കുമോ തുടങ്ങിയ കാര്യങ്ങളെ സംബന്ധിച്ച് ജില്ലയിലെ ഭാഗങ്ങളില് വിവിധ ഏജന്‍സികള് പഠനം നടത്തി വരികയാണ്. ഇത്തരം സാഹചര്യത്തില് ജിയോടാഗിങ്ങിലെ പഴിവ് മൂലം അവകാശപ്പെട്ട ആനുകൂല്യങ്ങള് മുഴുവന് ലഭിക്കാതെ പോകുന്നത്.\nമിക്ക പഞ്ചായത്തുകളും ജിയോ ടാഗിംങ്ങ നടത്തിയിരിക്കുന്നത് സ്വകാര്യ ഏജന്‍സികളെ വെച്ചാണ്. ശരിയായ പരിശീലനം ലഭിക്കാത്ത ഇവര്‍ക്ക് ഉണ്ടായ പാകപിഴയാണ് പലരുടേയും പരാതിയ്ക്ക് കാരണമായി തീര്‍ന്നത്. ഇത് മൂലം അനര്‍ഹരായ പലരും ലിസ്റ്റില് കടന്ന് കൂടുകയും അര്‍ഹതപെട്ടവരെ ഒഴിവാക്കപ്പെടുകയും ചെയ്യപ്പെട്ടിട്ടുണ്ട്.\nയുഎസിലെ ഗെയ്മിംഗ് കേന്ദ്രത്തില് വെടിവയ്പ്പ്; മൂന്ന് മരണം\nമുത്തൂറ്റ് ഫിനാന്‍സിന്റേത് ഓല പാമ്പിനെ കാണിച്ചുള്ള ഭീഷണി


മലപ്പുറം: ജില്ലയില് ഇന്ന് (നവംബര് 30) 611 പേര്‍ക്ക് കോവിഡ് 19 സ്ഥിരീകരിച്ചതായി ജില്ലാ മെഡി ക്കല് ഓഫീസര് ഡോ. കെ. സക്കീന അറിയിച്ചു. ഇതില് 578 പേര്‍ക്കും നേരിട്ടുള്ള സമ്പര്‍ക്കത്തി ലൂടെയാണ് വൈറസ്ബാധയുണ്ടായത്. ഉറവിടമറിയാതെ 25 പേര്‍ക്കും ആരോഗ്യ മേഖലയില് പ്രവര് ത്തിക്കുന്ന രണ്ട് പേര്‍ക്കും ഇന്ന് വൈറസ്ബാധ സ്ഥിരീകരിച്ചിട്ടുണ്ട്. രോഗബാധിതരായവരില് രണ്ട് പേര് വിദേശത്ത് നിന്ന് എത്തിയവരും മറ്റ് നാല് പേര് ഇതര സംസ്ഥാനങ്ങളില് നിന്നെത്തിയവരുമാ ണ്. ജില്ലയില് ഇന്ന് 507 പേരാണ് വിദഗ്ധ ചികിത്സയ്ക്ക് ശേഷം കോവിഡ് രോഗവിമുക്തരായത്. ഇവ രുള്‍പ്പെടെ 63,997 പേരാണ് ഇതുവരെ ജില്ലയില് രോഗമുക്തി നേടിയത്.\nജില്ലയില് 85,239 പേരാണ് ഇപ്പോള് നിരീക്ഷണത്തില് കഴിയുന്നത്. 7,786 പേര് വിവിധ ചികിത്സാ കേന്ദ്രങ്ങളിലും നിരീക്ഷണത്തിലുണ്ട്. കോവിഡ് പ്രത്യേക ചികിത്സാ കേന്ദ്രങ്ങളായ ആശുപത്രിക ളില് 551 പേരും വിവിധ കോവിഡ് ഫസ്റ്റ് ലൈന് ട്രീറ്റ്മെന്റ് സെന്ററുകളില് 346 പേരും 341 പേര് കോവിഡ് സെക്കന്‍ഡ് ലൈന് ട്രീറ്റ്മെന്റ് സെന്ററുകളിലുമാണ്. മറ്റുള്ളവര് വീടുകളിലും കോവിഡ് കെയര് സെന്ററുകളിലുമായി നിരീക്ഷണത്തില് കഴിയുകയാണ്. ജില്ലയില് ഇതുവരെ 344 പേരാണ് കോവിഡ് ബാധിതരായി മരണപ്പെട്ടത്.


കിഴക്കേക്കോട്ടയിലെ നളചരിതം ഒന്നാം ദിവസം | കഥകളി.ഇൻഫൊ | Kathakali.info | കളിയറിവുകളുടെ തിരമൊഴി | The internet Kathakali hangout\nHome » കിഴക്കേക്കോട്ടയിലെ നളചരിതം ഒന്നാം ദിവസം\nWednesday, February 13, 2013 - 20:27\nഗോപിയാശാന്റെ മറ്റൊരു മികച്ച ഒന്നാം ദിവസം നളനു സാക്ഷികളായി കിഴക്കേക്കോട്ടയില് ദൃശ്യവേദിയുടെ പ്രതിമാസക്കളിയായ 'നളചരിതം ഒന്നാം ദിവസം' കാണുവാനെത്തിയ ആസ്വാദകര്. സാധാരണ ചെയ്യാറുള്ളതിലും വിസ്തരിച്ച് അവതരിപ്പിച്ച ആദ്യഭാഗങ്ങളിലെ ആട്ടങ്ങളായിരുന്നു ഇവിടുത്തെ അവതരണത്തിന്റെ പ്രധാന സവിശേഷത. നാരദനോടുള്ള ആദ്യ പദത്തിലെ "വരവിന്നെങ്ങുനിന്നിപ്പോള്?" എന്ന ഭാഗത്ത് പലയിടങ്ങളില് ക്ഷേമമന്വേഷിച്ച് വീണയുമായുള്ള നാരദന്റെ സഞ്ചാരം, "ഉന്നതതപോനിധേ!" എന്നതില് നാരദന്റെ ഔന്നിത്യത്തെ വാഴ്ത്തുന്നത്; ഇവയൊക്കെ ഇതിനായി ഉദാഹരിക്കാം. 'സാധാരണ ജനങ്ങള് ദേവപ്രീതിക്കായി ശ്രമിക്കുന്നു, ഇവിടെ ദേവകളിച്ഛിക്കുന്ന ഒരു സ്ത്രീയെ ആഗ്രഹിച്ച് ഞാന് ശാപഗ്രസ്തനാവുമോ?' എന്ന നളന്റെ സന്ദേഹം നാരദന് അകറ്റുന്നു. കലാമണ്ഡലം ബാജിയോയാണ് നാരദനായി അരങ്ങിലെത്തിയത്.\n"കുണ്ഡിനനായക നന്ദിനിക്കൊത്തൊരു..." - നളന്റെ വിചാരപദം, പതിവുപോലെ കലാമണ്ഡലം ഗോപി മനോഹരമായി തന്നെ അവതരിപ്പിച്ചു. "മുദിരതതികബരീപരിചയപദവിയോ!" എന്ന ഭാഗം തന്നെ കൂട്ടത്തില് ഏറ്റവും മികവിലേക്കെത്തിയത്. വീണവായിച്ച് ആശ്വാസം നേടുവാന് ശ്രമിക്കുന്നതും, പഞ്ചബാണങ്ങളിലൊന്ന് ദമയന്തിയുടെ നേര്‍ക്കയയ്ക്കുവാന് കാമനോട് അഭ്യര്‍ത്ഥിക്കുന്നതുമായ ആട്ടങ്ങള്‍ക്ക് പുറമേ; ഭീമരാജാവിനോട് മകളെ വിവാഹം ചെയ്തു തരുവാന് അപേക്ഷിച്ച് സന്ദേശമായച്ചാലോ എന്നു ചിന്തിച്ച് അത് അനുചിതമാണെന്ന് കണ്ട് പിന്തിരിയുന്നതായ ആട്ടവും ഇവിടെയുണ്ടായി. രാജ്യഭാരം മന്ത്രിയെ ഏല്‍പ്പിച്ച് ഉദ്യാനത്തില് ആശ്വാസം കണ്ടെത്തുവാന് ശ്രമിക്കുന്ന നളന്റെ ശ്രദ്ധ ഒരു സ്വര്‍ണ്ണവര്‍ണ്ണമുള്ള ഹംസത്തില് പതിയുന്നു. അതിനെ പിടിക്കുവാന് ഉറച്ചു നളന് മറയുന്നതോടെ ആദ്യ രംഗത്തിന് തിരശീല വീഴുന്നു.\nനളനും ഹംസവുമൊരുമിച്ചുള്ള ഭാഗങ്ങള് പക്ഷെ പ്രതീക്ഷിച്ചത്രയും ഭംഗിയായില്ല. ഹംസമായെത്തിയ കലാമണ്ഡലം രതീശനാണ് ഇതില് കൂടുതല് ഉത്തരവാദിത്തം. "ജനകന് മരിച്ചുപോയി, തനയന് ഞാനൊരുത്തനായി..." എന്ന ഭാഗത്ത് നളന് 'എന്റെ സ്ഥിതിയും അങ്ങിനെ തന്നെ...' എന്നാടുമ്പോള് ഹംസം തിരിച്ച് 'അതിനു ഞാനെന്ത് വേണം?' എന്നൊക്കെ ചോദിക്കുന്നത് സന്ദര്‍ഭത്തിനും കഥാപാത്രത്തിനും യോജിച്ചതെന്ന് കരുതുന്നില്ല. കലാമണ്ഡലം ഗോപിയാവട്ടെ ഇടയ്ക്കിടെ ഹംസത്തെ തൊട്ടുവിളിച്ച് ഇതുപോലെ ഇടയ്ക്കുള്ള ആട്ടങ്ങള് ചെയ്യുവാന് ഉത്സാഹിക്കുകയും ചെയ്തു. ഒരു പക്ഷേ, ഹംസത്തെ തൊട്ടുവിളിച്ചു പറയുവാന് തുനിയാതെ, തന്റെ അവസ്ഥയും അങ്ങിനെ തന്നെയല്ലോ എന്നൊക്കെ നളന് സ്വയം വിചാരിക്കുന്നതായി ആടിയാല് അതാവും കൂടുതല് ഭംഗിയാവുക.\nപ്രേക്ഷകരെ അഭിമുഖീകരിക്കാതെ കൂട്ടുവേഷക്കാരനെ നോക്കി കലാമണ്ഡലം രതീശന് പലപ്പോഴും പ്രവര്‍ത്തിച്ചതും അദ്ദേഹത്തിന്റെ വേഷത്തിന്റെ മോടി കുറച്ചു. എന്തെങ്കിലും ശാരീരിക ആസ്വാസ്ഥ്യം കാരണമാണോ എന്നറിയില്ല, വളരെ പരിമിതമായ ചലനങ്ങളിലൂടെ ഹംസത്തെ രതീശന് കഴിച്ചുകൂട്ടുന്നതായാണ് അനുഭവപ്പെട്ടത്. തുടര്‍ന്ന് ദമയന്തിയോടൊത്തുള്ള ഭാഗങ്ങളിലും നൃത്തത്തിന്റെ സാധ്യതകള് കാര്യമായി ഉപയോഗിച്ചു കണ്ടില്ല. കുറച്ചുകൂടി ഊര്‍ജ്ജസ്വലമായി അരങ്ങില് പ്രവര്‍ത്തിക്കുന്ന ഹംസത്തെയാണ് രതീശനില് നിന്നും പ്രതീക്ഷിച്ചത്. തോഴിമാരായി വേഷമിട്ട കലാമണ്ഡലം ആദിത്യനും കലാമണ്ഡലം അരുണ് കുമാറിനുമൊപ്പം കലാമണ്ഡലം ഷണ്‍മുഖദാസ് ദമയന്തിയായി അരങ്ങിലെത്തി. സൂക്ഷ്മചലനങ്ങളിലൂടെയും നേരിയ ഭാവവ്യതിയാനങ്ങളിലൂടെയും ദമയന്തിയുടെ അവസ്ഥ കൂടുതല് അനുഭവത്താക്കുന്ന ഒരു ദമയന്തിയായിരുന്നു ഷണ്‍മുഖദാസിന്റേത്. ആദിത്യനും അരുണ് കുമാറും വേണ്ടും വണ്ണം ദമയന്തിയെ പിന്തുണയ്ക്കുകയും ചെയ്തു.\nകലാമണ്ഡലം ഗോപി പാദഭാഗങ്ങള് വിസ്തരിച്ചാടിയത് ഗായകര്‍ക്കും ഗുണകരമായി. "കുണ്ഡിനനായക..."-യും "പ്രിയമാനസ!"-യും തുടര്‍ന്നു വന്ന ദമയന്തിയുടെ പദങ്ങളുമെല്ലാം മികച്ചതാക്കുവാന് പത്തിയൂര് ശങ്കരന്‍കുട്ടിക്കും കലാനിലയം രാജീവനും സാധിച്ചു. ദമയന്തിയുടെ അവസാന പദങ്ങള് യമുനാകല്യാണിയിലും ("നാളില് നാളില്...") നാഗഗാന്ധാരിയിലേക്കും ("ഹന്ത! ഹംസമേ!") മാറ്റി ആലപിച്ചതും കൗതുകകരമായി. മേളത്തില് പ്രവര്‍ത്തിച്ച കുറൂര് വാസുദേവന് നമ്പൂതിരി, കലാമണ്ഡലം അച്ചുതവാര്യര് തുടങ്ങിയവരും വേഷക്കാര്‍ക്ക് മികച്ച പിന്തുണ നല്കി. ആര്.എല്.വി. സോമദാസ് (ചുട്ടി), പള്ളിപ്പുറം ഉണ്ണികൃഷ്ണന് (ഉടുത്തുകെട്ട്) തുടങ്ങിയവരായിരുന്നു അണിയറയില് പ്രവര്‍ത്തിച്ചത്. കളിയോഗം: സന്ദര്‍ശന് കഥകളി വിദ്യാലയം, അമ്പലപ്പുഴ.\nWed, 2013-02-13 20:42\nസമഗ്രം, ലളിതം. നന്നായി ഹരീ.\nWed, 2013-02-13 21:01\nകലക്കീ ഹരീ... :) ഗ്രൂപ്പില് പ്രസിദ്ധീകരിക്കുന്നതിനു മുന്നേ ഇവിടെ ഇട്ട്, മറ്റുസ്ഥലങ്ങളില് ലിങ്ക് ഇട്ടാല് മതി; ഇനി മുതല് ട്ടോ...\nWed, 2013-02-13 21:08\nതീര്‍ച്ചയായും അങ്ങിനെ തന്നെ!\nതീര്‍ച്ചയായും അങ്ങിനെ തന്നെ! :)\nWed, 2013-02-13 21:58\nഎല്ലായ്പ്പോഴും പോലെ തന്നെ നല്ല റിവ്യൂ. ഇനിമുതല് കളിയരങ്ങിന് പകരം ഇവിടെ മതി അല്ലെ??


നാലരസെന്റിലെ ഉദ്യാനവീട്, അംബികയുടെ ചെടിപരിപാലനം ഇങ്ങനെ | gardening ideas| gardening tips| gardening plants| gardening ideas for beginners\nJun 15, 2020, 03:34 PM IST\nചേതോഹരമായ ഈ ഉദ്യാനക്കാഴ്ചയ്ക്ക് പിന്നില് അംബികയെന്ന വീട്ടമ്മയുടെ ഭാവനയും മനോധര്‍മവും മാത്രമാണെന്നറിയുമ്പോഴാണ് ആശ്ചര്യം ഇരട്ടിയാകുക.\nഅംബിക വീട്ടുമുറ്റത്തെ ഉദ്യാനത്തില്\nകുറുപ്പംപടി: കനാല്‍ബണ്ടിലെ റോഡില്‍നിന്ന് നോക്കിയാല് പ്രത്യേകതയൊന്നും തോന്നാത്ത രണ്ടുമുറികളുള്ള ഒരു ചെറിയ വീടാണ് അംബികയുടേത്. കനാല്‍പ്പാലം കടന്ന് വീട്ടുമുറ്റത്ത് കയറുമ്പോഴാണ് സന്ദര്‍ശകര് ആശ്ചര്യപ്പെടുന്നത്. മുറ്റമെന്ന് പറയാനാവില്ല, നിറയെ നിറമുള്ള ചെടികളും കലാവിരുതുകളും. മനോഹരമായി പരിപാലിക്കുന്ന ഉദ്യാനത്തിലൂടെ വീട്ടിലേക്ക് പ്രവേശിക്കുന്നതിന് നടവഴി. ഈ വര്‍ണവസന്തത്തിന് പിന്നില് പരിചയസമ്പന്നനായ ഒരു പൂന്തോട്ടക്കാരനാണോ എന്ന് ആരെങ്കിലും സംശയിച്ചാല് തെറ്റുപറയാനാവില്ല. എന്നാല്, ചേതോഹരമായ ഈ ഉദ്യാനക്കാഴ്ചയ്ക്ക് പിന്നില് അംബികയെന്ന വീട്ടമ്മയുടെ ഭാവനയും മനോധര്‍മവും മാത്രമാണെന്നറിയുമ്പോഴാണ് ആശ്ചര്യം ഇരട്ടിയാകുക.\nമുറ്റം നിറയെ വിവിധവര്‍ണങ്ങളിലുള്ള ചെടികള്. കൂടാതെ, കാലിക്കുപ്പികള്, ചിരട്ട, പഴയ പാത്രങ്ങള്, കന്നാസുകള് എന്നിവയെല്ലാം രൂപഭേദംവരുത്തി ചെടിച്ചട്ടികളായി മാറ്റിയിരിക്കുന്നു. ഉപയോഗശൂന്യമായ ട്യൂബുകള്‍ക്ക് നിറംകൊടുത്ത് ചുമരുകള്‍ക്ക് സൗന്ദര്യം നല്‍കി. നാലരസെന്റ് സ്ഥലത്ത് നൂറിലേറെ ഇനങ്ങളിലുള്ള ചെടികളുണ്ട്. കൂടുതലും ഇലച്ചെടികള്. പൂച്ചെടികളെ അപേക്ഷിച്ച് ഇലച്ചെടികള്‍ക്ക് ആയുസ്സ് കൂടുതലുണ്ടെന്ന് അംബിക. പരിപാലനവും കുറച്ചുമതി. നല്ല ചെടികള് കാണുന്നിടത്തുനിന്നെല്ലാം അംബിക ശേഖരിക്കും. അപൂര്‍വമായി നഴ്‌സറികളില്‍നിന്ന് വിലകൊടുത്ത് വാങ്ങിയവയുമുണ്ട്. ചാണകപ്പൊടിയാണ് വളമായി ഉപയോഗിക്കുന്നത്.\nദിവസവും നനയ്ക്കണം. 10 കൊല്ലത്തിലധികമായി ചെടികളുടെ കൂട്ടുകാരിയാണ് അംബിക. ആളുകള് പറഞ്ഞുകേട്ട് സന്ദര്‍ശകരെത്താറുണ്ടെന്ന് ഇവര് പറഞ്ഞു. കെട്ടിടനിര്‍മാണ തൊഴിലാളിയായ അശോകന്റെ ഭാര്യയാണ് അംബിക. ഉദ്യാനപാലനത്തിന് ഭര്‍ത്താവിന്റെയും മക്കളുടെയും പ്രോത്സാഹനവും സഹായവുമുണ്ട്.\nകാലിക്കുപ്പികളും മറ്റും ആക്രിക്കടകളില്‍നിന്ന് ശേഖരിച്ചുനല്‍കുന്നത് കുടുംബാംഗങ്ങളാണ്. അശ്വതി, അഖില്, അമല് എന്നിവരാണ് മക്കള്. മകള് വിവാഹിതയാണ്. ഭര്‍ത്താവിന്റെ ചെറിയ വരുമാനംകൊണ്ട് ജീവിക്കുമ്പോഴും പരാതികള്‍ക്കോ പരിഭവങ്ങള്‍ക്കോ ഈ കുടുംബത്തിലിടമില്ല. പാഴാക്കാന് സമയമോ പഴയൊരു പാത്രംപോലുമോ ഇവിടെയില്ലെന്നതാണ് ശരി.\nകുറുപ്പംപടി തിയേറ്റര് ജങ്ഷന് സമീപം കുരുപ്പപ്പാറ ഇരിങ്ങോള് പെരിയാര്‍വാലി കനാല്‍ബണ്ട് റോഡിന്റെ അരികിലാണ് നിറച്ചാര്‍ത്തണിഞ്ഞുനില്‍ക്കുന്ന ഈ ഉദ്യാനവീട്.\nContent Highlights: ambika about her garden


രാജ്യത്ത് തൊഴിലില്ലായ്മ കുത്തനെ കൂടിയതായി കേന്ദ്ര സര്‍ക്കാര്\nരാജ്യത്ത് തൊഴിലില്ലായ്മ കുത്തനെ കൂടിയതായി സമ്മതിച്ച് കേന്ദ്ര സര്‍ക്കാര്. 2017- 18 സാമ്പത്തിക വര്‍ഷം ആറ് ശതമാനം ആണ് തൊഴിലില്ലായ്മ. 2013 – 14 വര്‍ഷത്തെ അപേക്ഷിച്ച് ഇരട്ടിയുടെ അടുത്താണ് തൊഴിലായ്മ വര്‍ധിച്ചിരിക്കുന്നത്. കേന്ദ്ര പൊതു മേഖല സ്ഥാപനങ്ങളിലെ തൊഴില് അവസരങ്ങളും കുറഞ്ഞു.\nകോണ്‍ഗ്രസ് എംപി കൊടുക്കുന്നില് സുരേഷിന്റെ ചോദ്യങ്ങള്‍ക്ക് മറുപടിയായി കേന്ദ്ര തൊഴില് മന്ത്രലയമാണ് കണക്കു പുറത്ത് വിട്ടത്. രാജ്യത്തെ തൊഴിലില്ലായ്മ അതി രൂക്ഷമാണെന്ന് ചൂണ്ടിക്കാണിക്കുന്ന കണക്കുകളാണ് കേന്ദ്ര സര്‍ക്കാര് തന്നെ പുറത്തു വിട്ടിരിക്കുന്നത്. 2014-15 നെ അപേക്ഷിച്ചു തൊഴിലില്ലായ്മ 100 ശതമാനം വര്‍ധിച്ചു എന്നാണ് നാഷണല് സ്റ്റാറ്റിസ്റ്റിക്കല് ഓഫീസ് നടത്തിയ വാര്‍ഷിക പീരിയോഡിക് ലേബര് ഫോര്‍സ് സര്‍വേയും സ്റ്റാറ്റിസ്റ്റിക്‌സ് ആന്‍ഡ് പ്രോഗ്രാം ഇംപ്ലിമെന്റേഷന് മന്ത്രാലയം ലേബര് ബ്യൂറോ വഴി നടത്തിയ സര്‍വേയും സൂചിപ്പിക്കുന്നത്.\n2013-14 വര്‍ഷം രാജ്യത്ത് 3.4 ശതമാനമായിരുന്നു തൊഴിലില്ലായ്മയുടെ നിരക്ക് രേഖപ്പെടുത്തിയിരുന്നെങ്കില് അത് 2017-18 വര്‍ഷത്തിലെത്തിയപ്പോള് ആറ് ശതമാനമായി വര്‍ധിച്ചു. രാജ്യത്തെ പൊതുമേഖലാ സ്ഥാപനങ്ങളിലും വന്‍കിട വ്യവസായ സ്ഥാപനങ്ങളിലും തൊഴിലവസരങ്ങള് കുറഞ്ഞു വരുന്നതായും 2013 – 14 വര്‍ഷത്തില് 13.51 ലക്ഷം തൊഴിലവസരങ്ങള് ഉണ്ടായിരുന്നത് 2017-18 വര്‍ഷത്തില് 10.88 ലക്ഷമായി കുറഞ്ഞതായും മന്ത്രി ലോക്‌സഭയില് നല്‍കിയ രേഖകള് സൂചിപ്പിക്കുന്നുണ്ട്.\n‘ഞങ്ങൾ തകരുകയാണ്, രക്ഷിക്കണം’: സർക്കാരിന്റെ ശ്രദ്ധ യാചിച്ച് തുണിമില്ലുടമകളുടെ പരസ്യം\nതൊഴിലില്ലായ്മ 45 വര്‍ഷത്തെ ഉയര്‍ന്ന നിലയിൽ; പൂഴ്ത്തി വച്ച റിപ്പോർട്ട് പുറത്ത്\nരാജ്യത്തെ തൊഴിലില്ലായ്മ നിരക്ക് നാലര പതിറ്റാണ്ടിനിടയിലെ ഏറ്റവും ഉയര്‍ന്ന നിലയിലെന്ന് എന്‍എസ്എസ്ഒയുടെ തൊഴില് സര്‍വ്വേ


ഒമാനിൽ പൊതു സ്ഥലങ്ങളിൽ മുഖാവരണം ധരിച്ചില്ലെങ്കിൽ 20 റിയാൽ പിഴ - Malayali Express\nമസ്കത്ത്: രാജ്യത്തെ പൊതുസ്ഥലങ്ങളിലും വാണിജ്യ കേന്ദ്രങ്ങളിലും മുഖാവരണം ധരിക്കാതെ പുറത്തിറങ്ങുന്നവരിൽ നിന്ന് 20 റിയാൽ പിഴ\nഇൗടാക്കും. സുപ്രീം കമ്മിറ്റിയുടെ പ്രതിവാര വാർത്താ സമ്മേളനത്തിൽ പബ്ലിക് പ്രോസിക്യൂട്ടറാണ് ഇക്കാര്യം അറിയിച്ചത്. പെരുന്നാൾ സമയത്ത് യാതൊരു തരത്തിലുള്ള ഒത്തുചേരലുകളും പാടില്ല. ഒരു സ്ഥലത്ത് കുടുംബപരമായ ബന്ധമില്ലാത്ത അഞ്ചിലധികം പേർ ഒത്തുചേർന്നാൽ അത് സുപ്രീം കമ്മിറ്റിയുടെ തീരുമാനത്തിെൻറ ലംഘനമായ കണക്കാക്കും. ഇത്തരം കേസിൽ പിടിയിലാകുന്ന ഒാരോരുത്തരിൽ നിന്നും നൂറ് റിയാൽ വീതം പിഴ ഇൗടാക്കും. ഒത്തുചേരലുകൾ സംഘടിപ്പിക്കുന്നവർ 1500 റിയാൽ നൽകേണ്ടിവരും. വിവാഹം, അവധി സമയങ്ങൾ, ആരാധനാലയങ്ങളിലെ ഒത്തുചേരലുകൾ എന്നിവക്കെല്ലാം ഇൗ പിഴ നൽകേണ്ടിവരും. ഇൻസ്റ്റിറ്റ്യൂഷനൽ/ ഡൊമസ്റ്റിക് ക്വാറൈൻറൻ നടപടിക്രമങ്ങൾ പാലിക്കാത്തവരിൽ നിന്ന് 200 റിയാലും പിഴ ചുമത്തും. ഇൗ പിഴകൾ കോവിഡ് പ്രതിരോധത്തിനായുള്ള ആരോഗ്യ മന്ത്രാലയത്തിെൻറ ഫണ്ടിലേക്ക് വകയിരുത്തും. പൊലീസിന് സ്വകാര്യ സ്ഥാപനങ്ങളിലടക്കം കടന്ന് ചെന്ന് പരിശോധന നടത്താൻ അവകാശമുണ്ടാകുമെന്നും പബ്ലിക് പ്രോസിക്യൂട്ടർ പറഞ്ഞു.\nവ്യാഴാഴ്ച 327 പേരിലാണ് കോവിഡ് രോഗബാധ കണ്ടെത്തിയതെന്ന് ആരോഗ്യമന്ത്രി ഡോ. അഹമ്മദ് അൽ സഇൗദി പറഞ്ഞു. ഇതിൽ 105 പേർ ഒമാനികളാണ്. സാമൂഹിക അകലം സംബന്ധിച്ച നിർദേശങ്ങൾ പാലിക്കാത്തതാണ് ഒമാനികളിലെ രോഗബാധ വർധിക്കാൻ കാരണം. രണ്ട് മീറ്റർ സാമൂഹിക അകലം പാലിക്കുന്ന പക്ഷം മുഖാവരണങ്ങൾ ധരിക്കേണ്ട ആവശ്യമില്ലെന്നും മന്ത്രി പറഞ്ഞു. മരണപ്പെട്ടവരിൽ വിദേശികളാണ് കൂടുതൽ. ആശുപത്രിയിൽ ചികിത്സ തേടാൻ വൈകുന്നതിനാലാണ് ഇതെന്നും മന്ത്രി പറഞ്ഞു. പ്ലാസ്മ ചികിത്സ നടന്നുവരുന്നുണ്ട്. ഇതുവരെ 25 പേർക്കാണ് പ്ലാസ്മ ചികിത്സ നൽകിയത്. ഇതിൽ 18 പേരുടെ രോഗം ഭേദമായതായും മന്ത്രി പറഞ്ഞു. കർഫ്യൂവിനെ കുറിച്ച ചോദ്യത്തിന് മറ്റ് രാജ്യങ്ങളെ അപേക്ഷിച്ച് രോഗികൾ കുറവായതിനാൽ കർഫ്യൂ നടപ്പാക്കുന്നത് ആലോചനയിൽ ഇല്ലെന്ന് മന്ത്രി പറഞ്ഞു. രോഗ വ്യാപനം തടയുന്നതിന് കർഫ്യൂ കാര്യമായ ഗുണം ചെയ്യുന്നില്ലെന്നാണ് മറ്റ് രാജ്യങ്ങളിലെ അനുഭവങ്ങൾ പഠിച്ചതിൽ നിന്ന് മനസിലാക്കാൻ സാധിക്കുന്നത്. നിയമലംഘനങ്ങൾ നടക്കുന്നില്ലെന്ന് ഉറപ്പാക്കാൻ റോയൽ ഒമാൻ പൊലീസ് കർശന നിരീക്ഷണം ഏർപ്പെടുത്തും.\nവ്യോമഗതാഗതം ആഭ്യന്തര സർവീസുകളോടെയാണ് തുടക്കമാവുകയെന്ന് വാർത്താ സമ്മേളനത്തിൽ സംബന്ധിച്ച ഗതാഗത മന്ത്രി ഡോ.അഹമ്മദ് അൽ ഫുതൈസി പറഞ്ഞു. വ്യോമയാന മേഖലയിലെ ചെലവ് 43 ശതമാനം കുറക്കാനാണ് ശ്രമം നടത്തുന്നത്. മഹാമാരിക്ക് മുമ്പുള്ള സാഹചര്യങ്ങളിലേക്ക് വ്യോമയാന രംഗം തിരികെയെത്താൻ കുറഞ്ഞത് നാലുവർഷം എടുക്കുമെന്നും ഗതാഗത മന്ത്രി പറഞ്ഞു. ഇതുവരെ വിവിധ രാജ്യക്കാരായ 2500 വിദേശ തൊഴിലാളികളെ ഒമാനിൽ നിന്ന് ഒഴിപ്പിച്ചതായി വിദേശ കാര്യ മന്ത്രാലയം വക്താവ് പറഞ്ഞു.\nകുവൈത്ത് മുനിസിപ്പാലിറ്റി :50 ശതമാനം വിദേശികളെ പെരുന്നാളിനുശേഷം പിരിച്ചുവിടും


പട്ടാപ്പകൽ ദളിത് യുവാവിനെ വെട്ടിപ്പരിക്കേൽപ്പിച്ചു; ദുരഭിമാന വധശ്രമമെന്ന് പോലീസ്| Dalit youth attacked in Muvattupuzha – News18 Malayalam\nMuvattupuzha Murder Attempt പട്ടാപ്പകൽ ദളിത് യുവാവിനെ വെട്ടിപ്പരിക്കേൽപ്പിച്ചു; ദുരഭിമാന വധശ്രമമെന്ന് പോലീസ്\nകൈയ്ക്കും,തലയ്ക്കും സാരമായി പരിക്കേറ്റ അഖിലിനെ മുവാറ്റുപുഴ താലൂക്ക് ആശുപത്രിയിലും തുടർന്ന് വിദഗ്ദ ചികിത്സക്കായി കോട്ടയം മെഡിക്കൽ കോളേജിലേക്കും മാറ്റി.\nLast Updated : June 08, 2020, 12:19 IST\nമുവാറ്റുപുഴ: മൂവാറ്റുപുഴയിൽ യുവാവിന് വെട്ടേറ്റ സംഭവം ദുരഭിമാന വധശ്രമമെന്ന് പൊലീസ്. ഞായറാഴ്ച വൈകിട്ടോടെയാണ് മൂവാറ്റുപുഴ നഗരമധ്യത്തിൽ വച്ച് യുവാവിനെ കൈയ്ക്കും തലയ്ക്കും വെട്ടി പരിക്കേൽപ്പിച്ചത്. പി ഒ ജംഗ്ഷനിലെ ആരക്കുഴ റോഡ് ഓട്ടോ സ്റ്റാൻഡിനു സമീപത്തായിരുന്നു സംഭവം. പണ്ടിരിമല തടിലക്കുടിപാറയിൽ അഖിൽ(19) -നാണ് വെട്ടേറ്റത്.\nസംഭവത്തിൽ കറുകടം ഞാഞ്ഞുൽ കോളനിയിലെ ബേസിൽ എൽദോക്കായി പോലീസ് തിരച്ചിൽ തുടരുകയാണ്. ബേസിലിന്റെ സഹോദരിയുമായി അഖിൽ പ്രണയത്തിലായിരുന്നു. ഇതിനെ ബേസിൽ എതിർത്തിരുന്നു. ഈ വൈരാഗ്യമായിരിക്കാം ആക്രമണത്തിന് പിന്നിലെന്നാണ് പൊലീസ് കരുതുന്നത്.\nസഹോദരൻ അക്രമിക്കാനായി മാരക ആയുധവുമായി പുറപ്പെട്ടിട്ടുണ്ടെന്ന് പെൺകുട്ടി അഖിലിനെ വിളിച്ച് അറിയിച്ചിരുന്നതായി പോലീസ് പറയുന്നു. അഖിൽ കൂട്ടുകാരനുമൊത്ത് സമീപത്തെ മെഡിക്കൽ സ്റ്റോറിൽ നിന്നും മാസ്ക് വാങ്ങി ഇറങ്ങിയപ്പോൾ ബൈക്കിലെത്തിയ ബേസിൽ ആയുധം ഉപയോഗിച്ചു വെട്ടുകയായിരുന്നു.\nആക്രമണം നടത്തിയ ശേഷം ബേസിൽ ഓടി രക്ഷപെട്ടു. ആക്രമണത്തിൽ അഖിലിന്റെ കൂടെയുണ്ടായിരുന്ന സുഹൃത്ത് അരുണിനും പരിക്കുണ്ട്. കൈയ്ക്കും,തലയ്ക്കും സാരമായി പരിക്കേറ്റ അഖിലിനെ മുവാറ്റുപുഴ താലൂക്ക് ആശുപത്രിയിലും തുടർന്ന് വിദഗ്ദ ചികിത്സക്കായി കോട്ടയം മെഡിക്കൽ കോളേജിലേക്കും മാറ്റി.\nസംഭവുമായി ബന്ധപ്പെട്ട് ബേസിലിന്റെ സുഹൃത്തിനെ പോലീസ് കസ്റ്റഡിയിൽ എടുത്തിട്ടുണ്ട്. അഖിലിനെ ആക്രമിക്കുമ്പോൾ ബേസിലിനൊപ്പം ഇയാളും ഉണ്ടായിരുന്നു. കറുകടം സ്വദേശിയാണ് കസ്റ്റഡിയിൽ ഉള്ളത്.\nFirst published: June 08, 2020, 12:14 IST